Fans တွေဆွေးနွေးခဲ့ကြတဲ့ BLACKPINK အဖွဲ့ဟာ ''Rude''အဖြစ်ဆုံး အဖွဲ့လား?\nဘယ်သူတွေ ဘယ်လိုပဲပြောနေပါစေ BLackpink အဖွဲ့ဟာ လက်ရှိအချိန်မှာ K-Pop လောကထဲမှာ အကျော်ကြားဆုံး၊ အအောင်မြင်ဆုံးမိန်းကလေးအဖွဲ့တစ်ဖွဲ့အဖြစ် ရပ်တည်နေပါတယ်။ သူတို့ဟာ ”How you like that” နဲ့အတူ အောင်မြင်စွာပြန်လာပြီး ပရိတ်သတ်တွေရဲ့ အံ့ဩတုန်လှုပ်မှုတွေနဲ့အတူ အချိန်တိုလေးအတွင်းမှာပဲ မှတ်တမ်းအမျိုးမျိုးကို ချိုးဖျက်နိုင်ခဲ့ပါတယ်။ သူတို့ဟာ ဒီလထဲမှာလည်း ပြိုင်ဘက်ကင်းပြီး ထူးခြားသောအနုပညာရှင်တစ်ဦးဖြစ်သူ Selena Gomez နဲ့လည်း collaborate လုပ်ဖို့ ရှိပါတယ်။\nဒါပေမယ့် သိပ်မကြာသေးခင်ကပဲ တစ်ချို့Fans တွေဟာ Quora အွန်လိုင်းဆွေးနွေးပွဲတွေမှာ Blackpink အဖွဲ့တွေနဲ့အတူ သူတို့ရဲ့ ကြိုးစားအားထုတ်မှုတွေနဲ့ ပတ်သက်ပြီး အချိန်အတော်ကြာဆွေးနွေးခဲ့ကြပါတယ်။ Post ရဲ့ ခေါင်းစဉ်ကတော့ ”BLackpink အဖွဲ့ဟာ rude ဖြစ်သလား? ဆိုတဲ့ ခေါင်းစဉ်ဖြစ်ပါတယ်။ များစွာသောမတူကွဲပြားသောအဖွဲ့ဝင်တွေဟာ BLACKPINK အဖွဲ့ဝင်တစ်ဦးချင်းစီအပေါ် စော်ကားပုတ်ခတ်သောထင်မြင်ချက်တွေရေးသားခဲ့ကြပါတယ်။\nFans တွေ Icy-Visual ဘုရင်မလို့ သူတို့သတ်မှတ်ထားတဲ့ Jennie အကြောင်းကို ပထမဆုံးပြောခဲ့ကြပါတယ်။\n”Jennie ဟာ တော်ကောင်းတော်နိုင်ပေမယ့် သူမက စိတ်ပါလက်ပါ အလုပ်လုပ်နိုင်ရဲ့လား? ငါဆိုလိုတာက သူမဟာ ဘယ်လောက် လေးစားမှုမရှိလိုက်သလဲ၊ နောက်ပြီး သူမရဲ့ rap skill နှင့် သီချင်းသီဆိုမှုကြီးတွေကလည်း ငါတို့ကို သတ်နေသလိုပဲ”\n”ဟုတ်ပါတယ်၊ အရမ်းမှန်တယ်၊ Jennie ရဲ့ Performance တွေကလည်း အမှန်တကယ်မယုံနိုင်လောက်အောင် rude ဖြစ်သူတစ်ယောက်ပါ”\n”Jennie ဟာ ဟန်ဆောင်ပြီး ပြုံးတတ်သလား? အမ်၊ တစ်ခုလောက်ပြောပါရစေ ကျွန်မတို့ရဲ့ နှလုံးသားတွေကို ဒီနည်းလမ်းနဲ့ တော့ ဘယ်တော့မှ ဆွဲဆောင်နိုင်မှာ မဟုတ်ဘူးနော်”\nဒီတစ်ခါတော့ Lisa ဘက်ရောက်သွားပါပြီ။ Fans တွေဟာ အကဘုရင်မအကြောင်း အတင်းတုတ်ကြပြန်ပါတယ်။ ဆိုးဆိုးရွားရွားပဲ K-Pop လောကမှာ သူမကို အကောင်းဆုံး dancer အဖြစ် ဘယ်သူက သတ်မှတ်ပေးလိုက်တာလဲ?\nဟုတ်တယ်။ အဲ့ဒါမှန်တယ်။ သူမဟာ အံ့ဩဖို့ကောင်းတဲ့ dancer တစ်ယောက်ဖြစ်ရုံသာမက သူမရဲ့ visuals ကလည်း လေးစားမှုမရှိစွာနဲ့ပဲ လှပလွန်းနေတယ်။ သူမကို အလွန်အကျွံ perfect ဖြစ်နေဖို့ ဘယ်သူခွင့်ပြုလိုက်တာလဲ?\nRosé ဆိုတဲ့ မိန်းကလေးဟာ ရိုးရိုးဖြောင့်ဖြောင့် rude ဖြစ်သူတစ်ယောက်ပါ။ ဒါနဲ့ သူမကို ဘယ်သူသီချင်းကောင်းကောင်းသီဆိုခွင့်ပေးခဲ့တာလဲ? သူမ သီချင်းသီဆိုတဲ့အခါ ငါတို့ရဲ့ နှလုံးသားကို ပျော်ရွှင်အောင်၊ ငိုကြွေးအောင် လုပ်တာကြောင့်မို့ သူမဟာလည်း အရမ်း rude ဖြစ်သူတစ်ယောက်ပါပဲ။\nမှန်တယ်၊ Rosé ဟာ ပြိုင်ဘက်ကင်းပြီး စွမ်းအားပြည့်သော အသံကို ပိုင်ဆိုင်ထားပါတယ်။ သာမန်လူတွေဟာ သူမရဲ့ သီချင်းတွေကို ဘယ်လိုခံနိုင်ရည်မျိုးနဲ့ နားဆင်ကြမလဲ?\nနောက်ဆုံးတစ်ယောက်ကျန်တာကတော့ Jisoo ဖြစ်ပါတယ်။ သင်ဟာ ချစ်ဖို့ကောင်းတဲ့လေဒီလေးကို ဝေဖန်အပြစ်တင်စရာမရှိလောက်ဘူးလို့ ထင်ကောင်းထင်ပါလိမ့်မယ်။ ဒါပေမယ့် သူမလည်း ကံမကောင်းရှာပါဘူး။\n”Kim Jisoo လား၊ အာ….သူမရဲ့ နာမည်မှာတင် အာရုံတော်တော်နောက်တယ်။ သူမရဲ့ အလွန်အကျွံလှပလွန်းနေတာကြီးကို ဘယ်တော့ရပ်မလဲ? တည်ကြည်လေးနက်လွန်းသလို လုပ်နေတာတွေ ရပ်ဖို့ လိုနေပြီ။ သူမဟာ ဘယ်လောက်လှလိုက်သလဲ တစ်ချိန်တည်းမှာပဲ ဘာလို့ အရည်အချင်းတွေရော၊ အရည်အသွေးတွေပါ ပြည့်ဝနေရတာလဲ? ဘယ်သူနဲ့မှ မထိုက်တန်တဲ့ အပြစ်ကင်းစင်လွန်းတဲ့ အလှတရားကြီးကို ပိုင်ဆိုင်ထားရတာက တစ်ခြားလူတွေအတွက် မျှတမှုမရှိဘူး။\nအားလုံးခြုံငုံလိုက်ချိန်မှာ Fans တွေဆိုလိုတဲ့ Rude ဆိုတာက\nE- Elegant ပါတဲ့နော်။


မဗဒေါရဲ့ ဗဒေါလမျး: 05/01/2010 - 06/01/2010\nဒီနေ့ မထင်မှတ်ပဲ အဖော်ကောင်းလို့ Prince of Persia ကို ကြည့်ဖြစ်သွားပါတယ်... ဒီကားကို လွန်ခဲ့တဲ့ ၄လ ၅လလောက်ကတည်းက သူငယ်ချင်းတစ်ယောက်က ပြောလို့ကြည့်ချင်ခဲ့တာပါ... ဂိမ်းဝါသနာရှင်တွေကတော့ အဲဒိဂိမ်းက အတော်ကစားလို့ကောင်းတယ်လို့ပြောပါတယ်... သူငယ်ချင်းကတော့ ရုပ်ရှင်ဟာ ဂိမ်းလောက်မှ ကောင်းပါ့မလားလို့ သံသယ၀င်တယ်လို့ပြောပါတယ်... ကျွန်မလဲ အဲဒိဂိမ်းကို မဆော့ဖူးတော့ ဂိမ်းလောက် ကောင်းမကောင်းမသိပါဘူး... ဒါပေမဲ့ ရုပ်ရှင်ကတော့ သင့် ပိုက်ဆံအလကားဖြစ်တယ်လို့ မခံစားစေရပါဘူး...\nပါရှားနိုင်ငံကို အုပ်ချုပ်တဲ့ဘုရင်ဟာ ညီအစ်ကိုတွေရဲ့ စည်းလုံးချစ်ကြည်မှု သစ္စာရှိမှုကို အလေးထားတဲ့သူတစ်ယောက်ပါ... သူ့မှာ ညီတော် ၁ယောက်နဲ့ သားတော် ၂ပါးရှိပါတယ်... ဒါပေမဲ့ တစ်နေ့ သူတိုင်းခန်းလှည့်လည်စဉ်မှာ အားနည်းသူကို သတ္တိရှိရှိ အမှန်တရားဘက်က ရပ်ပြီး ကယ်ခဲ့တဲ့ ဒတ်စ်တန် ဆိုတဲ့ ကလေးလေးကို မွှေးစားခဲ့ပါတယ်... ဒတ်စ်တန်ဟာ သူရသတ္တိနဲ့ ပြည့်စုံပင်မဲ့ သူ့ထီးနန်းကိုယူဖို့ လုံးဝစိတ်မ၀င်စားတဲ့ သားတော်တစ်ပါးဖြစ်လာခဲ့ပါတယ်... သူတို့နဲ့ အိမ်နီးချင်း နိုင်ငံဖြစ်တဲ့ အလမ်မတ် နိုင်ငံက သူတို့ရန်သူနိုင်ငံကို လက်နက်တွေရောင်းတယ် သတင်းရခဲ့တဲ့အတွက် သူတို့ဟာ အလမ်မတ်ကို ဒတ်စ်တန်ရဲ့ အစွမ်းနဲ့ သိမ်းပိုက်ခဲ့ပါတယ်... အဲဒိနိုင်ငံက မင်းသမီးကိုလဲ ခေါ်ယူခဲ့ပြီး သားတော်တစ်ပါးပါးနဲ့ ထိမ်းမြားပေးဖို့ ကြံရွယ်ခဲ့ပါတယ်... သို့သော် မထင်မှတ်ပဲ ပွဲတော်လုပ်တဲ့နေ့တွင် ဒတ်စ်တန်က ဖခမည်းတော်ကို ဆက်သတဲ့ အကျီင်္ဟာ အဆိပ်ရည်လူးထားတဲ့အကျီင်္ဖြစ်နေပြီး သူ့ဖခမည်းတော် ကွယ်လွန်ခဲ့သလို ဒတ်စ်တန်လဲ ဘုရင်ကို သတ်တဲ့ လူသတ်တရားခံအဖြစ် စွပ်စွဲခံရကာ ၀ရမ်းပြေးဖြစ်ခဲ့ရပါတယ်... မင်းသမီးနဲ့ ဒတ်စတန်တို့ အတူတူ ထွက်ပြေးရင်း ဒတ်စတန် အလမ်မတ်ကို ၀င်တိုက်တုန်းက ကောက်ရခဲ့တဲ့ ထူးဆန်းတဲ့ ဖန်ဓားလေးရဲ့ အစွမ်းနဲ့ လျှို့ဝှက်ချက်ကို သိရှိခဲ့ရပါတယ်... ဒီလို အခက်အခဲတွေကြားမှာ သူအပြစ်မဲ့ကြောင်း ဘယ်လို သက်သေပြမလဲ... အချိန်ကို နောက်ပြန်သွားလို့ရတဲ့ ဖန်ဓားလေးကို သူဘယ်လို အသုံးချမလဲ... ဘုရင်ကြီးကို လုပ်ကြံတဲ့ တရားခံအစစ်က ဘယ်သူလဲ... သူ့ကို မုန်းတဲ့ မင်းသမီးလေး... အမြဲတမ်း ဖန်ဓားလေးကို ပြန်ယူဖို့ ကြံစည်နေတဲ့ မင်းသမီးလေးနဲ့ သူဘယ်လို လက်တွဲပြီး အလုပ်လုပ်ခဲ့သလဲ... ချောမောလှပတဲ့ မင်းသမီးလေးနဲ့ သူနဲ့ ကြားက သံယောဇဉ် ယုံကြည်မှုနဲ့ တည်ဆောက်တဲ့ အချစ်ဇာတ်လမ်းလေးက ဘယ်လိုအဆုံးသတ်မလဲ... ဒါတွေအားလုံးကို တော့ ဖန်သားပြင်ပေါ်မှာ ဆက်လက်ရှုစားတာက မဗေဒါ ပြန်ပြောတာထက် အဆပေါင်းများစွာ ကွာခြားပါလိမ့်မယ်...\nအွန်လိုင်းက တစ်ချို့ review တွေဖတ်ကြည့်တာတော့ ဂိမ်းထဲက အကောင်နဲ့တူအောင်တော့ တစ်နေရာက တစ်နေရာခုန်တာတွေ ခိုတာတွေကတော့ အတော်လေး တူအောင်ရိုက်ထားတယ်လို့သိရပါတယ်... မင်းသားနဲ့ မင်းသမီး ၂ယောက်လုံးက ချောလို့လဲ ကြည့်ရတာ မပျင်းသွားပါဘူး... Action, Adventure, Fantasy, Romance အကုန်အစုံပါတဲ့ ကားကောင်းတစ်ခုပါပဲ... မဗေဒါအတွက်တော့ ဒီလိုကားမျိုးကို အွန်လိုင်းကနေ quality ညံ့ညံ့နဲ့ ကြည့်မဲ့အစား အရည်အသွေးကောင်းကောင်း အဆင့်အတန်းမှီမှီနဲ့ ရုံမှာ သွားကြည့်တာက ပိုတန်ပါတယ်... ဒီလိုမျိုး Graphic တွေ effect တွေ sound system တွေသုံးထားတဲ့ ကားကောင်းတစ်ကားကို အလကားရတဲ့ အွန်လိုင်းကနေ ကွန်ပြူတာ screen သေးသေးလေးနဲ့ ကြည့်မဲ့အစား ရုံမှာ အရသာခံပြီး သွားကြည့်တာ အကောင်းဆုံးပါ... အရသာရှိတဲ့ မုန့်တစ်ခုကို အရသာမခံပဲ တစ်ခါတည်းမျိုချရင် တန်ဖိုးမရှိတော့ပါဘူး... အရသာရှိတဲ့ မုန့်ကို အရသာခံပြီးစားမှသာ တန်ဖိုးရှိမှာပါ... နောက်ပြီး ရုပ်ရှင်ပြုလုပ်သူတွေ စိုက်ထုတ်ထားတဲ့ ကြိုးစားအားထုတ်မှုကိုလဲ အလေးထားတဲ့အနေနဲ့ ရုံမှာ ကြည့်ပြီး အားပေးကြပါလို့...\nကိုရီးယား မင်းသားတွေအကြောင်းချည်းရေးနေလို့ ကိုရီးယားမင်းသားကို စိတ်မဝင်စားတဲ့သူတွေအတွက် အားနာမိပါတယ်... ဒါပေမဲ့ စပြီးသားဖြစ်နေတဲ့ ဂျန်ဂမ်ဆပ် စကာင်္ပူကအကြောင်းလေးကိုတော့ ပြီးဆုံးအောင် ရေးသင့်တယ်ထင်လို့ ဆက်ပါရစေ... ၃ပုဒ် ၄ပုဒ်လောက်ပဲကျန်မှာပါ... ပြီးရင် မဗေဒါမြန်မာပြည်မှာတုန်းက မိဘမဲ့ဂေဟာကို အလှူလုပ်တုန်းက ဗွီဒီယိုဖြစ်ဖြစ်... မဗေဒါရဲ့ ခရီးသွားမှတ်တမ်းဗွီဒီယိုဖြစ်ဖြစ်... ဒီတစ်ပတ် အလုပ်ပိတ်ရက်အတွင်း ၁ခုခုထွက်အောင်တော့ ကြိုးစားပါ့မယ်... အိပ်ရေးက ခုတစ်လောမဝတော့ စိတ်ကမကြည်ပဲ ဗွီဒီယိုအက်ဒစ်ဘက် မလှည့်နိုင်ဖြစ်နေတာပါ... ဂျန်ဂမ်ဆပ် fan meeting video ကျတော့ သိပ်အက်ဒစ်စရာမလိုပဲ ရိုက်လာတာလေးကို ဖြတ်လိုက်ရုံပဲဆိုတော့ လွယ်ကူတယ်လေ...\nရှေ့အပိုင်းမှာ သူလေးအကျီင်္ဝင်လဲနေတုန်း ဆိုလ်းက fan meeting video ကို ပြတာအထိပြီးသွားပါပြီ... ခုတော့ သူလေးထွက်လာပါပြီ... အကျီင်္လဲလိုက်ပါပြီ... ရှပ်အကျီင်္အဖြူလက်ရှည်ပေါ်မှာ စတိုင်ကုတ်အနက်ရောင်လက်ပြတ်လေးနဲ့ သန့်ုပြန့်ခန့်ညား ဆွဲဆောင်မှုအားကောင်းနေပါတယ်... နောက်တော့ သူကရင်းနဲ့ Justin Timberlake ရဲ့ Sexy Back သီချင်းကို ဆိုပြီး ဖျော်ဖြေပါတယ်... အဆိုတော်မဟုတ်တာလဲ တစ်ကြောင်း က ရင်းနဲ့လဲ ဆို ရတော့ အသံကတော့ သိပ်မညိမ်ပါဘူး... ဒါပေမဲ့လဲ ပရိတ်သတ်အတွက်က ကိစ္စတော့ မရှိပါဘူး... သူဘာလုပ်လုပ် သူ့ကိုချစ်လို့ ဒီပွဲလာတဲ့သူတွေချည်းပဲကိုး...\nသူက သီချင်းဆိုရင်း Sexy အက Sexy ဟန်အမူအရာလေးတွေ လုပ်ပါတယ်... အဲလိုဆိုတော့ ကျွန်မစိတ်ထဲ သူ့အတွက် စိတ်မကောင်းသလိုလို... သဝန်တိုသလိုလိုဖြစ်မိပါတယ်... သိနေတယ်.. သူက မင်းသား.. သူက ကိုယ့်ကိုတောင် မသိဘူး... မင်းသားတစ်ယောက် အနုပညာသမားတစ်ယောက်အနေနဲ့ ပရိတ်သတ်အကြိုက် အမျိုးမျိုးလုပ်ပြတတ်ရမယ်... လုပ်လဲ လုပ်ပြရမယ်... ဒါတွေအားလုံးကို သိနေရက်နဲ့ ကျွန်မစိတ်ထဲမှာ သဝန်တိုပါတယ်... သူ့ကို ခုလို တခြားမိန်းမတွေ အများကြီးရှေ့မှာ အဲလို အကမျိုးတွေ မကစေချင်ပါ... ( ဟီး.. ဟီး.. ပိုင်စိုးပိုင်နက်နော်... ) စိတ်မကောင်းတာကတော့... သူအဲလိုတွေ ကပြရင် အောက်က မိန်းကလေးတွေက တအားအားနဲ့ အော်ဟစ်အားပေးနေကြတော့... အော် သူက ငါတို့ပေးတဲ့ ပိုက်ဆံနဲ့တန်အောင် ဖျော်ဖြေနေတာပဲ... ဒါသူ့ တာဝန်ပဲ... ငါတို့ပိုက်ဆံယူထားတော့လဲ ငါတို့ကို သူ့ခမျာ ဒီလိုမျိုးတွေ ဖျော်ဖြေနေရတယ်... ဒါမျိုးသူ့ကို တခြားအချိန်ကခိုင်းရင် သူလဲရှက်မှာပဲလို့... ဒါပေမဲ့ ခေါင်းထဲမှာတော့ နောက်အတွေးတစ်ခုဝင်လာတာက ပိုက်ဆံပေးတိုင်းတော့ သူကမှာမဟုတ်ပါဘူး... ကျောတောတောနဲ့ ဟေ့ ဂျန်ဂမ်ဆပ်.. ဒီမှာ ပိုက်ဆံ.. ကပြစမ်းဆိုရင်.. သူဘယ်ကမလဲနော်... ခုသူက သူ့ပရိတ်သတ်ကို ချစ်လို့ အထူးဖျော်ဖြေတာပဲ.... ပိုက်ဆံယူထားလို့တန်အောင် ကပြနေရရှာတယ်ဆိုတဲ့ အတွေးကို မတွေးသင့်ပါဘူး... ဘာပဲပြောပြော သဝန်တိုတာတော့ အမှန်ပဲ... တကယ်လို့ ဂျန်ဂမ်ဆပ်သာ ကျွန်မကို ချစ်ရေးဆိုခဲ့ရင် လုံးဝ လက်မခံဘူး... ကျွန်မလို စိတ်မျိုးနဲ့ ရင်မောရတာပဲ အဖတ်တင်မယ်... သူလဲ စိတ်ညစ်ရလိမ့်မယ်... သူ့ကို ချစ်လွန်းလို့ကို လက်မခံနိုင်တာ... (ဟဲ.. ဟဲ... အသားယူမိပြန်ပြီ... မေတ္တာပို့သခြင်းများကို အပြည့်အဝလက်ခံပါသည်... ဟိဟိ )...\nအဲဒိလို သူကနေတုန်းက ကျွန်မ အော်ပြီးတော့တောင် အားမပေးမိဘူး... စိတ်မကောင်းလို့... သဝန်တိုလို့... ဒါပေမဲ့ သီချင်းတစ်နေရာအရောက်မှာ သူက ပရိတ်သတ်ဘက်ကို နားလေးစွင့်တဲ့ ပုံစံမျိုးလုပ်ပြပြန်တော့လဲ... သူ ပရိတ်သတ်အားပေးတာ ကြားချင်ရှာမှာပေါ့လေ... ငါက သူ့ရည်းစားမှ မဟုတ်တာ ဒီလို သဝန်တိုနေလို့လဲ မထူးဘူး... အနည်းဆုံး အားပေးသံလေးကြားရင် သူအားရှိတယ်လို့ စောစောက မေးဖြေကဏ္ဍမှာ သူပြောသွားတော့... သူ့ကို မရမဲ့အတူတူ သူ့ပရိတ်သတ်အနေနဲ့ အပြည့်အဝအားပေးတာပဲကောင်းပါတယ်... ဆိုပြီး အော်ပြီး အားပေးလိုက်ပါသေးတယ်... စိတ်ထဲက သူ့ကို အဲဒိသီချင်းနဲ့ကတာကို မြန်မြန်လဲ ပြီးစေချင်တယ်... ကိုယ်ကလဲ ကြည့်လဲကြည့်ချင်တယ်... ဘယ်လိုကြီးမှန်းကို မသိပါဘူး.. ဟိဟိ...\nသီချင်းအလယ်လောက်မှာ သူ စင်ကို အမှောင်ချပြီး ပျောက်သွားသေးတယ်... နောက်တော့ ဘေးပေါက်ကနေ ပရိတ်သတ်ထဲက ပြန်ပေါ်လာပြန်ရော... ဒီမင်းသား ပရိတ်သတ်ထဲ ဆင်းရတာ တော်တော်ကြိုက်တယ်.. သူ့နောက်က စလုံးရဲတွေကတော့ အတော် အမြင်ကပ်နေမယ်... သူတို့အလုပ်ရှုပ်လို့... နောက် စင်ပေါ်ခဏတက်ပြီး... ညာဘက်က ၂၅ဝတန်ဘက်ထဲ အရှေ့ပိုင်းလူတွေထဲဆင်းသွားပြန်ရော... အဲဒိထဲကနေ အသက်ကြီးကြီး အန်တီကြီးတစ်ယောက်ကို ဆွဲခေါ်သွားပြီး သူနဲ့အတူ စင်ပေါ်မှာ တွဲကပါတယ်... အန်တီကြီးက ကိုရီးယားမကြီးပဲ ဖြစ်မယ်ထင်ပါတယ်.... အဲဒိအန်တီကြီးလဲ သေပျော်ပါပြီ... (အဲဒါမနာလို လို့ပြောတာပါ..ဟတ်... ဟတ်... ) အိုဇာတာ အတော်ကောင်း... ဒီလိုနဲ့ပဲ Sexy Back သီချင်းပြီးသွားပြီး မင်းသား စင်နောက်ပြန်ဝင်သွားပါတယ်...\nသူဝင်သွားတဲ့ အချိန်မှာ သူခုတစ်လောဘာတွေလုပ်တယ်ဆိုတာကိုရိုက်ထားတဲ့ ဗွီဒီယိုပြပါတယ်... သီချင်းတိုက်တာတွေဘာတွေပါ... အစီအစဉ်ညံ့တာတစ်ခုက အင်္ဂလိပ်စာတမ်းမထိုးပဲ တရုတ်စာတမ်းပဲထိုးတော့ ကျန်တဲ့ လူမျိုးတွေ အတွက် မတရားပါဘူး... အမှန်တော့ သူတို့ခိုတာပါ... ဟောင်ကောင် fan meeting မှာ ပြတဲ့ ဗွီဒီယိုကိုပဲ ပြန်ပြတာလဲ ဖြစ်နိုင်ပါတယ်... ဗွီဒီယိုကလဲ ထစ်နေပါသေးတယ်... ထစ်တာမှ တော်တော်ကို ထစ်တာပါ... ကြည့်ရတဲ့ ပရိတ်သတ်က အတော်ကို ခံရခက်ပါတယ်... ဗွီဒီယိုထစ်သွားရင် ပရိတ်သတ်က... "ဟာာာာာာာာာာ............ " ဆိုပြီး အော်ကြတော့... အမှောင်ထဲကနေ မင်းသားအသံထွက်လာပါတယ်... ဗွီဒီယိုထဲမှာ ပြချင်တာက သူဟာ အမြဲတမ်းကြိုးစားနေပါတယ်ဆိုတာကို ရှင်းပြပါတယ်... မင်းသားဟာ ကျွန်မတို့နဲ့အတူ ဗွီဒီယိုထိုင်ကြည့်နေတယ်ဆိုတာ သိလိုက်ရတော့ စိတ်ထဲမှာပျော်ပါတယ်...အော် သူဟာ ပရိတ်သတ်ကို ဂရုစိုက်တဲ့ မင်းသားပါလားဆိုပြီးတော့လဲ အမှတ်ပေးမိပြန်ပါတယ်....\nနောက်တော့ သူ ဒီ fan meeting အတွက် ရောင်းမဲ့ Photo shoot တွေပြပါတယ်... ဘာအိုက်တင်လုပ်လုပ်ကို ကြည့်ကောင်းနေတာပါပဲ... ချစ်စရာကောင်းနေတာပါပဲ... သူ ကုတ်အကျီင်္အနက် ဆံပင်အကောက်တွေကို ရှေ့ချထားတဲ့ပုံက လူကြီးဆန်ပြီး.. ဓာတ်ပုံထဲမှာလဲ ခပ်တည်တည်တွေ နေနေပင်မဲ့... မရိုက်ခင်တုန်းကတော့ ကလေးလေးတစ်ယောက်လို ရယ်မောပြီး "Go Go Go" ဆိုပြီး အော်သွားတာလေးကလဲ အပြစ်ကင်းတဲ့ ပုံလေးပေါက်ပါတယ်... ဒီလိုဆိုတော့လဲ သူကအသက် ၂၄နှစ်သာရှိသေးတဲ့ လူငယ်လေးတစ်ယောက်ပါပဲ... ကျန်တာတွေကတော့ ကိုရီးယားလိုတွေ ဘာပြောနေမှန်းကို မသိပါဘူး...\n"I miss you guys... Everyone... I love you" ဆိုပြီး အသဲပုံလေး လက်ကလုပ်ပြသွားတာတော့ တစ်လုံးမကျန်နားလည်လိုက်လို့ အသဲထဲ အေးကနဲဖြစ်သွားတာပဲ... ဟတ်.. ဟတ်... (ကိုယ့်အကြိုက် မင်းသားအကြောင်းရေးနေလို့ မကြိုက်သူများ သည်းခံနားလည်ပေးကြပါရန်)... ကဲကဲ.. ဗွီဒီယိုလေး ရှူစားသွားကြပါ...\nP.S အရမ်းတော့ မကြည့်နဲ့နော်... ခဏခဏလဲ ပြန်မကြည့်နဲ့... ဒီက သဝန်တိုတတ်တယ်... ဟဲ.. ဟဲ...\nPosted by mabaydar at 3:35 AM 10 comments :\nဒီဂိမ်းကို သိခဲ့တာတော့ လွန်ခဲ့တဲ့ ၁နှစ်ကျော်လောက် ကတည်းကပါ... သိပြီးသားလူတွေလဲ ရှိမှာပါ... ဒီနေ့တော့ အလုပ်မှာ အရမ်းအိပ်ငိုက်နေတာနဲ့ google ကနေ ဟိုရိုက်ဒီရိုက် လျှောက်ရှာရင်း ပြန်သတိရသွားလို့ပါ...\nသရဲခြောက်တဲ့ ဟိုတယ်မှာ သင်တို့ တစ်ညလောက်သွားနေကြည့်ပါလား... ကျွန်မကတော့ နေပြီးပြီ... ၅ခါ ၆ခါလောက် ကြိုးစားပြီးတော့ ဟိုတယ်ထဲက ထွက်ပြီး ကားပေါ်ကို ကျွန်မတက်နိုင်ခဲ့ပါတယ်... ဒီဂိမ်းကို ကစားမယ်ဆိုရင် Speaker ကိုလဲ အသံဖွင့်ထားမှ ပိုအရသာ ရှိမှာပါ... level3နဲ့5ရောက်ရင် အသံကို နားထောင်ပြီး ဖြေရှင်းရတဲ့ အခါတွေပါပါတယ်... Graphic တွေက အရမ်းကောင်းပြီး အသံတွေနဲ့ ပေါင်းလိုက်တော့ ကိုယ်တစ်ကယ် အဲဒိထဲရောက်နေသလိုခံစားရပါတယ်.. ပြီးတော့ အာရုံစိုက်ပြီးမှ ကစားလို့ရတဲ့အတွက်လဲ... တစ်ချက်တစ်ချက် လန့်လန့်သွားတတ်ပါတယ်... စစ ကစားချင်းကဆိုရင် ကြောက်လွန်းလို့ နှုတ်ခမ်းတွေတောင် တုန်ပါတယ်... နောက်မှ ဘေးက လူတစ်ယောက်နဲ့ တူတူကစားရတယ်... အဟီး... မကြောက်တတ်ရှာတော့ သရဲဂိမ်းကစားတယ်လေ...\nအဲဒိ ဟိုတယ်က ညနေ၆နာရီကနေ မနက်၆နာရီအတွင်းပဲဖွင့်ပါတယ်... အော်... မှာလိုက်ပါရဲ့ ကြောက်တတ်ရင်တော့ မကစားနဲ့နော်... တာဝန်မယူဘူး... ဒါမှမဟုတ် ညဘက်မကစားရဲတဲ့ သူတွေအတွက် ကိုယ့် ကွန်ပြူတာက နာရီကို ညဘက်အချိန်ပြောင်းပြီး ညာဆော့လို့ရပါတယ်... အဟိ...\nတကယ်လို့ မကစားတတ်ဘူးဆိုရင်တော့ ပြောပါ.. မဗေဒါ ပြောပြပါ့မယ်... ဒါပေမဲ့ ကစားတတ်မယ်ထင်ပါတယ်...\nကစားချင်တယ်ဆိုရင်တော့ www.hotel626.com မှာ သွားရောက် Check in ၀င်၍ ကစားနိုင်ပါတယ်...\nဟိုတယ်၆၂၆ မှာ သရဲနဲ့အတူ ကောင်းစွာ ပျော်မြူးနိုင်ကြပါစေ...\nPosted by mabaydar at 3:56 AM3comments :\nPosted by mabaydar at 2:30 AM 10 comments :\nပရိတ်သတ်ကို အရမ်းအလေးထားပြီး အမြဲတမ်း အရောတ၀င်နေတတ်တဲ့ မင်းသားလေး ဂျန်ဂမ်ဆပ်ရဲ့ စိတ်ကောင်းရှိမှုကို အခွင့်ကောင်းယူတဲ့ မိန်းကလေးတချို့ကြောင့် မင်းသားလေး အတော်ကို ၀မ်းနည်းစိတ်တိုဖြစ်ခဲ့ပါတယ်... သူဟာ လမ်းသွားနေလို့ နောက်က fan girl တွေ တကောက်ကောက်လိုက်လာရင်လဲ စိတ်မဆိုးခဲ့သူ... fan girl တွေ ပို့သမျှ လက်ဆောင်တွေကိုလဲ တမြတ်တနိုး သုံးတတ်သူ... You are beautiful ကားရိုက်နေစဉ်အတွင်း သူ့ကို ပို့သမျှ လက်ဆောင်တွေထဲမှာမှ တန်ဖိုးကြီးလက်ဆောင်တွေထက် သူ့ပုံတွေနဲ့ အလှဆင်ပြီးပင်ပင်ပန်းပန်းလုပ်ထားတဲ့ စာအုပ်လေးထဲမှာ သူရုပ်ရှင်ရိုက်နေလို့ ပျက်ခဲ့တဲ့ ကျောင်းစာတွေကို fan girl တွေက ပင်ပင်ပန်းပန်း ကူးပေးခဲ့တာကို လက်က တကိုင်ကိုင်နဲ့ ဒီလက်ဆောင်လေးကို အကြိုက်ဆုံးပဲ အရမ်းအသုံးဝင်လို့ ကျေးဇူးအများကြီးတင်ပါတယ်လို့ ပြောခဲ့သူ တစ်ယောက်ပါ... (ကျွန်မကိုယ်တိုင်အဲဒိဗွီဒီယိုကို youtube မှာကြည့်လိုက်ရပါတယ်.. ခုတော့ copyright issue ကြောင့် ကြည့်လို့မရတော့ပါဘူး)...\nသူ့ကို ကျွန်မ အရင်ကားတွေမှာ ကြိုက်ခဲ့တယ်ဆိုပေမဲ့... တခြားမင်းသားတွေလိုပဲ ကြိုက်လိုက် မကြည့်တော့ရင် မေ့သွားလိုက်ပါပဲ... နောက်ပိုင်း သူ့ရဲ့ အပြင်က ဖော်ရွေတဲ့ character လေးကိုပါ သဘောကျလာလို့ တခြားမင်းသားတွေထက် ပိုကြိုက်ခဲ့ရပါတယ်...\nသူဟာ အရင်ထဲက ရုပ်ရှင်လောကထဲမှာ ရှိခဲ့တယ်ဆိုပေမဲ့ You are beautiful ကားအပြီးမှာ တဟုန်ထိုးနာမည်ကျော်ကြားလာခဲ့ပါတယ်... ဒါပေမဲ့ တကယ်တမ်း သူ့ရဲ့ အပြင်ဘ၀အစစ်မှာတော့ အသက် ၂၄ နှစ်သာရှိသေးတဲ့ လူငယ် တက္ကသိုလ်ကျောင်းသား တစ်ဦးပါပဲ... သူ စကာင်္ပူမှာနေခဲ့တဲ့ နောက်ဆုံးရက်မှာ ရှော့ပင်းထွက်အပြီး East coast ကို သွားခဲ့ပါတယ်... အဲဒိအချိန်မှာ စကာင်္ပူက fan တွေကလဲ သူ့ကို နားလည်ပြီး private time ပေးတဲ့အနေနဲ့ သူ့အနားကို တစ်ယောက်မှ မကပ်ပဲ အဝေးကပဲ ကြည့်ခဲ့ကြပါတယ်... သူတစ်ယောက်ထဲ ပင်လယ်ကြီးကို ငေးပြီး သဲပေါ်မှာ ထိုင်နေတဲ့ ဓာတ်ပုံကိုကြည့်ပြီး ကျွန်မ စိတ်မကောင်းဖြစ်ခဲ့ရတယ်... တစ်နေကုန် သွားလေရာ လူတွေဝိုင်း ကင်မရာရှေ့မှာ သူ့ကိုယ်သူ ထိန်းနေရ လူတွေကို ရီပြရနဲ့ အတော်လေးကို စိတ်ရှုပ်ပင်ပန်းမှာပါ... (ဒါပေမဲ့ သူကိုရီးယားပြန်ရောက်တော့ သူ official website မှာ သူအဲဒိနေ့က စိတ်ညစ်နေတာမဟုတ်ကြောင်း သူ့ fan girl တွေ သူ့အတွက် စိတ်မကောင်းဖြစ်မှာစိုးလို့ အဲဒိနေ့က beach မှာ သူဘာတွေတွေးနေတယ်ဆိုတာကို ရီစရာအနေနဲ့ ပြောပြခဲ့ပါတယ်)\nသူကိုရီးယားကို ပြန်သွားပြီး သူ့ official website မှာ 08/05/2010 တုန်းက သူကိုယ်တိုင်ရေးပြီး တင်ထားတဲ့ မတ်စေ့လေးကိုတွေ့တော့လဲ သူ့အတွက် စိတ်မကောင်းဖြစ်ရပြန်တယ်...\nKorean to English translation credit to Muse...\n(Foralong time ago I thought I should protect myself more and more..\nအရင်တုန်းက ကျွန်တော့်ကိုကျွန်တော် ပိုပြီး ကာကွယ်သင့်တယ်လို့ ထင်ခဲ့တယ်...\nEveryone is likely to have the precious moments of school days and memories with friends..\nလူတိုင်းမှာ ကျောင်းတုန်းက အမှတ်တရတွေ သူငယ်ချင်းတွေနဲ့ ပျော်ခဲ့တဲ့ အကြောင်းတွေ ရှိနေကြတတ်ပါတယ်...\nSuch as skipping classes and eating up lunchbox secretly...\nဥပမာ... အတန်းလစ်တာ ၊ အတန်းထဲမှာ ထမင်းဘူးခိုးစားတာ တွေပေါ့..\nBeing scolded by teacher while dozing off in class..\nအတန်းထဲမှာ အိပ်ငိုက်လို့ ဆရာဆူတာ ခံရတာ တွေရှိကြမှာပဲ...\nWritingalove letter to an unrequited friend in your neighbor class...\nဘေးအတန်းက တိတ်တိတ်လေး ချစ်ရတဲ့ သူငယ်ချင်းကို ရည်းစားစာရေးတာတို့ ဘာတို့ပေါ့...\nI don"t have those common memories which is really natural to everybody\nကျွန်တော့မှာတော့ လူတိုင်းမှာ လွယ်လွယ်ကူကူနဲ့ရှိနိုင်တဲ့ အဲဒိ သာမာန် အမှတ်တရလေးတွေ မရှိဘူး...\nWhen my peers were holdingapen, I was holdingamicrophone\nသူများတွေ ဘောပင်ကိုင်နေတဲ့အချိန်မှာ ၊ ကျွန်တော်က မိုက်ကရိုဖုန်းကိုင်နေရတယ်...\nWhen my fellows of the same grade were looking through the textbook and the teaching aids, I was looking through my script..\nအတန်းဖော်တွေက စာအုပ်ကိုကိုင်ပြီး AIDS အကြောင်း သင်နေကြတဲ့ အချိန်မှာ၊ ကျွန်တော်ကတော့ ရုပ်ရှင် ဇာတ်ညွှန်းတွေကို ကြည့်နေရတယ်...\nDefinitely I don"t regret after so longatime.\nဒါပေမဲ့ ဒီလောက်ကြာကြာ နေသားကျနေမှတော့ ကျွန်တော် နောင်တမရပါဘူး...\nMaybe I just found my way to go earlier than others..\nတခြားလူတွေထက် ကျွန်တော်က ကျွန်တော်ဖြစ်ချင်တာကို စောပြီးတွေ့သွားတယ်လို့ပဲ ယူဆပါတယ်...\nHavingadream of an actor for life..\nမင်းသားဖြစ်ချင်ခဲ့တဲ့ ကျွန်တော့်ရဲ့ အိပ်မက်...\nThat meansaso great deal to me..\nမင်းသားဖြစ်ခဲ့တဲ့အတွက် ကျွန်တော့်အတွက်တော့ အကောင်းဆုံးရလဒ်ပါပဲ...\nSo.. after jumping overafence of adult-thing, I wanted to keep mine.\nဒီတော့... လူကြီးဆိုတဲ့ စည်းကို ကျွန်တော် ကျော်ခုန်ခဲ့ပြီးမှတော့ ကျွန်တော် ရထားတာကို ကျွန်တော် ထိန်းထားချင်ပါတယ်...\nAfter entering the Univ, somebody attended as my substitute..\nတက္ကသိုလ်ရပြီးနောက်ပိုင်းမှာ... ကျွန်တော့အစား တခြားလူက လက်ချာတွေ လိုက်ပေးရတယ်..\nWhenever I neededahair cut, somebody drove it for me\nကျွန်တော် ဆံပင်ညှပ်စရာလိုတိုင်း... တစ်ယောက်ယောက်က ကားနဲ့ လိုက်ပို့ပေးနေရတယ်...\nWhenever I was waiting foracasting, somebody recommended me the script with priority.\nကျွန်တော်ကားရိုက်ဖို့ စောင့်နေတိုင်း.. တစ်ယောက်ယောက်က script ကို ကြိုဖတ်ပြီး recommend ပေးရတယ်...\nThat was my life lived by somebody instead of me...\nဒါတွေအားလုံးက ကျွန်တော်မဟုတ်တဲ့ ကျွန်တော့်ရဲ့ တခြားလူတွေကို အားကိုးပြီးနေနေရတဲ့ ဘ၀ပဲ...\nSo much meaningless, isn"t it?\nI had found the way to go faster than others in my school days,\nကျွန်တော်က ကျောင်းသားဘ၀မှာပဲ သူများထက် မြန်မြန် လမ်းကြောင်းရှာတွေ့ခဲ့တယ်...\nNow walking through the way, I wanna keep my life more than ever.\nခု အဲဒိလမ်းကြောင်းကို လျှောက်နေချိန်မှာလဲ... ကျွန်တော့်ဘ၀အမှန်ကို ထိမ်းထားချင်တယ်...\nBut today.. After reading an article from today, I thoughtalot..\nဒါပေမဲ့.. ဒီနေ့... ဒီနေ့ဆောင်းပါးကို ဖတ်ပြီးတော့ ကျွန်တော် အများကြီး တွေးဖြစ်တယ်... (ဘာဆောင်းပါးလဲတော့ မသေချာပါ... သူ့အကြောင်း မကောင်းရေးလားတော့မသိ)\nWhat is important.. life of myself living as me.. or life of an actor living as an actor?\nဘာက ကျွန်တော့အတွက် အရေးကြီးသလဲ... ကျွန်တော့ဘ၀ကို ကျွန်တော့လိုပဲ နေတာလား... ဒါမှမဟုတ်... မင်းသားတစ်ယောက်ရဲ့ ဘ၀ကို မင်းသားလို့နေရမှာလား...\nI just did hate to sneak around, do something with hiding my face..\nလူတွေကြားထဲ ခိုးကြောင်ခိုးဝှက်သွားရတာ... တစ်ခုခုလုပ်ရင် မျက်နှာကွယ်ပြီးလုပ်ရတာတွေကို ကျွန်တော် အရမ်းမုန်းတယ်ဗျာ...\nJust wanna walk around honorably and openly.. Now it"s not easy..\nရှင်းရှင်းနဲ့ ပွင့်ပွင့်လင်းလင်း အိနြေ္ဓရှိရှိပဲ လမ်းပေါ်မှာ လျှောက်သွားချင်တယ်... ဒါပေမဲ့ ခုတော့ မလွယ်တော့ဘူး..\nDo you remember what I saidafew days ago?\nကျွန်တော် လွန်ခဲ့တဲ့ ရက်တွေက ပြောခဲ့တာ မှတ်မိသေးလား..\nFrom time unknown.. Facing camera lens is more frequent rather than facing people"s eyes..\nဘယ်အချိန်ကတည်းက ကျွန်တော်အတွက် ကင်မရာ lens တွေကို မျက်နှာချင်းဆိုင်နေရတာ လူတွေရဲ့ မျက်လုံးကို မျက်နှာချင်းဆိုင်ရတဲ့ အချိန်ထက် များနေလဲ မသိတော့ဘူး..\nNow.. Even I didn"t realize or guessing something, Camera lens are looking at me first..\nခုတော့ဗျာ... ကျွန်တော် သတိမထားမိလိုက်တဲ့ အချိန်တွေမှာတောင် ကင်မရာ ပြောင်းတွေက ကျွန်တော့ကို အရင်ကြည့်နေကြပြီ...\nBut.. I"m not afraid of it.\nဒါပေမဲ့.. ကျွန်တော်ကြောက်လို့ပြောနေတာ မဟုတ်ပါဘူး...\nI AMafair and good guy..\nပြီးခဲတဲ့ အမေများနေ့က သူ့မိသားစုနှင့်အတူ..(သူ့ဘေးမှာထိုင်နေတဲ့ အနီနဲ့က သူ့အမေ)\nJust today I feelalot more responsibilities..\nဒီနေ့လေးတစ်ရက်ပဲ (မင်းသားဖြစ်ရတာ) အရမ်းတာဝန်ကြီးတယ်လို့ ခံစားနေရလို့ပါဗျာ....\nAnd most of all, all of you eels" comments letter-by-letter make me stronger..\nနောက်ပြီး အပြောချင်ဆုံးကလဲ... ကျွန်တော့်ကို အားပေးတဲ့ ပရိတ်သတ်ရဲ့ ကွန်မန့်တွေ စာတွေကတော့ ကျွန်တော့်ကို ခံနိုင်အောင် လုပ်ပေးနေပါတယ်...\nတကယ်ပြောတာနော်... ကျေးဇူးပဲ Cri (သူက သူ့fun တွေကို eels (ငါးရှဉ့်), Cri လို့ ခေါ်တတ်တယ်.. ဘာလို့အဲလိုခေါ်လဲဆိုတာလဲ အကြောင်းရှိတယ်... သူတစ်ယောက်ထဲ fan တွေကို သူ့နည်းသူ့ဟန် ချစ်စနိုးနဲ့ အဲလို ခေါ်တာ)\nဒါပေမဲ့ မကြာသေးခင်ကမှ ဖြစ်ခဲ့တဲ့ အဖြစ်အပျက်အလေးကြောင့် ဒီလောက် သည်းခံလိုက်လျောနေတဲ့ မင်းသားလေးခမျာ အတော်လေး စိတ်ရှုပ်ခဲ့ရပါတယ်...\nသူတက်နေတဲ့ HanYang တက္ကသိုလ်မှာ တစ်နှစ်တစ်ခါ ကျောင်းသားတွေစုပြီး Launge H ဆိုတဲ့ ပွဲလေးလုပ်ပြီး ရန်ဘုံငွေသဘောမျိုး ရှာတတ်တယ်ထင်ပါတယ်... (မသေချာပါ..) အဲဒိ ပွဲမှာ ဂျန်ဂမ်ဆပ်ဟာ သူနာမည် မကျော်ခင်ကတည်းက တခြား organizer ကျောင်းသားတွေနဲ့ အတူ organizer အဖြစ် အရင်နှစ်တွေကလဲ ပါဝင်ခဲ့ပါတယ်... အရင်နှစ်တွေတုန်းက သူ့အတွက် ပျော်ပျော်ရွှင်ရွှင် အေးအေးဆေးဆေးနဲ့ ပါလို့ရခဲ့တဲ့ ပွဲလေးဟာ ဒီနှစ်မှာတော့ သူ့အတွက် စိတ်ရှုပ်ခဲ့ရပါတယ်...\nပွဲက ၁၈ ရက်ကနေ ၂၀ ရက်အထိလုပ်မှာပါ... ပွဲအတွက် ၁၆ရက်နေ့မှာ သူတို့ တက္ကသိုလ်မှာ ပိုစတာကပ်တာတွေနဲ့ လုပ်စရာရှိတာတွေကို ဂျန်ဂမ်ဆပ်ကိုယ်တိုင် ကျောင်းသားတစ်ယောက်အနေနဲ့ ပါဝင်လုပ်ပေးခဲ့ပါတယ်... အဲဒိအတွက် သူ့ရဲ့ fan တွေက မင်းသားကို လွတ်လွတ်လပ်လပ် အလကား တွေ့ရတော့ လာပြီး ဓာတ်ပုံရိုက်ကြ ဗွီဒီယိုရိုက်ကြ လုပ်ကြပြန်ပါတယ်... ဒီတော့ သူက အလုပ်က ပင်ပန်းနေရတဲ့ အထဲ စိတ်ကရှုပ်လာမယ်လို့ ကျွန်မထင်မိပါတယ်... ကျွန်မသာဆို သူ့လို အေးဆေးတောင် မေတ္တာရပ်ခံနိုင်ပါ့မလား မသိဘူး... သူကတော့ အဲဒိ ဓာတ်ပုံရိုက်တဲ့သူတွေကို မရိုက်ဖို့ ပြောပါတယ်.. ဒါပေမဲ့ ဆက်ရိုက်ကြပါတယ်...\nနေရာက တက္ကသိုလ်ထဲမှာ... သူက အဲဒိ တက္ကသိုလ်က ကျောင်းသားတစ်ယောက်အနေနဲ့ပဲ ရှိချင်နေတာပါ... အဲဒိ ဗွီဒီယိုကြည့်လို့ရမယ့်နေရာကို တော့ ကျွန်မမပြောတော့ပါဘူး... မင်းသားက ပြန်မအော်ပင်မဲ့ မျက်နှာက တော်တော်တည်နေပြီး သူလုပ်စရာရှိတာကိုပဲ မြန်မြန်လုပ်နေပါတယ်... ပြီးတာနဲ့ ဘယ်သူ့ကိုမှလဲ စကားမပြောတော့ပဲ ခပ်ဆက်ဆက် နောက်တစ်နေရာကို ထွက်သွားပြီး ပိုစတာကပ်ပါတယ်... သူက ကျောင်းသားအနေနဲ့ ရှိချင်ခဲ့လို့လားမသိဘူး... ဘေးမှာ သူ့မန်နေဂျာကိုတောင် မတွေ့မိပါဘူး... အမှန်တော့ သူ့ကို ခုလို privacy မရှိ လိုက်ရိုက်နေတာ.. fan တွေလဲ ဖြစ်နိုင်သလို.. သူ့ရဲ့ anti fan တွေကလဲ သူဘယ်အချိန်အမှားလုပ်မလဲဆိုတာ လိုက်ကြည့်နေတာ သူခံနေရပါတယ်... နောက်ပြီး paparazzi တွေလဲ ပါတဲ့အတွက်.. ဘယ်သူက ရန်သူ ဘယ်သူက မိတ်ဆွေ သူ့ခမျာမသိရှာတော့ .. ကင်မရာနဲ့ ချိန်ခံရတိုင်း အနေအထိုင် ဆင်ခြင်နေရရှာတော့ သူစိတ်ညစ်မယ်ဆိုတာ ကျွန်မခံစားလို့ရပါတယ်...\nအဲဒိညမှာတော့ ဂျန်ဂမ်ဆပ် official website မှာ မင်းသားက ခုလို မတ်ဆေ့စ်လေးကို တင်ထားတာကို ၀မ်းနည်းစွာတွေ့ရပါတယ်တဲ့...\nEnglish translation from CriJ Staff\nကျေးဇူးပြုပြီး... တောင်းပန်ပါတယ်!!!!!.... ကျွန်တော်က ဓာတ်ပုံမရိုက်ပါနဲ့ဆိုရင် ဆက်ပြီး မရိုက်ကြပါနဲ့တော့... တကယ်လို့ ဆက်လုပ်နေမယ်ဆိုရင်....\nကျွန်တော် ခုလို အပြင်ကို ဘယ်တော့မှ မထွက်တော့ဘူး.... ဒီလိုဆို ခင်ဗျားတို့ရဲ့ ဓာတ်ပုံထဲလဲ ကျွန်တော် ဘယ်တော့မှ မပါတော့ဘူးပေါ့..\nDon"t make meabad person\nကျွန်တော့ကို လူဆိုးဖြစ်အောင် မလုပ်ကြပါနဲ့ဗျာ...\nဒီလိုလေးရေးထားတယ်ဆိုတာ သိရတော့ သူ့အတွက် စိတ်မကောင်းဘူး...\nသူ့အကြောင်းပြောတဲ့ ဖိုရမ်တွေထဲမှာတော့ တချို့ကလဲ သူ့အတွက် မင်းသားဆိုတဲ့ လမ်းကို ရွေးပြီးရင် ကင်မရာတွေနဲ့ ရင်ဆိုင်ရတာကို ခံနိုင်ရည်ရှိအောင် ပြင်ဆင်ထားသင့်တယ်တဲ့... ဒါပေမဲ့ မင်းသားကို အပြစ်ပြောနေကြတာတော့ မဟုတ်ပါဘူး... ဘာလို့လဲဆိုတော့ သူက တခြားမင်းသားတွေလို ဟိတ်ကြီး ဟန်ကြီးနဲ့ မနေချင်ပဲ လူတွေကြားမှာ ကူးလူဆက်ဆံချင်တဲ့ မင်းသားလေး ဖြစ်နေလို့ပါပဲ... အဲဒါကြောင့်မို့ သူ့ရဲ့ fan တွေက သူ့အတွက် ဆုံးဖြတ်ချက်ချရင်း အားလုံးကိုလဲ သူ့ fan စစ်ရင် အဲဒါကို လိုက်နာဖို့ လက်ဆင့်ကမ်းခိုင်းတယ်... fan တွေအနေနဲ့ မင်းသားရဲ့ သွားတာ လာတာ နေတာ ထိုင်တာ စားတာ သောက်တာကို ချစ်လို့ ခင်လို့ အချိန်ပြည့်ကြည့်ချင်မိလို့လဲ ဒီလို မင်းသားမှာ နေရကျပ်ရတာ... ဒါပေမဲ့ မင်းသားအတွက် အဲဒိ အနေရကျပ်တဲ့ အချိန်လေးတွေ လျော့သထက် လျော့နိုင်အောင် ကူညီပေးကြဖို့ပါပဲတဲ့... ကျွန်မစိတ်ထင်လဲ သူ့ကိုသာ ကင်မရာတွေနဲ့ မချိန်နေရင် သူဟာ ပရိတ်သတ်တွေနဲ့ ယခုထက်တောင် ပိုပွင့်လင်းရိုးသားပြီး ရင်းရင်းနှီးနှီးဆက်ဆံနိုင်မယ်ထင်ပါတယ်...\nသူက ပရိတ်သတ်ကို သူငယ်ချင်းလို ခင်ချင်တဲ့ မင်းသား... ပရိတ်သတ်က သူ့ကို ကင်မရာတွေထဲက ကြည့်နေတာထက် မျက်လုံးချင်းဆုံချင်တဲ့ မင်းသား... သူ့ပရိတ်သတ်ဘယ်လိုလူတွေလဲဆိုတာကို သိချင်လွန်းလို့ လေဆိပ်မှာတောင် ပြန်ဗွီဒီယို ရိုက်ခဲ့တဲ့ မင်းသား... ရဲကို လက်ကာပြီးတော့တောင် ပရိတ်သတ်နား ကပ်ခဲ့တဲ့ မင်းသား... ပရိတ်သတ်က အော်ပြောတဲ့ စကားသံ သူကြားရင် ပြန်အော်ဖြေတတ်တဲ့ မင်းသား... သူ့လောက် ပရိတ်သတ်အပေါ် ကောင်းနေတဲ့ မင်းသားကို ခုလို စိတ်ညစ်သွားအောင် မလုပ်သင့်ဘူး... တော်ပါသေးရဲ့... သူစကာင်္ပူလာတုန်းက သူ့ဟိုတယ်မှာ stalker သွားလုပ်မလို့ စဉ်းစားမိသေးတယ်... အွန်လိုင်းမှာ ၀ါသနာတူ အဖော်တွေရှိတယ်... ဒါပေမဲ့ အဲဒိတုန်းကလဲ သူ့ privacy ကို စဉ်းစားမိလို့ ကျွန်မ မလုပ်ခဲ့ဘူး... လေဆိပ်မှာတုန်းကလဲ သူနာညီးမှာစိုးလို့ သူကိုယ့်ရှေ့တည့်တည့်ရောက်နေတာတောင် မအော်ခဲ့ဘူး... သူ ကျော်သွားမှ မခံနိုင်လွန်းလို့ here here here လို့ အော်မိတာ.. သူနားညီးလောက်မယ်တော့ မထင်ပါဘူး...\nဒါပေမဲ့ ကျွန်မ အခုဆုံးဖြတ်လိုက်ပြီ... နောက်တစ်ခါ သူ့ကို တွေ့ခွင့်ရအုံးမယ်ဆိုရင် ကျွန်မဘယ်တော့မှ ဗွီဒီယို ကင်မရာ သယ်မသွားတော့ဘူး... သူ့ကို မျက်လုံးနဲ့ပဲကြည့်မယ်... ရင်ထဲမှာပဲ record လုပ်ထားလိုက်တော့မယ်ရှင်....\nမင်းသားရဲ့ privacy ကို နားလည်သောအားဖြင့် အဲဒိနေ့က ဗွီဒီယိုတွေအွန်လိုင်းမှာတွေ့တာကို မရှယ်တော့ပါဘူး... ခုအောက်က ပုံလေးတွေကတော့ သူ့ official facebook ကနေ ရယူထားပါတယ်..\nPhoto credits to Jang Keun Suk's official facebook...\nဒီပုံလေးကတော့ သူ ခုလို နာမည်မကြီးခင် မနှစ်က Launge H ပွဲမှာ သူငယ်ချင်းတွေနဲ့ စုရိုက်ခဲ့တဲ့ပုံလေးပါ... (သူ့ကို ရှာလို့ တွေ့ကြလား)\nအောက်ကပုံတွေကတော့ ဒီနှစ်ပွဲက ပုံတွေပါ...\nအလုပ်တွေ ကူလုပ်ပေးရင်း ပင်ပန်းနေတဲ့ မင်းသားလေး...\nကျောင်းပွဲ မစခင်မှာ organizer တစ်ယောက်အနေနဲ့ အလုပ်တွေလုပ်နေတဲ့ မင်းသား...\nတကယ့်ပွဲနေ့မှာ လာတဲ့ မင်းသား... (ဒီနှစ်တော့ အဲဒိပွဲလေးရဲ့ လက်မှတ်က သူ့ကျေးဇူးကြောင့် ချက်ချင်းကုန်သတဲ့)\nPosted by mabaydar at 3:55 AM 20 comments :\nPosted by mabaydar at 2:49 AM 17 comments :\nရေဒုက္ခရောက်နေတဲ့ မြန်မာပြည်သူ ပြည်သားတွေအတွက် တတ်အားသရွေ့ အလှူထည့်လိုက်ပါတယ်... မဗေဒါဘလော့ကို လာဖတ်တဲ့ စာဖတ်သူတွေကိုလဲ တတ်နိုင်သမျှ လှူဖို့ တိုက်တွန်းပါတယ်...\nအားလုံးကိုလဲ မဗေဒါရဲ့ ကုသိုလ်လေးတွေ မျှဝေလိုက်ပါတယ်...\nဤပြုရသော ကုသိုလ်ကြောင့် လိုအပ်သော ဆန္ဒအကုန် အဆင်ပြေချောမောစွာ ပြည့်ရပါလို၏... (ဒီလိုဆုတောင်းလိုက်တော့ တစ်ခွန်းထဲနဲ့ အားလုံးပါသွားရော...)\nအမျှ... အမျှ... အမျှ... ယူတော်မူကြပါကုန်လော့....\nPosted by mabaydar at 6:33 AM 11 comments :\nအရင်က ဘလော့တွေပေါ်မှာ သူများတွေ နာမည်တူကိစ္စတွေဖြစ်တာ တွေ့ခဲ့ဖူး ကြားခဲ့ဖူးပင်မဲ့ တနေ့မှာ ကိုယ့်အလှည့်ရောက်လာလိမ့်မယ်လို့ မထင်ထားခဲ့မိဘူး...\nကျွန်မ မဗေဒါဆိုတဲ့ နစ်နိမ်းကို သုံးခဲ့တာ ၂၀၀၄ ခုနှစ်လောက်ကတည်းကပါ... ၂၀၀၆ ခုနှစ်မှာ ဘလော့အကောင့်ကို စပြီးဖွင့်တော့လဲ မဗေဒါဆိုတဲ့ နာမည်နဲ့ပဲဖွင့်ဖြစ်ခဲ့ပါတယ်... ဒါပေမဲ့ တကယ်တမ်း ဘလော့ကို မှန်မှန်ရေးလာတာကတော့ ၂၀၀၇ စက်တင်ဘာလကမှ စတင်ခဲ့တာပါ... အဲဒိအချိန်တုန်းက ကိုယ်နဲ့တူတူ တချိန်တည်းလောက်မှာ စရေးကြတဲ့ ဘလော့ဂါတွေဆိုရင် မဗေဒါကို သိကြတဲ့သူများပါတယ်...\nမဗေဒါဆိုတဲ့ ကလောင်အမည်နဲ့ဘလော့ပေါ်မှာ စာတွေရေးခဲ့သလို... တခြား ဘယ်အကောင့်ဖွင့်ဖွင့်လဲ mabaydar ဆိုတဲ့ နစ်က available ဖြစ်တာ များတဲ့အတွက်ရော... အဲဒိ နာမည်လေးကို ကိုယ်က အဓိပ္ပါယ်ရှိရှိနဲ့ ကိုယ့်ကိုကိုယ်ပေးခဲ့တဲ့အတွက်လဲ အင်တာနက်ပေါ်မှာ ဘယ်အကောင့်ဖွင့်ဖွင့် ကိုယ့်နာမည်အရင်းထက် mabaydar ဆိုတာကို အရင်ဆုံး သတိရတတ်တာ ကျွန်မအကျင့်ပါ... ကျွန်မ သူငယ်ချင်းတွေက နာမည်က တောဆန်လိုက်တာ... အဖွားကြီး နာမည်... ဘာစိတ်ကူးနဲ့များပေးတာလဲ... ဆိုပြီး လှောင်ပြောင်ခံခဲ့ရရင်တောင် ကိုယ့်ယုံကြည်ချက်နဲ့ကိုယ်မို့ အပြုံးမပျက်ခဲ့သလို ပြောင်းလဲပြစ်ဖို့ စိတ်ကူးလဲ မရှိခဲ့ရပါဘူး...\nမဗေဒါဆိုတဲ့ နစ်ကို တစ်ဆုတ်နစ်နစ် နှစ်သက်ရတဲ့ အကြောင်းရင်ကိုလဲ... ၂၀၀၈ စက်တင်ဘာ ၁၇ ရက်နေ့မှာ တင်ခဲ့တဲ့ "မဗေဒါ ဆိုရာဝယ်...." ဆိုတဲ့ ပိုစ့်မှာလဲ ရှင်းလင်းခဲ့ဖူးပါတယ်...\nအရင်က အမြဲတမ်း လူသုံးနည်းခဲ့လို့ ဘယ်မှာပဲ အကောင့်ဖွင့်ဖွင့် အားလပ်နေခဲ့တဲ့ မဗေဒါနစ်ဟာ.. ခုဆိုရင် ဘလော့ပေါ်မှာတင် နောက်တစ်ယောက်ထပ်ပေါ်လာပါပြီ... သူကတော့ လွန်ခဲ့တဲ့ ၃လလောက်က သူ့ဘလော့စဖွင့်ကတည်းက စီဗုံးမှာ နာမည် available မဖြစ်လို့ ကြည့်ရင်းနဲ့ ဟောဒီက မဗေဒါရဲ့လျှို့ဝှက်ချက် ဘလော့ဆီကို ရောက်လာခဲ့ကြောင်းနဲ့... သူဟာ ယခုဆိုရင် www.mabayda.blogspot.com ဆိုပြီး ဘလော့တစ်ခုကို တည်ထောင်ထားကြောင်း လာရောက် အကြောင်းကြားသွားတဲ့ နော်ဝေးက အစ်မတစ်ယောက်ပဲ ဖြစ်ပါတယ်...\nနာမည်ပဲဖြစ်စေ... နစ်နိမ်းပဲဖြစ်စေ... ကလောင်အမည်ပဲဖြစ်စေ အားလုံးက ပညတ်ချက် နာမ်စားတွေချည်းပါပဲ... အဲဒိအတွက် ဒီဟာက ငါပဲပိုင်တယ်ဆိုပြီး အတ္တစိတ်စွဲ ကြီးမနေသင့်တဲ့အတွက် အော်... လောကမှာ နာမည်တူမရှား လူတူမရှားဆိုတာကိုလဲ နှလုံးမူပြီး အကျယ်အကျယ် ဘာမှ သိပ်မပြောခဲ့ပါဘူး...\nဒါပေမဲ့ ယခုနောက်ပိုင်းမှာတော့ ကျွန်မ စိုးရိမ်ခဲ့ရတဲ့ ပြဿနာက စလာပါတယ်... ကျွန်မဟာ တစ်ခြားဘလော့တွေကို ရောက်ဖြစ်ရင်တောင် ခြေရာချန်ခဲပါတယ်... ဒါပေမဲ့ တခြားဘလော့တွေရဲ့ စီဗုံးတွေမှာ "မဗေဒါ"ဆိုတဲ့ နာမည်တွေနဲ့ တွေ့လာရတဲ့ အပြင် ထင်တဲ့အတိုင်းပဲ လူမှားကြတာကိုလဲ တွေ့ရပါတယ်...\nကျွန်မအတွက် ကျွန်မရေးခဲ့တဲ့ စာတွေ ကွန်မန့်တွေကို တာဝန်ယူနိုင်ပင်မဲ့... ယခုလိုမျိုး လူမှားပြီး ကျွန်မရေးတယ်လို့ထင်တာကိုတော့ တာဝန်မယူနိုင်ပါဘူး... အထူးသဖြင့်တော့ ဘလော့စာမျက်နှာပေါ်က ကျွန်မ မရေးတဲ့ ပိုစ့်တွေအတွက် လူမှားပြီး ထင်ယောင်ထင်မှားဖြစ်မှာကိုပါ... ကျွန်မရဲ့ နာမည်တူတစ်ယောက်ရေးတဲ့ စာကို ကျွန်မရေးတယ်ဆိုပြီး ရောထွေးနေမှာကို မလိုလားပါဘူး... ကျွန်မဘလော့က ကျွန်မရေးတဲ့ စာတွေကို ကိုယ့်ဟာကိုယ်တာဝန်ယူရမှာမို့လို့ တစ်ခါတစ်လေ ကိုယ်ရေးချင်စိတ်ဖြစ်မိတဲ့ စာတွေကိုတောင်မှ မရေးပဲ မြိုသိပ်ခဲ့ရတာပါ...\nထိုအစ်မက ဆီဗုံးမှာ "မဗေဒါ" ဆိုပြီး မြန်မာလိုပဲပေါင်းတဲ့အတွက် www.mabayda.blogspot.com ကို မရောက်ပဲ တစ်ချို့ google ကနေပြန်ရှာပြီးရောက်လာသူတွေက ဟောဒီက www.mabaydar.blogspot.com ကိုပဲ ရောက်လာပြီး ဟောဒီက မဗေဒါလို့ပဲထင်ကြတာပါ... တစ်ဖက်တစ်လမ်းကနေ မဗေဒါဘလော့ကို ကြော်ငြာပေးသလိုဖြစ်နေတဲ့အတွက်တော့ ကျေးဇူးတင်ရအုံးမယ်လို့ သူငယ်ချင်းတွေက နောက်ကြပင်မဲ့... ကျွန်မကတော့ စိတ်ထဲ အနေရခက်ခဲ့တာ အမှန်ပါပဲ... လူမှားတဲ့သူတွေကို ပြန်ရှင်းပြနေရတာလဲ ကျွန်မကို အနှောင့်အယှက်ဖြစ်စေပါတယ်...\nဒီတော့ အိမ်က မိသားစုနဲ့ သူငယ်ချင်းတစ်ချို့က အကြံပေးတာကတော့ မဗေဒါဆိုတဲ့ နာမည်နောက်ကနေ အညွှန်းစာလုံးတစ်ခုကို လိုက်ဖို့ပါပဲ... ဆရာဇော်ဂျီရဲ့ "ဗေဒါလမ်း" ကဗျာထဲက မဗေဒါကို ရည်ညွှန်းပြီးပေးခဲ့တဲ့ အတွက်... ကျွန်မနစ်ကို " မဗေဒါ(ဗေဒါလမ်း)" လို့ ပြောင်းလဲ သတ်မှတ်ဖို့ အကြံပေးကြပါတယ်.. အမှန်အတိုင်း ၀န်ခံရရင် ၆နှစ်လုံးသုံးလာတဲ့ ကျွန်မနာမည် မဗေဒါကို မဗေဒါ ဆိုတာလေး အတိုင်းပဲ ပိုနှစ်သက်ပါတယ်... ယခုမှ ဒီလိုပြောင်းရမယ်ဆိုတော့ စိတ်မကောင်းတာတော့ တကယ်ပါပဲ... ဒါပေမဲ့ တကယ်လို့သာ တခြားနည်းမရှိပဲ ဒီနည်းပဲရှိတယ်ဆိုရင်တော့ နောင်တစ်ချိန် ကျွန်မဘယ်ဘလော့ကိုပဲလည်လည် ဆီဗုံးမှာ ဖြည့်ရင် အဲလိုပဲ အရှည်ကြီးဖြည့်ရတော့မှာပါ... ဘလော့ဂါ ပရိုဖိုင်းမှာလဲ သွားရောက်ပြင်ရတော့မှာပါ...\nဒိအပြင် ကျွန်မသုံးသမျှ ၀က်ဆိုဒ်၊ ဖိုရမ်၊ အကောင့် အားလုံးကို အဲလိုလိုက်ပြောင်းရတော့မယ်... ဒါမှမဟုတ်ရင်လဲ မဗေဒါဆိုတဲ့ နာမည်ကိုပဲ လုံးဝပြောင်းလိုက်သင့်သလားဆိုတာ... မဗေဒါ့ စာတွေကို လာဖတ်နေတဲ့ စာဖတ်သူတွေနဲ့ ဘလော့ဂါ မောင်နှမတွေသာ အကြံပေးကြပါတော့... ကျွန်မဘလော့ကို လာဖတ်တာ silent readers များတယ်ဆိုတာ ကျွန်မဘလော့ traffic ကို google analytics မှာ ကြည့်ရင် သိပါတယ်... အဲဒိအတွက် ဒီတစ်ခါတော့ silent readers များ မဗေဒါကို ကွန်မန့်မှာ အကြံဥာဏ်လေးပေးပြီး ကူညီဖို့ တောင်းဆိုချင်ပါတယ်...\nဒါတင်မကသေးပါဘူး... ကြုံလို့ တစ်ပါတည်း ပြောပါရစေ... ကိုယ့်နာမည် mabaydar ကို google မှာ ရိုက်ရှာကြည့်တော့ Search result page 11 လောက်မှာမြန်မာဂေး ၀က်ဆိုဒ်ဖိုရမ် တစ်ခုမှာလဲ မဗေဒါ နာမည်နဲ့ ရေးနေတဲ့ လူတစ်ယောက်ကို သွားတွေ့ပါတယ်... ဒါကို သိတာကြာပါပြီ... ဒါပေမဲ့ အဲဒိလူဟာ ဘလော့အသိုင်းအ၀ိုင်းထဲကို ၀င်မလာတာတစ်ကြောင်း သူ့ဟာသူ အဲဒိ အသိုင်းအ၀ိုင်းလေးထဲမှာ နေပြီး ကျွန်မကို တိုက်ရိုက်လာမထိခိုက်သေးတာ တစ်ကြောင်းကြောင့် ဒီလိုပဲ နေနေခဲ့တာပါ...\nဒီတော့ အသိပေး ကြေငြာစရာရှိတာတွေ တစ်ပါတည်း ကြေငြာပါ့မယ်... facebook က search ကနေ English လို mabaydar လို့ ရိုက်လိုက်လို့ ထွက်လာတဲ့ result ၄ မျိုးရှိပါမယ်..."Ma BayDar" ဆိုတာ ကျွန်မပါ... ကျန်တာ ကျွန်မ မဟုတ်ပါဘူး...\nပိုမိုရှင်းသွားအောင် ကျွန်မသုံးဖူးသမျှ မှတ်မိသမျှ ကျွန်မရဲ့ Official account မှန်သမျှကို အောက်တွင်ဖော်ပြပါမည်...\nMy Official gmail : mabaydar@gmail.com\n(My blog readers are welcomed to add. Pls sent mail to add me)\nMy Multiply: www.mabaydar.multiply.com\nMy Youtube channel : www.youtube.com/mabaydar\nMy facebook : http://www.facebook.com/mabaydar\nMy Twitter : http://twitter.com/mabaydar\nMy MBS profile: http://myanmarbloggersociety.ning.com/profile/mabaydar\nMy Photobucket profile : http://s307.photobucket.com/home/mabaydar\nMy dailymotion account: www.dailymotion.com/user/mabaydar\nအခြားသော profile link ပြလို့ မရပင်မဲ့ အကောင့်ဖွင့်ထားတဲ့ ဖိုရမ်နဲ့ ၀က်ဆိုဒ်တစ်ချို့လဲ ရှိပါတယ်... မှတ်မိသလောက် ... TPmyanmar.org, www.yamc.info, www.padonma.com, flickr.com, www.soompi.com, www.crunchyroll.com, တွေမှာလဲ mabaydar နဲ့ register လုပ်ထားပါတယ်... ning ဆိုဒ်တွေမှာ ဆိုရင်တော့ MBS နဲ့ myanmarlensmen.ning ကိုပဲ အသုံးများပါတယ်... ကျန်တဲ့ ning တွေမှာလဲ မဗေဒါဆိုတာကို တွေ့ပါတယ်... အဲဒါ ဘယ်သူလဲ မသိပါ... ဥပမာ.. ချစ်သူ.ning တို့ဘာတို့ပါ...\nဒီလိုမျိုး ကိစ္စတွေအတွက် အစက ပိုစ့်တင်ပြီး မရေးချင်ခဲ့ပင်မဲ့ ကျွန်မအတွက် mabaydar မဗေဒါ ဆိုတာ အင်တာနက်ရဲ့ နေရာတိုင်းမှာ မရှိမဖြစ်အသုံးပြုနေရပါတယ်... ဒါတွေအားလုံးဟာ မဗေဒါအတွက်တော့ အင်တာနက် စသုံးခါစကတည်းက ယခုချိန်ထိ ကျွန်မရဲ့ သမိုင်းတွေပါပဲ...\n*နောက်မှ ဖြည့်စွက်ချက်... ခု ဟိုအစ်မက www.mabaydar88.blogspot.com လို့ ပြောင်းလိုက်ပြီဖြစ်တဲ့အတွက် ကွဲပြားသွားပြီလို့ မှတ်ယူမိပါတယ်... နောက်ဆို ဆီဗုံးတွေ ကွန်မန့်တွေမှာ မဗေဒါ ဆိုရင်တော့ ဒီက မဗေဒါပဲဖြစ်ပြီး မဗေဒါ၈၈ ဆိုရင်တော့ ဟိုအစ်မဖြစ်မယ်လို့ ကျွန်မဘက်က နားလည်မိပါတယ်...\nစာကြွင်း။ ။ ကျွန်မက ဘလော့လိပ်စာပြောင်းခိုင်းခဲ့ခြင်းမဟုတ်သလို ဘလော့လိပ်စာက အစထဲက google function ကြောင့် ကွဲပြားခဲ့ပြီးသားပါ... ကလောင်အမည်နဲ့ တခြားဘလော့တွေ လျှောက်လည်ရင်သာ ကွဲပြားစေချင်ခဲ့တာပါ... မလိုအပ်ပဲ ဘလော့လိပ်စာတစ်ခုလုံးကြီး ပြောင်းပြလိုက်ရပြီး လိုရင်းကတော့ ဒီတိုင်းပဲရှိနေတဲ့အတွက် စိတ်မကောင်းဖြစ်မိပါကြောင်း...*\nPosted by mabaydar at 3:33 AM 51 comments :\nတစ်ပတ်တစ်ခါ တင်မယ်ဆိုပြီး ပြောပြီးမှ မတင်နိုင်တဲ့အတွက် အလွန်တရာမှ ရှက်လဲရှက် အားလဲနာမိပါသည်... စောင့်ဖတ်နေသော သူများကို ကျေးဇူးလဲ အထူးတင်ရှိပါသည်... ပိုစ့်ပေါ်မှာ ကွန်မန့်သိပ်မတွေ့ရလို့ အားနည်းနေပင်မဲ့ ဂျီတော့နဲ့ တစ်မျိုး စကားလက်ဆင့်ကမ်း၍ တဖုံ ဆက်ရေးရန်တောင်းဆိုနေသူများအတွက် ဒီတစ်ခေါက် အပိုင်းကို ကြိုးစားပြီး တင်ဆက်လိုက်ပါတယ်... တကယ်တမ်းရေးမယ်ဆိုတော့မှ ဘာဆက်ရေးရမှန်းမသိဖြစ်မိတဲ့ အခါများသဖြင့် မရေးသေးပဲ စိတ်ထဲကျေနပ်လောက်မှ ရေးချင်သည့်စိတ်ကြောင့် မရေးဖြစ်ပဲ ဖြစ်နေရခြင်းဖြစ်ပါသည်... ဒါပေမဲ့ ခု ရေးလိုက်တာလဲ မိမိကိုယ်မိမိတော့ စိတ်ကျေနပ်ခြင်းမရှိသေးပါ... ကိုယ့်ကိုကိုယ် လိုသေးသည်ဟုသာ ခံစားနေရပါသည်... မဗေဒါ ၀တ္တုတွေဟာ တခြား စာရေးသူတွေလို တင်ဆက်ပုံခြင်း မတူပဲ ကွဲလွဲနေလျှင်လဲ ခွင့်လွှတ်နားလည်ပေးစေလိုပါသည်...\nမဗေဒါက အမှန်တကယ် စာဖတ်ပျင်းသူတစ်ယောက်ဖြစ်ပြီး အရင်ကပြောခဲ့တဲ့အတိုင်း ၀တ္တုကို အစအဆုံး ဖတ်ဖူးတာ မနေ့တနေ့ကမှ တစ်အုပ်၂အုပ်မျှသာ ရှိသေးသည့်အတွက် တခြားစာရေးကောင်းသူများနှင့် မယှဉ်သာကောင်းရှိမည်... မဗေဒါရဲ့ ၀တ္တုအသွားအလာများနှင့် အခန်းဆက်များသည် ရုပ်ရှင်သဘောပိုဆောင်ကောင်း ဆောင်နေမည်ဟု ထင်မိသည်... ဘာလို့လဲဆိုတော့ ရေးနေချိန်အတွင်း မဗေဒါရဲ့ စိတ်ကူးထဲ မျက်လုံးထဲတွင် တစ်ပါတည်း ရုပ်ရှင်ရိုက်နေခြင်းကြောင့်ဖြစ်သည်... (ပြောရမည်ဆိုလျှင် တစ်ခါတစ်လေ ဇာတ်ဝင်တေးတောင်ပါသည်..).. အဲဒိ အတွက်ကြောင့် တင်ဆက်ပုံ အရေးအသားနှင့် သရုပ်ဖော်ပုံက ပရိတ်သတ်နှင့် ရင်းနှီးမှုမရှိဖြစ်နေလျှင် နားလည်သဘောပေါက်ပေးစေလိုပါသည်... ပိုမိုကောင်းမွန်သော အကြံဥာဏ်များရှိလျှင်လည်း ကွန်မန့်တွင် အကြံပေးသွားနိုင်ပါသည်... မဗေဒါ တတ်နိုင်သလောက် အကြံဥာဏ်များကို လက်ခံကြိုးစားသွားမည်ဖြစ်ပါသည်...\nရှေ့အပိုင်းများကို မဖတ်ရသေးသူများအတွက်... အပိုင်း(၁) နှင့် အပိုင်း (၂) ပေါ်သို့ ကလစ်နှိပ်၍ သွားရောက်ဖတ်ရှုနိုင်ပါသည်...\nစာရေးကောင်းသော ပုဂ္ဂိုလ်များကို ရင်ထဲမှ လှိုက်လှိုက်လှဲလှဲ လေးစားသလို... မဗေဒါရဲ့ စိတ်ကူးပေါက်ရာများကို စာသားများအဖြစ် ကစင့်ကလျား တင်ဆက်ထားသော်လည်း လာရောက်ဖတ်ရှုကြသော သူများအတွက်လဲ လှိုက်လှိုက်လှဲလှဲဝမ်းသာပြီး... ကွန်မန့်ပေး၍ဖြစ်စေ ဂျီတော့ကဖြစ်စေ မဗေဒါဆီပြန်ရောက်နိုင်သော သူ တဆင့်မှဖြစ်စေ အားပေးကြသော သူများကိုလဲ လှိုက်လှိုက်လှဲလှဲ ကျေးဇူးတင်ရှိပါကြောင်း...\nPosted by mabaydar at 2:25 AM 8 comments :\nPosted by mabaydar at 7:14 AM6comments :


Asian Culture Festival 2012 | U.N.O.B\nThai American Association မှ ကြီးမှူးတဲ့ ၂၂ ကြိမ်မြောက် Asian Culture ပွဲတော် ကို March ၃ ရက်နဲ့ ၄ ရက်နေ့က Florida, Homestead ရှိ Fruit & Spice Park ထဲမှာ ကျင်းပခဲ့ကြပါတယ်။ အဲ့ဒီပွဲတော်မှာ UNOB အသင်းကလည်း ဖိတ်ကြားမှူ့အရ ပထမဦးဆုံး အကြိမ် ပါဝင်ကျင်းပခဲ့ပါတယ်။ Asian Culture ဆိုတဲ့အတိုင်း Asian လူမျိုးပေါင်းစုံက မိမိတို့ရဲ့ ယဉ်ကျေးမှူ့ အကြောင်း၊ နိုင်ငံအကြောင်းတွေနဲ့ ရိုးရာ အစားအစာတွေကို ထုတ်နှုတ်ပြသ ခဲ့ကြပါတယ်။ ပွဲတော်မှာ အစားအစာမျိုးစုံ၊ ရိုးရာပစ္စည်းမျိုးစုံတွေ ရောင်းချကြတဲ့အပြင် သစ်ပင်မျိုးပေါင်း စုံလင်အောင် ရောင်းချကြတာကိုလည်း တွေ့ရှိကြရပါတယ်။\nပွဲတော်ဟာ မြို့ကြီးများနဲ့ အနည်းငယ် အလှမ်းဝေးသော်လည်း ပွဲဖွင့်ချိန် မနက် ၁၀နာရီ က ပွဲပိတ်ချိန် ၆ နာရီအထိ တိုးကြိတ် စည်ကားနေတာ ဆက်တိုက်ပါ။ လူမျိုးပေါင်းစုံ ပါဝင်ဆင်နွဲကြတာမို့ ရောင်စုံများစွာ လှုပ်ရှားသွားလာ နေကြတာကို ကြည့်ရတာ ရင်သပ်ရှု့ မောပါ။ လူမျိုးတစ်မျိုးပြီး တစ်မျိုး မရိုးနိုင်အောင် တလှည့်စီ တင်ဆက် ကပြနေတာ တစ်မျိုး၊ တူရိယာများကို တီးမှုတ်ပြသနေတာ တစ်သွယ်၊ ရှူ့မငြီးဖွယ်ပါ။ဆိုင်းသံဗုံသံများနဲ့ လှည့်လည်သွားလာပြီး ကပြ ဖြော်ဖြေနေကြတဲ့ ကချေသည်လေးများရဲ့ ထိုင်းရိုးရာ အကများကလည်း လူတိုင်းရင်ကို စွဲဆောင်မှူ့အပြည့် ရှိစေပါတယ်။ ပွဲကြည့်လာကြတဲ့ ရောင်စုံသမငယ်လေးများ ကလည်း ကခြေသည်လေးများ နဲ့အပြိုင် မြိုင်မြိုင် ဆိုင်ဆိုင်ရယ်ပါ။\nအဲ့ဒီပွဲတော်မှာ UNOB ရဲ့ အမာခံ အသင်းဝင်များပါမက အကြံပေးအရာရှိ Dr. ဆရာဦးညွန့်လွင် နဲ့ ဇနီး၊ ဆရာဦးတင်မောင်သန်း နဲ့ဇနီး တို့လည်း မမောနိုင် မပန်းနိုင် လူငယ်တွေနဲ့ အပြိုင် တနေကုန် လာရောက် လုပ်အားပေး ကြပါတယ်။ အဲ့ဒီလိုပွဲမှာ အမိမြန်မာပြည်ရဲ့ တန်ဖိုးမ ဖြတ်နိုင်တဲ့ ယဉ်ကျေးမှု့ အမွေအနှစ်အချို့ကို ထုတ်ဖော်ခွင့် ရခဲ့ကြတာ အင်မတန် ကြည်နူးစရာပါ။ ရှေ့လာမယ့်နှစ်တွေမှာလဲ မြန်မာတို့အနေနဲ့ ဒီထက်မက အမြင်ဆန်း အသစ်ဆန်းများနဲ့ ပူးပေါင်းလုပ်ဆောင် နိုင်ကြဖို ဆန္ဒပြုမိတာအမှန်ပါ။ အလုပ် အလုပ်တွေနဲ့ချည်းပဲ အချိန်ကုန် စိတ်ပင်ပန်းနေကြတဲ့ သူများအတွက် စိတ်အပန်းဖြေ ထွက်ပေါက်တစ်ခု အနေနဲ့ပဲဆိုဆို၊ မိမိယဉ်ကျေးမှူ့ကို ပြသချင်တဲ့ ဆန္ဒနဲ့ပဲပြောပြော၊ ပါဝင်သင့်တဲ့ နေရာတစ်ခု ဆိုတာတော့ အမှန်တစ်ကယ်ပါ။ ဒါကြောင့် တစ်နှစ် တစ်ခါသာလုပ်တဲ့ အဲ့ဒီလိုပွဲမျိုးမှာ ပါဝင်ဆင်နွဲခွင့် မရလိုက်တဲ့ သူတွေအတွက် စိတ်မှန်းနဲ့ ကြည်နူးကြရအောင် ဒီနေရာကနေ တင်ပြလိုက် ရပါတယ်။\nThan Naing March 15, 2012 at 7:20 pm Reply\nVery Good Activities. Cheers!\nHtun Linn March 8, 2012 at 8:15 am Reply\nThanks Ko Thet Lwin for sharingastory with us, also to everyone who has helped this to happen. Thanks Uncle Lwin for the great pictures too.\nသက်လွင် March 6, 2012 at 3:20 pm Reply\nမောတော့ မောတာပေါ့ ဒါပေမဲ့ မမောဘူး (:\nbm March 6, 2012 at 1:53 am Reply\nI would like to thank to those who worked so hard for this event. It is clearly not easy for people like us, working7daysaweek, and volunteer for community like this. I personally praise you all, for your effort and courage. I’m so glad we gotachance to participate in the event like this. We havealong way to go, together.\nKeep it up UNOB!!!!


၁။ NLD မပါလို့ဘယ်သူ့ကိုမဲထည့်ရမလည်းဆိုရင် ကိုယ်ကြိုက်တဲ့ပါတီမပါရင် မဲမထည့်ပဲနေပါ။၂။ ပြည်ပသတင်းတွေမှာကော ပြည်တွင်းစာနယ်ဇင်းတွေမှာပါ ပြည်သူတွေနားမလည်တာကို အခွင့်အရေးယူပြီးလှည့်စားပြောနေတာတွေကို့ ကန့်ကွက်တယ်။၃။ ဘီဘီစီ မြန်မာပိုင်းဌာနမှာ ရန်ပုံငွေနည်းနေတဲ့အတွက် ရပ်တည်ရခက်နေတာကို စိတ်မကောင်းကြောင်း။၄။ ရွေးကောက်ပွဲ ရက်ကို အချိန်တိုလေ ကပ်ပြီးကြေငြာတာဟာ မကောင်းဘူး။၅။ ပြည်သူတွေအနေနဲ့ အခုထွက်နေတဲ့ဥပဒေတွေကို နားလည်းရမယ်၊နားမလည်ပဲနဲ့မဲသွားထည့်ရင် ဘာမှအဓိပ္ပါယ်မရှိဘူး။၆။ မဲဆွယ်စည်းရုံးရေးတို့ ရွေးကောက်ပွဲဥပဒေတို့နဲ့ဆန့်ကျင်ပြီးမသမာမှုတွေရှိရင် ပြည်သူတွေအနေနဲ့ တရားစွဲရမယ် ရဲစခန်းကိုတိုင်ရမယ်။၇။ ရွေးကောက်ပွဲနဲ့ပတ်သက်ပြီး သတင်းရယူခွင့် ၊သတင်းထုတ်ပြန်ခွင့် မရှိဘူးအဲ့ဒါကို ကန့်ကွက်တယ်။၈။ ၂၀၀၈ ဖွဲ့စည်းပုံအရ ၂၀၁၀ရွေးကောက်ပွဲကိုလုပ်တယ်။ အဲ့ဒီကထွက်လာမယ့် သမ္မတကို လွှတ်တော်ကမလွှမ်းမိုးနိုင်ဘူး သမ္မတ ကပဲအားလုံးကို လွှမ်းမိုးချုပ်ကိုင်သွားမှာဖြစ်တယ်။၉။ အခုထွက်နေတဲ့ဥပဒေတွေက တရားမျှတမှုမရှိဘူး အဲ့ဒါတွေကိုတောင် မလိုက်နာနိုင်ရင် ဒါဟာမင်းမဲ့စရိုက်ပဲ။http://ashin-htavara.blogspot.com/\nhttp://www.mediafire.com/file/5m7tbbg5lhtr6ad/13_2010_commentary_.pdfhttp://www.mediafire.com/file/agztb4tu67bm6aw/13_2010_commentary_.doc13 2010 Commentary Summary only...\nဗိုလ်ချုပ်မှူးကြီးသန်းရွှေ ရာထူးမှ အနားယူပြီ မဇ္ဈိမသတင်းဌာန | သောကြာနေ့၊ သြဂုတ်လ ၂၇ ရက် ၂၀၁၀ ခုနှစ် ၁၉ နာရီ ၄၀ မိနစ် ချင်းမိုင် (မဇ္ဈိမ) ။ ။ ဗိုလ်ချုပ်မှူးကြီး သန်းရွှေနှင့် ဒုဗိုလ်ချုပ်ကြီး မောင်အေးတို့ ရာထူးမှ နားခြင်းအပါအဝင် တပ်မတော်ထိပ်တန်း စစ်ဘက်ရာထူးများတွင် အပြောင်းအရွေ့များ ယနေ့ ဖြစ်ပွားသည်။ယခင် စစ်ရေးချူပ် ဒုဗိုလ်ချုပ်ကြီး သူရမြင့်အောင်က တပ်မတော် ကာကွယ်ရေး ဦးစီးချုပ်ဖြစ်လာပြီး အခြားသော ကစထမှူးတဦးဖြစ်သော ဒုဗိုလ်ချုပ်ကြီးကိုကိုမှာ ဒုတိယတပ်မတော် ကာကွယ်ရေးဦးစီးချုပ်နှင့် ကာကွယ်ရေးဦးစီးချုပ် (ကြည်း) ဖြစ်လာသည်။နံပါတ် ၃ အဆင့်ဖြစ်သော ကြည်းရေလေ ညှိနှိုင်းကွပ်ကဲရေးမှူး ဗိုလ်ချုပ်ကြီး သူရရွှေမန်း၏နေရာတွင် ယခင် စစ်ဆင်ရေးအထူးအဖွဲ့မှူး ဒုဗိုလ်ချုပ်ကြီး မင်းအောင်လှိုင် ဖြစ်လာသည်။ဗိုလ်ချုပ်ကြီး သီဟသူရ တင်အောင်မြင့်ဦး၏ ရာထူးဖြစ်သော စစ်ထောက်ချုပ်ရုံးသို့ ယခင် နေပြည်တော်တိုင်းမှူး ဗိုလ်ချုပ်ဝေလွင် ရာထူးတိုးမြှင့် ရောက်ရှိလာသည်။ဒုဗိုလ်ချုပ်ကြီး အဆင့်ရှိသူအများစု ရာထူးမှ နှုတ်ထွက်သွားပြီး တိုင်းမှူးအများစု အပါအဝင် ဗိုလ်ချုပ်အဆင့် ရှိသူများ ရာထူးတက်သည်။ရာထူးမှ နှုတ်ထွက်သွားသူများသည် ရွေးကောက်ပွဲတွင် ဝင်ရောက် ယှဉ်ပြိုင်လ်ိမ့်မည်ဟု မျှော်လင့်ရသည်။အောက်တွင် ရာထူးဟောင်းနှင့် ရာထူးသစ်များကို ပြသထားသည်။ အသေးစိတ်ကို ဆက်လက် စုံစမ်းလျှက်ရှိသည်။ လက်ရှိရာထူး ယခင်ရာထူး ကြည်းရေလေညှိနှိုင်းရေးမှူး ကစထမှူး(၂) ဒုဗိုလ်ချုပ်ကြီးမင်းအောင်လှိုင် စစ်ရေးချုပ် ကမ်းရိုးတန်းတိုင်းမှူး ဗိုလ်ချုပ် ခင်ဇော်ဦး စစ်ထောက်ချုပ်ရုံး နေပြည်တော်တိုင်းမှူး ဗိုလ်ချုပ်ဝေလွင် စစ်ရာထူးခန့်ချုပ် ရန်ကုန်တိုင်း တိုင်းမှူး ဗိုလ်ချုပ်ဝင်းမြင့် ရန်ကုန်တိုင်း တပ်မ ၇၇ တပ်မှူး ဗိုလ်မှူးကြီး ထွန်းသန်း တပ်မတော် ထောက်လှမ်းရေး ဌာနချုပ်ရုံး အနောက်တောင်တိုင်း တိုင်းမှူး ဗိုလ်ချုပ်ကျော်ဆွေ ကာကွယ်ရေး ပစ္စည်းထုတ်လုပ်ရေး အရာရှိချုပ် ကာကွယ်ရေး ဝန်ကြီးဌာန ဒုဝန်ကြီး ဗိုလ်ချုပ်သိန်းဌေး ကာကွယ်ရေး ဝန်ကြီးဌာန စစ်ဆင်ရေး အထူးအဖွဲ့မှူး (၁) အနောက်မြောက်တိုင်း စစ်ဌာနချုပ်တိုင်းမှူး ဗိုလ်ချုပ်မြင့်စိုး ကာကွယ်ရေး ဝန်ကြီးဌာန စစ်ဆင်ရေး အထူးအဖွဲ့မှူး အရှေ့မြောက်တိုင်း စစ်ဌာနချုပ် တိုင်းမှူး ဗိုလ်ချုပ်အောင်သန်းထွဋ် ကာကွယ်ရေး ဝန်ကြီးဌာန စစ်ဆင်ရေး အထူးအဖွဲ့မှူး (၃) တောင်ပိုင်းတိုင်း စစ်ဌာနချုပ် တိုင်းမှူး ဗိုလ်ချုပ် လှမင်း ကာကွယ်ရေး ဝန်ကြီးဌာန စစ်ဆင်ရေး အထူးအဖွဲ့မှူး (၄) အရှေ့တောင်တိုင်း စစ်ဌာနချုပ်တိုင်းမှူး ဗိုလ်ချုပ် သက်နိုင်ဝင်း ကာကွယ်ရေး ဝန်ကြီးဌာန စစ်ဆင်ရေး အထူးအဖွဲ့မှူး (၅) အလယ်ပိုင်းတိုင်း စစ်ဌာနချုပ် တိုင်းမှူး ဗိုလ်ချုပ်တင်ငွေ http://www.mizzimaburmese.com/news/breaking-newsbrief/5935-2010-08-27-13-14-27.html?awesm=fbshare.me_ARotV\nAugust 27, 2010 Liberals call on the Conservative government to supportaUnited Nations Commission of Inquiry on the human rights situation in BurmaOTTAWA – The Liberal Party is calling on the Conservative government to support an international call foraspecial United Nations Commission of Inquiry into allegations of war crimes and crimes against humanity by the Burmese junta.“Today, we are calling on Prime Minister Stephen Harper and Foreign Affairs Minister Lawrence Cannon to break their silence and join the United States, Britain, other countries and countless venerable human rights organizations in their appeal foraUnited Nations mandated Commission of Inquiry,” said Liberal Leader Michael Ignatieff.“The alleged crimes committed by the junta against Burmese citizens are terrible and long-standing. An effective Commission of Inquiry would be an important first step toward justice for the people of Burma. Liberals believe that Canada has an obligation to advocate for this Inquiry.”“The situation in Burma is dire,” said Liberal Foreign Affairs Critic Bob Rae. “Despite losinganational election in 1990 to the National League for Democracy, led by Aung San Suu Kyi, Burma’s dictatorial military-led government refused to step down and continues to violently repress any attempts by the people to assert their democratic rights. Burmese citizens are ruthlessly denied freedom of speech, association and assembly. The junta is also accused of vicious ethnic repression, as well as campaigns of systematic rape and forced labour.”“Inadisplay of solidarity, both myself and many of my Liberal colleagues have signed the Parliamentary Friends of Burma petition for the Inquiry organized by the Canadian Friends of Burma association,” continued Mr. Rae.“The international community is questioning Canada’s silence. Before any Commission of Inquiry can proceed, it needsamandate from the United Nations – and Canada’s support would goalong way to making that happen,” concluded Mr. Ignatieff. “Stephen Harper must heed the call to support the Commission of Inquiry as an important first step towards justice.” -30-Contact:Press OfficeOffice of the Leader of the Opposition613-996-6740Office of the Hon. Bob Rae, MP, 613-992-5234\nမီဒီယာ တွေရဲ့  တာဝန်ကျေပွန်တာတွေနဲ့ ဖြုတ်ထုတ်သတ်လုပ်မှ အေးမည့်မီဒီယာ ၂၀၀၈ ခုနှစ်ဖွဲ့စည်းအုပ်ချုပ်ပုံအခြေခံအရ ဖြစ်ပေါ်လာမဲ့အစိုးရကို ဒေါ်အောင်ဆန်းစုကြည်က သုံးသပ်ပြလိုက်ပါသည်။ စစ်ရေးကျွမ်းကျင်သော သမ္မတကလွှမ်းမိုးချုပ်ကိုင်နေသော ဖွဲ့စည်းအုပ်ချုပ်ပုံအခြေခံဥပဒေမို့ မည်သည့်နည်းနှင့်မျ လွှတ်တော်မှာအာဏာမရှိ။ ထိမ်းချုပ်၍မရ။ ထို့ကြောင့် တရားမျှတမှူမရှိသော ဥပဒေကို လက်ခံကျင့်သုံးသူများကို မင်းမဲ့စရိုက်များ (Anarchy )ဟု ပြောပြလိုက်သေးသည်။ ကျင့်သုံးသူကော လက်ခံသူကိုကော ထောက်ခံသူကိုရော မသိနားမလည်သူကိုပါ ပြောဆိုခြင်းဖြစ်သည်။ ယင်းဖွဲ့စည်းပုံအကြောင်းကို ဂဂဏဏသိရှိသောသူတို့က ပြောဆိုသောကြောင့်လည်း ဤဖွဲ့စည်းပုံကို အကောင်အထည်ဖေါ်မည့် ၂၀၁၀ ရွေးကောက်ပွဲအား လက်မခံ ၊ သပိတ်မှောက်ကြဟု အမျိုးသားဒီမိုကရေစီအဖွဲ့ချုပ်က ကြေညာလိုက်ပါသည်။ ထို့ကြောင့် သပိတ်မှောက်ကြရမည့်အကြောင်းကိုလည်း ပြောကြဆိုကြရတော့မည်မဟုတ်ပါလေလား။ သည်တော့ရှင်းပြီဟုထင်သည်။ သို့သော်မရှင်းသေးပါ။ အင်မတန်စိတ်ပျက်စရာကောင်းသော အခြေအနေများတွင် ဒီမိုကရေစီအင်အားစုတွေ ပြည်ပမှာပါ ပြည်တွင်းမှာပါ စိတ်ရှုပ်ထွေးနေကြရပါသည်။ ယင်းမှာမီဒီယာသမားများကြောင့်ဖြစ်သည်။ ဒီမိုကရေစီအင်အားစုများက ရွေးကောက်ပွဲကို သပိတ်မှောက်သည်။ အမျိုးသားဒီမိုကရေစီအဖွဲ့ချုပ်က သပိတ်မှောက်သည်ဟု ပြောဆိုနေကြသံမှာ တိတ်ဆိတ်နေရလောက်အောင်ဖြစ်နေရသည်။ ဤသည်မှာကောင်းသော လက္ခဏာမဟုတ်။ ကျွန်တော်ဗွီအိုအေ၏ ၀ပ်ဆိုက်ကိုဖွင့်ကြည့်ပါသည်။ တွေ့နေမြင်နေရသည်မှာ ၂၀၁၀ ပွဲစားလေလံတင်နေသူ ဒေါက်တာခင်ဇေါ်ဝင်းကို ဗျူးနေသော ရုပ်သံအစီအစဉ်ကို တွေ့နေရသည်။ ယင်းမှာဒီမိုကရေစီအင်အားစုများအား စိတ်ပျက်စေနေသော ပုံမျိုးဖြစ်နေသည်။ ဒေါက်တာခင်ဇေါ်ဝင်းမှာ စစ်အစိုးရ၏ရွေးကောက်ပွဲ့ကို ပြည်တွင်းတွင် သေသေချာချာ တင်ပြနိုင်သောသူဖြစ်ပါသည်။ သူ့မှာမည်သို့မျအန္တရယ်မရှိချေ။ အခြားသောဒီမိုကရေစီအင်အားစုများမှာ မီဒီယာမရှိ။ ရုပ်မြင်သံကြားမရှိ။ အင်မတန်မှအခက်အခဲရှိနေသော ဒီမိုကရေစီအင်အားစုတို့၏အခြေအနေကို လူတိုင်းသိရှိကြပါသည်။ ကျွန်တော်တို့မြင်ချင်တွေ့ချင်သည်မှာ ဒီမိုကရေစီအင်အားစုများက ရွေးကောက်ပွဲကို သပိတ်မှောက်ကြောင်း ကျားကျားယားယား အံကြိတ်ပြောဆိုနေသော အတိုက်အခံသမားများတွေကို မြင်ချင်တွေ့ချင်သည်။ ညောင်ညာညာနှင့် မျက်နှာသေပုံမျိုးဖြင့် မုဒိမ်းမှူကျူးလွန်ထားသော သူများလိုရုပ်မျိုးနှင့် တရားခွင်မှာ အစစ်ဆေးခံနေသောသူတွေလို ဒီမိုကရေစီအင်အားစု အတိုက်အခံသမားတွေကို မမြင်ချင် မတွေ့လို။ နောက်တခါမီဒီယာတွေ အသံလွှင့်ဌါနတွေမှာ ထုတ်လွှင့်ရေးသားမှူများကလည်း မည်သို့မျသတင်းအတိအကျ ခိုင်မာမှူမရှိဘဲ ရေးသားထုတ်လွှင့်ရေးသားနေကြသည်မှာ စိတ်ပျက်စရာဖြစ်သည်။ လူမျိုးစုများနှင့်ပါတ်သက်၍ ရွေးကောက်ပွဲများကို လွှင့်ချင်သည်ဆိုလျင် သန်ခေါင်စာရင်းနှင့် လူဝင်မှူကြီးကြပ်ရေးဌနနှင့်မှတ်ပုံတင်ဌါနသို့ ယင်းလူမျိုးစုများရှိမရှိ မမေးမစမ်း။ ပြည်နယ်တခုစီတွင် ရှိနေကြသော လူမျိုးစုနွယ်စာရင်းတွင် ပါဝင်ပါတ်သက်နေမှူရှိမရှိ။ သမိုင်းဆိုင်ရာအချက်အလက်များဖြင့် ရှိနေသောလူမျိုးစုနွယ်များဖြင့် ရပ်တည်နေသည့်လူမျိုးစုများဟုတ်မဟုတ် မစုံစမ်းမလေ့လာ၊ သမိုင်းပညာရှင်များ၊ သမိုင်းသုတေသီများကို မတိုင်ပင် ။ မလေ့လာ၊ လမ်းဘေးမှ ပေါက်ကရလေးဆယ် တွေ့နေသူများကို မေးမြန်းပြီး သတင်းတွေ ပေါ်ပင်ထုတ်လွှင့် ရေးသားနေကြသည်။ လွန်ခဲသောနေ့က RFA မှာကြားလိုက်ရပါသေးသည်။ ယင်းမှာယခုတကြိမ်တည်းမဟုတ်။ စင်စစ်အားဖြင့် မီဒီယာအသံလွှင့်ဌါနတွေကို စိတ်ပျက်နေသောသူတွေထဲမှာ ကျွန်တော်ပင်မဟုတ်။ အခြားသောပြည်ပရောက်နိုင်ငံရေးသမားများ၊ တော်လှန်ရေးသမားများလည်း မနည်းရှိကြသည်။ တနေ့ကမျိုးရန်နောင်သိမ်းမှ RFA မှာ ရွေးကောက်ပွဲနှင့် ပါတ်သက်၍ မဲထည့်ရမည့်အကြောင်းများကို ဆောင်းပါးဖြင့် အသံလွှင့် နေခဲ့သည်။ ယင်းကို ကျွန်တော်က RFA အားကန့်ကွက်ခဲ့သည်။ ယင်းအကြောင်းနှင့် ပါတ်သက်၍ အမျိုးသားဒီမိုကရေစီအဖွဲ့ချုပ်မှ သတင်းစာဆရာကြီး ၊ နိုင်ငံရေးအကျဉ်းသမား ဦးဝင်းတင်က ဘ၀နှစ်မျိုးနှင့် မီဒီယာ၏ရန်တည်ချက်များကို ပြောသွားသည်။ သည်တော့မည်သူကမှန်နေပါသနည်း။ RFA ကမှန်နေပါသလား။ မျိုးရန်နောင်သိမ်းကဘဲ မှန်နေပါသလား။ ကန့်ကွက်သူကျွန်တော်ကဘဲ မှန်နေပါသလား။ ဤမေးခွန်းကို ယခု မျိုးရန်နောင်သိမ်းကဘဲ မနေ့ကဘဲ အဖြေပေးသွားပါပြီ။ ယင်းမှာရွေးကောက်ပွဲကို သပိတ်မှောက်ရန်မှအပ အခြားရွေးစရာလမ်းမရှိတော့ပါဟု မျိုးရန်နောင်သိမ်းက ပြည်သူသို့ပန်ကြားချက်ထုတ်ပြန်သွားပါပြီ။ မျိုးရန်နောင်သိမ်းမှာ ၈၈ မျိုးဆက်သစ်ကျောင်းသားခေါင်းဆောင်ဖြစ်၍ ကျွန်တော်ပိုပြီးလေးစားသွားပါသည်။ ကွန်ဂရက်ကျူးလေးရှင်းပါ ကိုမျိုးရန်နောင်သိမ်းဟု ပြောဆိုလိုက်ရပါသည်။ နောင်ကိုကျွန်တော်တို့နှင့် လက်တွဲ၍ရသွားပါလိမ့်မည်ဟုထင်ပါသည်။ ဤသည်မှာမီဒီယာတွေ၏အခန်းကဏ္ဍတွေမှာ မည်မျအရေးကြီးနေပုံကို ဆောင်းပါးရှင်ကိုယ်တိုင်က နိုင်ငံရေးမီးမောင်းထိုးပြလိုက်ခြင်းဖြစ်ပါသည်။ ငါးသလောက်ပမာ ခေါင်းစဉ်ဖြင့် မီဒီယာတွေနှင့် ပါတ်သက်၍ ဆောင်းပါးတပုဒ်ကို ရဲဘောကျော်သန်းမှ ရေးသားသည်ကို ဖတ်ရပါသည်။ နိုင်ငံရေးစာပေအနှစ်သာရများစွာဖြင့် ရေးသားထားသော ယင်းဆောင်းပါးမှာ နိုင်ငံရေးလောက၌ သိထားသင့်သော လိုက်နာသင့်သော အချက်အလက်များဖြစ်နေသည်ကို တွေ့ရသည်။ အဘယ့်ကြောင့်ဆိုသော် တော်လှန်ရေးတရပ်အောင်မြင်မူ၊ နိုင်ငံရေးအခန်းကဏ္ဍကြီးမားမူ ၊ အရေးတကြီး ပါဝင်ပါတ်သက်ပုံကို ရေးသားတင်ပြထားသည်မို့ နိုင်ငံရေးစစ်တမ်းတခု ဖြစ်နေသည်ကိုလည်းတွေ့ရသည်။ ရဲဘော်ကျော်သန်း၏ ငါးသလောက်ပမာဆောင်းပါးကို ပုဂ္ဂိုလ်ရေးဆန်ကာ လူမူရေးအခြေခံပြီး တိုက်ခိုက်ရေးသားသော မောင်မောင်မြင့် ဆိုသူတယောက်က စာပေအဆင့်အတန်းမရှိပါဘဲ တုန့်ပြန်ရေးသားလာမူကိုလည်း တွေ့ရှိလာရသည်။ ထို့ကြောင့် ကျွန်တော့်မှာပြည်တွင်းတွင် ဤမောင်မောင်မြင့် ဆိုသူနာမည်ဖြင့် ရေးသားသောဆောင်းပါးများ၊၀တ္ထုများ၊ကဗျာများ၊ မဖတ်ဖူးခဲ့ရ၍ မောင်မောင်မြင့်ဆိုသောကလောင်နာမည်ကို မကြားဖူး။ ပြည်ပတွင်လည်း ၀တ္ထု၊ဆောင်းပါး၊ကဗျာ၊များကို မဖတ်ဖြစ်ဖူးသောအခါ စာပေအနုပညာလောကမှ ပုဂ္ဂိုလ်တဦးတော့ဖြင့် မဟုတ်တန်ရာဟု ထင်မိခဲ့ပါသည်။ ကျွန်တော်ပင်ညံ့လွန်း၍လားတော့ဖြင့်မဆိုနိုင်၊သို့သော် လူတကာလျောက်၍မေးကြည့်ရာ မြန်မာနိုင်ငံသတင်းသမဂ္ဂ -ဥက္ကဌလား- မသိ။ ပြောကြပါသည်။ ကျွန်တော်ကြားဖူးသိဖူးအကျွမ်းဝင်ဖူးသောသူမှာ စာရေးဆရာဇင်လင်းသာ ယင်းအဖွဲ့မှာရှိသည်ဟုတော့သိရပါသည်။ အဘယ့်ကြောင့်ဆိုသော် ကျွန်တော်တို့က စာပေအနုပညာအဖွဲ့ကို နယူးဒေလီတွင်ဖွဲ့ကြရာ ကျွန်တော်က ဥက္ကဌကြီး×အယ်ဒီတာချုပ်ရာထူးဖြင့် ရွေးကောက်ခံရ၍ တချိန်ကျလျင် အရှေ့ဘက်က ဖွဲ့စည်းထားသော မြန်မာနိုင်ငံသတင်းသမဂ္ဂနှင့် လိုအပ်လာလျှင် စကားစမည်ပြောရအောင် ဆရာဇင်လင်းကိုသာ သတိထားမိခဲ့ပါသည်။ ယင်းကြောင့်လည်းထင်ပါသည်။ မောင်မောင်မြင့်မှာ စာပေအနုပညာသမားအဆင့် မရှိသလို တုန့်ပြန်စာရေးသားရာမှာ အချင်းချင်းသူငယ်ချင်းကိုရေးသားသလို ရေးသားပေးပို့လိုက်ပါတော့သည်။ သူ့စာကို ဆောင်းပါးအဖြစ်လည်း မသတ်မှတ်နိုင်ကြောင်း ဖတ်သူတိုင်းက သိသာနိုင်ပါသည်။ ဤနေရာ၌ ကျွန်တော့်မှာအထူး ၀မ်းနည်းစရာဖြစ်ရပါသည်။ မီဒီယာတွေကို ဒီမိုကရေစီအင်အားစုများဘက်မှ ဖြစ်စေချင်သော အုပ်စုနှင့် ယခုအချိန်တွင် မီဒီယာဆိုတာကြားနေရမည်။ ကျင့်ဝတ်ရှိရမည်ဟု ပြောဆိုလာသံတွေက တဘက်ဖြစ်နေပါသည်။ ဆရာဦးဝင်းတင်ကလည်း ပြောနေပြီးပါပြီ။ မောင်မောင်မြင့်ဆိုသူမှာ ဆရာဦးဝင်းတင်၏ ရေဒီယိုဟောပြောချက်ကို နားမထောင်ဖြစ်၍ ဆန္ဒစောကာ တုန့်ပြန်စာရေးသားခြင်းဟု ထင်ရသည်။ သူ့တုန့်ပြန်စာမှာ ပုဂ္ဂိုလ်ရေးထိခိုက်စာရေးသားထားသည်ကို တွေရသည်။ မီဒီယာသတင်းစာဆရာများအနေဖြင့် မိမိတို့၏ အကြောင်းအရာများနှင့် ပါတ်သက်လျင် ဤသို့မရေးတတ်ကြမှန်း သိနိုင်ပါသည်။ ယခုမူအောက်တန်းကျလှပါသည်။ လူကြီးလူကောင်းဆန်ရန်လိုပါသည်။ မီဒီယာကျင့်စဉ်များ၊ မိမိတို့စည်းကမ်းချက်များကို ရေးသားလိုက်လျင်ပင် လုံလောက်နေပါလျက်ကယ်နှင့် ပုဂ္ဂိုလ်ရေးတိုက်ခိုက်ချင်လွန်းမူအား နိမိတ်ပြစာကြောင်းများအရ သိသာနိုင်ပါသည်။ ဖြေရင်းချက်များမဖြစ်ဘဲ ပဋိပက္ခအသွင် ဆောင်သွားစေပါသည်။ မည်သို့ပင်ဖြစ်စေ မြန်မာနိုင်ငံဒီမိုကရေစီရရှိရေးအတွက် ၂၀၁၀ ရွေးကောက်ပွဲကို သပိတ်မှောက်ရန် ကြိုးစားနေသည့်သူများအဖို့ ယင်းသို့လူတန်းစားမျိုး ရှိနေကြသည်ကို သိရှိရခြင်းမှာ အလွန် တန်ဖိုးရှိသွားပါပြီ။ ခက်နေသည်မှာ သူချည်းမဟုတ်။ အခြားသောမီဒီယာတွေ၊သတင်းစာတွေ ၊ ဂျာနယ်တွေ ထုတ်လုပ်ဖြန့်ချီနေကြသူတွေထဲမှာလည်း ၀တ္ထုတပုဒ်၊ ဆောင်းပါးတပုဒ်၊ ကဗျာတပုဒ် ၊ မရေးတတ်ဘဲ အယ်ဒီတာချုပ်တွေ၊ ဘာဥက္ကဌတွေ ညာဥက္ကဌတွေ ဆိုပြီး လုပ်နေသောသူတွေရှိနေလို့ကတော့ ဒီမိုကရေစီအင်အားစုတွေအဖို့မှာ လျာပေါက်အောင်ပြောသော်လည်း မဟုတ်တာတွေဖြစ်နေမှာကတော့သေချာပါသည်။ ယခုလည်း ABSDF ဥက္ကဌဟောင်း ကိုထွန်းအောင်ကျော် ပြောသလို မီဒီယာသမားတွေက ကြားနေမည်ဆိုလျင် ဒီမိုကရေစီရေဒီယိုအသံလွှင့်ဌါနတွေမှာ မလုပ်ကြပါနှင့် ပြောတာကိုထောက်ခံရပေလိမ့်မည်။ RFA ,DVB တို့သည် ဒီမိုကရေစီအင်အားစုများအတွက် အင်မတန်အားကိုးရာ အားဆေးဖြစ်ပါသည်။ ကျွန်တ်ာသည်ပင် မိမိအသက်စည်းစိမ်၊ မိမိ မိသားစုတွေကို စွန့်လွှတ်ခဲ့ရမည်ကိုမကြောက် ။ သားမယားထောင်ကျခံရသည်ကို မစဉ်းစားဘဲ အထူးအားကိုးကာ RFA မှာ ဆောင်းပါးတွေရေးပို့ကာ နေပျော်ခဲ့ပြီးပြီ။ ယခုလည်းအသံလွှင့်ဌါနတွေကို အားကိုးနေတုံး ၊နားထောင်နေတုံး။ သို့သော် စိတ်ပျက်လာသည်မှာတော့ ကြာလာပါပြီ။ နားမထောင်ချင်တော့ပါ။ ကျွန်တော်တို့လို စိတ်ဓါတ်တွေအပြည့်နှင့် တက်ကြွသူများပင်လျင် စိတ်ဓါတ်တွေကျဆင်းကုန်ပြီဟုဆိုက အခြားသူများတို့ကို ဘာမှပြောစရာရှိပါမည်နည်း။ကျွန်တော်တို့မှာ ၂၀၁၀ ရွေးကောက်ပွဲကို သပိတ်မှောက်သည့် အင်အားစုများဖြစ်ရာ ရေဒီယိုများမှ သပိတ်မှောက်ကြောင်းကိုဘဲ ပြောချင်သည်။ ဆွေးနွေးချင်သည်။ ရေဒီယိုနှင့် အင်တာဗျူးသောအခါ အခြားသောသူများနှင့် ပြုလုပ်နေတာတွေကို ကြားနေရပါသည်။ တခါတခါ ရွေးကောက်ပွဲကို ၀င်မည့်သူများနှင့် တချို့့ မှာ ပြောဆိုဆွေးနွေးကြပါသည်။ ယင်းအချိန်ခါ ကျွန်တော်တို့မှာ အားမရလှ။ အဘယ့်ကြောင့် ဆိုသော် တဘက်လူကပြောနိုင်စွမ်းရှိချိန် သပိတ်မှောက်မည်ဟု ပြောဆိုသောသူမှာ ပျော့ညံ့သူများဖြစ်နေတာကို တွေ့နေရပါသည်။ ရေဒီယိုများနှင့် စကားအခြေအတင်ပြောကြသောအခါ ကျွန်တော်။ ကိုထွန်းအောင်ကျော်။ ရဲဘော်ကျော်သန်း၊ ၈၈ ကျောင်းသားခေါင်းဆောင် မိုးသီးဇွန်တို့မှာ အထူးစကားပြောနိုင် အင်တာဗျူးပြောနိုင်သူများဖြစ်သည်။ သို့သော် ရွေးကောက်ပွဲသပိတ်မှောက်မည့်အကြောင်းများနှင့် မည်သည့်အခါမျ မပြော။ မဆွေးနွေး။ အင်တာဗျုးမပြုလုပ်ရ။ ဆိုးနေသည်က ကျွန်တော်တို့မှာ ဘလော့တွေ ။ ၀ပ်ဆိုက်တွေမှာ ၂၀၁၀ ရွေးကောက်ပွဲကို သပိတ်မှောက်ဆောင်းပါးရေးနေသူများဖြစ်ရာ မည်သည့်အတွက်ကြောင့်များ အင်တနာဗျူးတချက်တလေ မပြုလုပ်လေသနည်းဟုလည်း စဉ်းစားစရာဖြစ်နေပါသည်။ ဘလော့တွေကို ၀ပ်ဆိုက်တွေကို မီဒီယာရေဒီယိုသမားတွေကများ တမင်မဖတ်ကြလေသလားမသိ ။ တခါတခါ မြန်မာ့နိုင်ငံရေးသုံးသပ်သူ၊ မြန်မာ့နိုင်ငံရေးလေ့လာသူ၊ စစ်ရေးအကဲခတ် စသည်ဖြင့် အဓိပ္ပါယ်မရှိ နာမည်ကင်ပွန်းတပ်ကာ အင်တာဗျူးလုပ်နေသံတွေကိုလည်း ကြားနေရသည်မှာ တကယ့်နားမုဒိမ်းကျင့်ခံနေရသည်နှင့် တူနေသည်။ ရေဒီယိုတွင် သတင်းထောက်လုပ်နေသူများမှာလည်း တော်လှန်ရေးလောက နိုင်ငံရေးလောကမှ ထွက်လာသူများဖြစ်ရာ နိုင်ငံရေးသမားများကို အင်တာဗျူးပြုလုပ်ကြသည့်အခါ ဘက်လိုက်တာတွေကလည်းရှိနေသည်။ သူတို့ကိုထမင်းကျွေးထားသူများဆိုလျင်တော့ ဟုတ်ဟုတ်မဟုတ်ဟုတ် မိုက်ခွက်ကလေးတော့ ပေးပြီးသား။ အဆိုးဆုံးကတော့ အကယ်၍ဆန္ဒပြနေသည်ဟုဆိုလျင်ပင် ပြနေသည့်နေရာကိုမျှ မသွားဘဲ တယ်လီဖုံးကလေးဖြင့် မေးစမ်းပြီးအင်တာဗျူးလုပ်ကာ အသံလွှင့်ပေးနေခြင်းဖြစ်သည်။ ယင်းမှာအခန်းအနားကိုပြုလုပ်သူက မည်သူဆိုရုံမျနှင့် လုံလောက်နေသလို အင်တာဗျူးလုပ်ခြင်းနည်းလမ်းဖြစ်သည်။ ဆန္ဒပြနေရာမှာ ၊ အခန်းအနားတွေမှာ မည်သူကမည်သို့ စစ်အစိုးရနှင့် ပါတ်သက်၍ ပြောပြချက်များ၊ တင်ပြချက်များ၊ ပေါ်လီစီများကို အကောင်းဆုံးဟောပြောနေပေမင့် အခန်းအနားဆောင်ရွက်သူကိုသာ အင်တာဗျူးပြုလုပ်နေမူမှာ မြန်မာနိုင်ငံဒီမိုကရေစီလောကမှ ယဉ်ကျေးမူတရပ်ဖြစ်နေသည်။ သည်တော့ဆန္ဒပြပွဲတွေမှာ ၊အခန်ူအနားတွေမှာ အာပေါက်အောင်ပြောနေသောနိုင်ငံရေးသမားတို့မှာ ငယ်သံပါအောင်အော်ပြောနေသော်လည်း သူတို့အသံကို ပြည်သူတို့မကြားလိုက်ကြရ။ ပြည်သူတို့ကို စိတ်ဓါတ်ခွန်အား မပေးလိုက်ကြရ။ နိုင်ငံတကာသတင်းထောက်များမှာတော့ စစ်မြေင်ပြင်ဆင်းပြီး သတင်းထောက်များကို မြင်တွေ့နေရသည်။ နိုင်ငံကတကာလမ်းမပေါ်မှာ ကြွေးကြော်ဆန္ဒပြနေကြသော လူအုပ်စူရှိရာသို့ ကျွန်တော်တို့ဇတ်လိုက်ကျော် သတင်းထောက်များ၊ ဂျာနယ်သတင်းထောက်များမှာ နေအိမ်မှ၎င်း။ ရုံးခမ်းမှ၎င်း အင်တာဗျူးလုပ်ပြီး သတင်းတွေထုတ်လွှင့်နေကြသည်မှာ ရွံစရာကြီးဖြစ်ပါသည်။ ကိုထွန်းအောင်ကျော် ပြောသလို စစ်ဖြစ်နေချိန် ရေဒီယိုများမှ စစ်နိုင်သတင်းများကို လွှင့်ပေးနေရချိန်မှာ ကျွန်တော်တို့သတင်းထောက်တွေ မီဒီယာတွေ ဘယ်လိုလုပ်သင့်ပါသလဲဆိုတာ စဉ်းစားစရာဖြစ်လာပါသည်။ မှန်ပါသည်။ ကိုထွန်းအောင်ကျော် ပြောသလို ပြည်သူနှင့် စစ်အုပ်စုတို့စစ်ဖြစ်နေကြပါသည်။ ယင်းအချိန်မှာမီဒီယာတွေကို ကျွန်တော်တို့ဖက်က အားကိုးချင်ပါသည်။ ကျွန်တော်တို့ကပြောသော လွှင့်သော ရေးသော အကြောင်းအရာများကို ပြည်သူများအားသိစေချင်ပါသည်။ ကျွန်တော်တို့၏ပြည်သူများအား ပြောကြားရေးသားခြင်းကို ဘက်လိုက်ပြီးပြုလုပ်သင့်သည်။ အကယ်၍ဘက်မလိုက်လိုလျင် ဘက်မလိုက်သော သတင်းဌါနများ၊ဂျာနယ်များတွင် သွားလုပ်ကြခြင်းက ပို၍ကောင်းသည်လို့ထင်ပါသည်။ မည်သည့်အတွက်ဆိုလျှင် သူတို့ကိုယ်တိုင်ပင် နိုင်ငံရေးသမား တော်လှန်ရေးသမားဟု ဘက်နှစ်ဘက်စလုံးက ပြောဆိုနေကြ၍ဖြစ်သည်။ သည်တော့မည်သည့်ဖက်သို့ယိမ်းကြမည်နည်း။ ဒီမိုကရေစီအတိုက်အခံအင်အားစုဖက်က ရပ်တည်လျင် ဒီမိုကရေစီအင်အားစုဘက်က ဆန္ဒကိုလေးစားဖို့လိုသည်။ ထို့ကြောင့် ဒီမိုကရေစီတိုက်အခံအင်အားစုတို့၏ မီဒီယာဘက်က ရပ်တည်ပေးရန်လိုသည်။ အကယ်၍တကယ့်မီဒီယာသူတော်စင်ပုဂ္ဂိုလ်တွေလို စစ်စစ်ပေါက်ပေါက် သတင်းထောက်တွေ လုပ်ကြပြီဆိုလျင် ဆန္ဒပြရာဆီသွာြး့ပီး သတင်းယူသတင်းပို့လုပ်ကြ၊ ဂျာနယ်သမားတွေကဆိုလျင်လည်း ၀တ္ထုတွေ၊ဆောင်းပါးတွေ၊ ကဗျာတွေ ၊ ရေးတတ်သူတွေက ဂျာနယ်တွေမှာ အယ်ဒီတာတွေလုပ်ကြ၊ သတင်းဌါနတွေမှာ တတ်သူက ဥက္ကုဌလုပ်ကြ။ သည်လိုမျိုးမီဒီယာတွေ ဖြုတ်ထုတ်သတ်လုပ်ရမည်ဖြစ်သည်။ သို့မဟုတ်က ကျွန်တော်တို့မှာကိုယ်ပြောချင်ရာကိုလည်းမပြောရ၊ ၂၀၁၀ ရွေးကောက်ပွဲကို သပိတ်မှောက်ကြပါဟု ပြည်သူတွေကိုလည်း မစည်းရုံးရ။ မတိုက်တွန်းရနှင့် ရွေးကောက်ပွဲကြီးပြီးစီးသွားသည်ကို လက်ပိုက်ကြည့်နေရမည့်ဘ၀ ရောက်နေပါပြီ။ စစ်အစိုးရမှာ မီဒီယာနှင့် ပါတ်သက်၍ ရေဒီယိုရှိပါသည်။ ရုပ်မြင်သံကြားရှိပါသည်။ သတင်းစာတွေရှိပါသည်။ ထို့ကြောင့် သူတို့မှာမီဒီယာအားကောင်းလွန်းလှပါသည်။ ကျွန်တော်တို့မှာ RFA,DVB နှစ်ခုသာအားကိုးစရာရှိပါသည်။ ဤနှစ်ခုက ပညာသည်ကြီးလုပ်နေတာကို ပညာသည်ကြီးတွေက လက်လျှိုခံကြပြီဆိုမှဖြင့် မီဒီယာကိစ္စကို ဖြုတ်ထုတ်သတ်လုပ်မလားဆိုသော ဒီမိုကရေစီမဲပေးစနစ်အရ ဆုံးဖြတ်ရတော့မည့် အနေအထားရောက်နေပြီလားဟု မေးခွန်းတွေထွက်ပေါ်နေပါပြီ။ ဤအသံကိုကြားနိုင်ကြပါစေဟုလို့တော့ ပြောချင်ပါငည်။ ခိုင်အောင်ကျော် ( နယူးယောက် )စာရေးသူ၏အာဘော်သာဖြစ်ပါသည်။\nhttp://www.mediafire.com/file/u825zzyfygbofyn/27%20August%202010%20yeyintnge%27s%20diary.dochttp://www.mediafire.com/file/hhbxqra617ftbqv/27%20August%202010%20yeyintnge%27s%20diary.pdf27 August 2010 Yeyintnge's Diary Summary only...\nမြန်မာပြည်သူလူထုသို့ ပန်ကြားချက်။စစ်အစိုးရသည် ၁၉၈၈ ဒီမိုကရေစီအရေးတေယ်ပုံကြီးကို ရက်စက်စွာလူအမြောက်အမြားများကို သတ်ဖြတ်ပြီး အာဏာသိမ်းခဲ့သည်။ ၁၉၉၀ ခုနှစ်တွင် ရွေးကောက်ပွဲတွင် အပြတ်အသတ် အနိုင်ရခဲ့သော အမျိုးသားဒီမိုကရေစီအဖွဲပချုပ်ကို အာဏာလွှဲပေးရန် ငြင်းဆန်ခဲ့ပြီး ဖွဲ့စည်းပုံအခြေခံဥပဒေကို ရေးဆွဲရန်ဟုဆိုကာ အမျိုးသားညီလာခံကို တဖက်သတ်ကျင်းပခဲ့သည်။ ၁၉၉၀ ခုနှစ် ဒီမိုကရေစီရေးကျောင်းသားလှုပ်ရှားမှူကို ရက်စက်စွာ ဖြိုခွင်းနှိမ်နှင်းပြီး ကျွန်တော်အပါအ၀င် ကျောင်းသားများကို နှစ်ရှည်ထောင်ဒဏ်ချမှတ်ခဲ့သည်။ ၂၀၀၇ ခုနှစ် စက်တင်ဘာလတွင် သံဃာတော်များကို ရက်စက်စွာသတ်ဖြတ်ပြီး ပြည်သူ့ဆန္ဒကို လျှစ်လျှူရှူခဲ့သည်။ ပြည်သူ့အသံကို ပိတ်ခဲ့သည်။ ထောင်ပေါင်းများစွာသော သံဃာတော်များ၊ကျောင်းသားလူငယ်များကို ထောင်သွင်းအကျဉ်းချခဲ့သည်။ ၂၀၀၈ ခုနှစ် နာဂါစ်မုန်တိုင်းအတွင်းတွင်ပင် ပြည်သူ့ဆန္ဒခံယူပွဲကျင်းပပြီး စစ်အစိုးရတဖက်သတ်ရေးဆွဲထားသော ဖွဲ့စည်းပုံအခြေခံဥပဒေကို ပြည်သူကို ခြိမ်းခြောက်အကြပ်ကိုင်ခြင်း၊မဲလိမ်ခြင်း၊ မဲခိုးခြင်း စသည့်နည်းလမ်းများဖြင့် မည်သည့်သက်သေ ၊နိုင်ငံတကာစောင့်ကြည့်ရေးအဖွဲ့မှ မရှိပဲ အတည်ပြုခဲ့သည်။မည်သို့ပင်ဖြစ်စေ အမျိုးသားပြန်လည်စည်းလုံးညီညွတ်ရေးကို ရှေးရှူပြီး မြန်မာနိုင်ငံဖွံ့ဖြိုးတိုးတက်ရေးကို ဦးတည်ပြီး ၂၀၁၀ ရွေးကောက်ပွဲတွင် ၀င်ပြိုင်မည့် ဒီမိုကရေတစ်အစစ်ဖြစ်သည့်ပါတီများကို မဲပေးရန် ကျွန်တော်တို့ ဦးဆောင်သောလူငယ်များက ဆော်သြလှုံ့  ဆော်ခဲ့သည်။ သို့သော် စစ်အစိုးရ၏လုပ်ရပ်များသည် ပို၍ပို၍တဖက်သတ်ဆန်လာပြီး ယုတ်မာကောက်ကျစ်လာသည်။ အမျိုးသားပြန်လည်သင့်မြတ်ရေးကို ဦးမတည်ဘဲ ၂၀၁၀ ရွေးကောက်ပွဲတွင် ၀င်ရောက်ယှဉ်ပြိုင်မည့် ဒီမိုကရက်တစ်အစစ်ဖြစ်သည့် ပါတီများကို တဖက်စောင်းနင်းနှိပ်ကွပ်လာသည်။ထိုအခြေအနေမှာ မည်သို့မှလက်မခံနိုင်သော အခြေအနေဖြစ်သည်။ ကျွန်တော်တို့မှာ ၂၀၁၀ နိုဝင်ဘာလ " ရ " ရက်ရွေးကောက်ပွဲအား သပိတ်မှောက်ရန်မှအပ ရွေးရန်နည်းလမ်းမရှိတော့ပေ။ကျွန်တော်တို့ဘက်မှ မည်သို့ပင်အလျှော့ပေး၍ အမျိုးသားသင့်မြတ်ရေး နိုင်ငံတော်ဖွံ့ဖြိုးရေးကို ဦးတည်ကာ အပြုသဘောဖြင့် ချဉ်းကပ်ခဲ့သော်လည်း စစ်အစိုးရ၏ အဖျက်သဘောဆောင်သော လုပ်ရပ်များကြောင့် လာမည့် ၂၀၁၀ နိုဝင်ဘာလ ရ - ရက်တွင် ကျင်းပမည့် ရွေးကောက်ပွဲအတုကို ၀ိုင်းဝန်းသပိတ်မှောက်ကြရန် ဆန္ဒရှိသည့်အားလျော်စွာ ပြည်သူကိုပန်ကြားအပ်ပါသည်။သပိတ်မှောက်ရန်မှအပ ရွေးရန်လမ်းမရှိတော့ပါ။မျိုးရန်နောင်သိမ်းကျောင်းသားခေါင်းဆောင် (၈၈- မျိုးဆက်ကျောင်းသားများအဖွဲ့)။http://www.niknayman-niknayman.co.cc/\n2010-08-27 NLD လူငယ်များက ဒေါ်အောင်ဆန်းစုကြည်ရဲ့ မှာကြားချက်တွေကို လမ်းညွှန်အဖြစ်အကောင် အထည်ဖော်သွားမယ်လို့ သြဂုတ်လ ၂၆ ရက် မနေ့က ညနေပိုင်းက ပြုလုပ်တဲ့ လူငယ်အစည်းအဝေးမှာ ဆုံးဖြတ်ပါတယ်။ (Photo: AFP) စစ်အစိုးရက ပြုလုပ်မည့် ၂၀၁၀ ရွေးကောက်ပွဲတွင် မပါဝင်ရန် အမျိုးသား ဒီမိုကရေစီ အဖွဲ့ချုပ် (NLD) က ဆုံးဖြတ်သည့် မတ်လ ၂၉ ရက်က ရန်ကုန်မြို့ရှိ ဌာနချုပ်ရုံးရှေ့တွင် စုရုံးနေသော အဖွဲ့ချုပ်ဝင်များ ဖြစ်ပါသည်။ (Photo: AFP) သြဂုတ်လ ၂၆ရက်နေ့ ညနေပိုင်း NLD ဌာနချုပ်ရုံးမှာ ပြုလုပ်တဲ့ လူငယ်အစည်းအဝေးမှာ ရန်ကုန်တိုင်း မြို့နယ်များအတွင်း ရှိကြတဲ့ လုငယ်ခေါင်းဆောင်တွေ၊ လူငယ်လုပ်ငန်းများ ဖော်ဆောင် ရေးနဲ့ ရန်ကုန်တိုင်း အကူအညီပေးရေးစတဲ့ အဖွဲ့တွေ စုစုပေါင်း ၅၀ လောက် တွေ့ဆုံ ဆွေးနွေးခဲ့တာပါ။ အစည်းအဝေးမှာ ဆွေးနွေး ဆုံးဖြတ်တာတွေနဲ့ပတ်သက်ပြီး လူငယ် စည်းရုံးရေးမှူးတဦးဖြစ်တဲ့ ကိုမြင့်ဌေးက ခုလိုပြောပါတယ်။ “ကျွန်တော်တို့ ဒီ ၁၉ ရက်နေ့က အမျိုးသား ဒီမိုကရေစီ အဖွဲ့ချုပ် အစည်းအဝေးက ကျွန်တော်တို့ ရွေးကောက်ပွဲနဲ့ ပတ်သက်လို့ သပိတ်မှောက်တယ်ဆိုတဲ့ ကိစ္စ၊ အဲဒါနဲ့ ပတ်သက်လို့ ကျွန်တော်တို့ ဆွေးနွေးပွဲမှာ ကျွန်တော်တို့ ထောက်ခံတယ်ဆိုတဲ့အကြောင်း ကျွန်တော်တို့ ဆွေးနွေးဖြစ်တယ်ဗျ။ နောက်တခုက အန်ကယ် ဦးဉာဏ်ဝင်းနဲ့ အန်တီ မှာလိုက်တဲ့ ကိစ္စတွေ ရှိတယ်။ အချက် ၉ ချက်၊ အဲဒီဟာနဲ့ ပတ်သက်လို့လည်း ကျွန်တော်တို့ မနေ့က ဆွေးနွေးပြီးတော့ ဒါကို ကျွန်တော်တို့ လမ်းညွှန်အဖြစ် ကျွန်တော်တို့ ဆက်ပြီးတော့ ဆောင်ရွက်သွားဖို့လည်း ကျွန်တော်တို့ ဆုံးဖြတ်ချက် ချတယ်၊ လူငယ်တွေက။” ဒေါ်အောင်ဆန်းစုကြည် မှာကြားလိုက်တာတွေကို လမ်းညွှန်အဖြစ်အသုံးပြုပြီး လုပ်ငန်းတွေကို ဖော်ဆောင်မယ်ဆိုတာနဲ့ပတ်သက်ပြီး ဘယ်လို ဆက်လက် ဆောင်ရွက်မလဲဆိုတာကို ကိုမြင့်ဌေးက ခုလို ပြောပါတယ်။ “ရွေးကောက်ပွဲကို မဝင်တဲ့အတွက် ပြည်သူလူထုတွေအနေနဲ့ မဲပေးစရာ မရှိဘူးဆိုလို့ရှိရင် မဲမပေးနဲ့ ဆိုတဲ့ အချက်တွေကို ကျွန်တော်တို့က ဒါကို အကောင်အထည်ဖော်မယ်။ နောက်တခုက ကျွန်တော်တို့ ရွေးကောက်ပွဲဆိုင်ရာ ဥပဒေတွေက တရားမမျှတဘူး၊ ဒီဥပဒေကိုတောင်မှပဲ ဒီဥပဒေကို ထုတ်လုပ်တဲ့ လူတွေက မကျင့်သုံးဘူး ဆိုလို့ရှိရင် ဒါဟာ မင်းမဲ့စရိုက် ဖြစ်တယ်ဆိုတဲ့ အကြောင်းအရာတွေ ပြောထားတာ ရှိတယ်လေ။ အဲဒီတော့ အဲဒီ အကြောင်းအရာတွေကို ကျွန်တော်တို့ ပြည်သူလူထုတွေ နားလည်သဘောပေါက်အောင် ကျွန်တော်တို့ကနေပြီးတော့ ဝိုင်းဝန်းပြီးတော့ ရှင်းပြဖို့ အစီအစဉ်တွေကို ကျွန်တော်တို့ လမ်းညွှန်အဖြစ် ဆောင်ရွက်ဖို့ ရှိပါတယ်ခင်ဗျ။” ဒီလုပ်ငန်းတွေကို အကောင်အထည်ဖော်ရာမှာ တခြားပြည်နယ်၊ တိုင်းတွေမှာ ရှိတဲ့ လူငယ်အဖွဲ့တွေကိုလည်း ဆက်ပြီး အကြောင်းကြား ဆောင်ရွက်မှာ ဖြစ်တယ်လို အစည်းအဝေးမှာ ဆုံးဖြတ်ခဲ့တယ်လို့ ကိုမြင့်ဌေးက ဆက်ပြီး ပြောသွားပါတယ်။http://www.rfa.org/burmese/news/NLD_youth_to_implement_suu_kyi_guidelines-08272010144309.html\nမွန်တော်လှန်ရေးအပေါ် နာလည်မှု ရှိနိုင်ကြပါစေ မင်းချမ်းမွန် ဝါခေါင်လဆန်း ၁၃၊ ၁၃၇၂။ သြဂုတ် ၂၃၊၂၀၁၀။ အချိန်ကား တိမ်လွှာတိမ်တိုက်များ မည်းမှောင်အုံ့မှိုင်းလျက် မိုးတဖွဲဖွဲရွာနေတဲ့ အခါသာမယဖြစ်တယ်။ ရာသီဥတုအပေါ် အပြစ်ရှာကာ အများသူငါ ပျင်းရိနေကြတယ်။ သို့သော် မွန်လူမျိုးတို့ဟာ မဟာဗမာ လူမျိုးကြီးဝါဒီ (အားလုံးသော ဗမာလူမျိုးမဟုတ်၊ လူမျိုးကြီးဝါဒကို စွဲကိုင်ထားသော ဗမာများသာ)ကို တော်လှန်ရန် ကြံစည်ခဲ့ရတယ်။ သာသနာအပေါ် ကြည်ညိုကာ ဥဘုသ်နေ့ရောက်တဲ့အခါ ဘုန်းကြီးကျောင်း၊ ဘုရားစေတီပုထိုးများတွင် အလှူဒါန၊ သီလစောင့်တည်ရန် ရည်သန်လျက်ရှိသော မွန်လူမျိုးတို့ဟာ သက္ကရာဇ် ၁၃၁၀ ခုနှစ် ၀ါခေါင်းလပြည့်နေ့တွင် ဖဆပလ အစိုးရကို မလွဲမရှောင်သာပဲ စတင်တော်လှန်ရပါတော့တယ်။ ၎င်းနေ့ကို “မွန်တော်လှန်ရေးနေ့” ဟု မွန်တို့ခေါ်ဆို သမုတ်လာခဲ့ပြီး မွန်တော်လှန်ရေးခရီးဟာလည်း ၆၃ နှစ်တိုင် ကြာလာနေခဲ့ပြီ။ အကြောင်းကား ဘာကြောင့်လဲ။ အနည်းအကျဉ်း ထောက်ပြပါရစေ။ မွန်တို့ရဲ့ နောက်ခံသမိုင်းနဲ့ လူမျိုးအင်္ဂါရပ် မွန်လူမျိုးတို့ဟာ အစဉ်အလာအရ မြစ်ဝှမ်းဒေသများတွင် လယ်ယာနှင့် ကုန်စည်ကူးသန်းရောင်းဝယ်ရေး လုပ်ငန်းများဖြင့် အသက်မွေးဝမ်းကြောင်း ပြုလာခဲ့ကြတယ်။ ငြိမ်းငြိမ်းချမ်းချမ်း နေထိုင်လေ့ရှိပြီး သူတပါးအပေါ် ရန်မရှာလို။ ကုန်သွယ်ဖက် နိုင်ငံများအား တလေးတစား ချစ်ကြည်ရင်းနှီးစွာ ပေါင်းသင်းဆက်ဆံကာ မြန်မာနိုင်ငံတောင်ပိုင်း သုဝဏ္ဏဘုမ္မိ(သထုံ)၊ ဟံသာဝတီ (ပဲခူး)၊ ပါဒနဲ့ ထိုင်းနိုင်ငံတွင် ဒွါရဝတီ၊ ဟရိဘုဉ္ဇ အစရှိတဲ့ မြို့ပြနိုင်ငံများ တည်ထောင်ပြီး မှီတင်းနေထိုင် လာကြခဲ့တယ်။ သမိုင်းရာဇ၀င်အရ ကိုယ့်ထီး ကိုယ့်နန်း ကိုယ်ပိုင်လွတ်လပ်ရေး၊ ဘာသာစကား၊ စာပေ၊ ယဉ်ကျေးမှု၊ စီးပွားရေး အစရှိတဲ့ လူမျိုးတမျိုးရဲ့ အင်္ဂါရပ်များနဲ့ ပြည့်စုံတဲ့ လူမျိုးဖြစ်တယ်။ အေဒီ ၁၇၅၇ ခုနှစ်တွင် ဗမာဘုရင် အောင်ဇေယျရဲ့ မျိုးဖြုတ် အမျိုးသားရေး ဖိနှိပ်သုတ်သင်မှုကြောင့် ထီးနန်းဆိတ်သုဉ်းကာ လွတ်လပ်သောလူမျိုး အဖြစ်မှ တပါးကျွန်ဘ၀သို့ ရောက်သွားခဲ့ရရှာတယ်။ မည်သို့ဆိုစေ ၁၈၈၅ မြန်မာတနိုင်ငံလုံး အင်္ဂလိပ်လက်အောက် ကျရောက်ပြီးနောက် “လွတ်လပ်ရေး တိုက်ပွဲတွင် မြန်မာ ၅ဝဝဝ မွန် ၃ဝဝဝ ပါဝင်ခဲ့သည်”ဟုလည်း ဖဆပလအဖွဲ့ချုပ် ဥက္ကဌဖြစ်ခဲ့သူ ဗိုလ်ချုပ်အောင်ဆန်းက ဖော်ပြခဲ့တယ်။ ဤအချက်ကိုကြည့်လျှင် ရန်ငြိုးထားလိုစိတ် မရှိကြောင်းနဲ့ ပြည်ထောင်စုသား စိတ်ဓါတ်ရှိကြောင်း သာဓက ပြနေပါတယ်။ မွန်တို့ တော်လှန်ရတဲ့ အကြောင်းအရင်းများ မွန်လူမျိုးတို့မှာ ဖေါ်ပြပါ လူမျိုးတမျိုးရဲ့ အင်္ဂါရပ်များနဲ့ ပြည့်စုံပြီး ပြည်ထောင်စုဖွား တိုင်းရင်းသား စိတ်ဓါတ်ဖြင့် လွတ်လပ်ရေး တိုက်ပွဲတွင် အသက်သွေး ချွေး ပေးဆပ်ကာ ပါဝင်ခဲ့စေကာမူ ၁၉၄၈ ခုနှစ် ဇန္န္နဝါရီလ (၄) ရက် မြန်မာနိုင်ငံ လွတ်လပ်ရေးကြေငြာရာတွင် မွန်ပြည်နယ် မပါဝင်ချေ။ “ပြည်ထောင်စုမြန်မာနိုင်ငံတော်” အဖြစ် အမည်နာမ ပေးရာတွင် ရှမ်းပြည်နယ်၊ ကယား ပြည်နယ်၊ ကချင်ပြည်နယ်၊ ချင်းဝိသေသတိုင်း စသည်တို့ဖြင့် ဖွဲ့စည်းတည်ထောင်ကာ မွန်လူမျိုးတို့မှာ ချင်း၊ ကချင်၊ ကယားကဲ့သို့ လူမျိုးရေးအရ အသိအမှတ်ပြုခြင်း မခံခဲ့ရပေ။ တဖန် လွတ်လပ်ရေး ရပြီးနောက် ဖ ဆ ပ လ အစိုးရက မွန်လူမျိုးတို့အပေါ် ထားရှိတဲ့ သဘောထားမှာ အောင်ဇေယျလက်ထက် ပြင်းထန်သော လူမျိုးရေး ဖိနှိပ်မှုကြောင့် မွန်လူမျိုးတို့မှာ ယိုးဒယား(ထိုင်း) သို့တိမ်းရှောင်ထွက်ပြေးကြ၊ အချို့မှာမိမိကိုယ်ကို မွန်အဖြစ်မပြောရဲကြ၊ ဒါ့အပြင် မြန်မာပြည်အလယ်ပိုင်းမှ ဗမာများ အောက်မြန်မာနိုင်ငံသို့ ရွှေ့ပြောင်းလုပ်ကိုင်ရင်းနဲ့ မွန်တို့သွေးနှောကုန်ပြီး လူဦးရေအရအနည်းဆုံးနှင့် ချေမှုန်းရန်လွယ်ကူသော လူမျိုးဖြစ်၍ မွန်တို့တောင်းဆိုချက်ကို လိုက်လျောခြင်း မပြုခဲ့ချေ။ “မွန်နှင့်ဗမာအတူတူပဲ” ဆိုသော ဗမာ့နိုင်ငံရေး ခေါင်းဆောင်တို့၏ အတင်းတူခိုင်းခြင်းနှင့် ဗမာနဲ့ရောကာ ပြည်ပတွင် ဗမာအနေဖြင့် ထည့်သွင်းခံခဲ့ရတယ်။ အထက်ပါ အခြေအနေများကြောင့် မွန်လူမျိုးရေး ရာအဖွဲ့ချုပ်ဟာ ငြိမ်းချမ်းသော ဒီမိုကရေစီလှုပ်ရှားမှု အသွင်ဖြစ် ၁၉၄၈ နှစ်ဦးပိုင်းတွင် မွန်ပြည်နယ် ဆန္ဒပြပွဲကြီးကို ပြုလုပ်ခဲ့ကြတယ်။ ၎င်းဆန္ဒပြပွဲကြီးမှာ မွန်သံဃာတော်များအပါအ၀င် အလွှာအသီးသီးမှ မွန်လူမျိုး ထောင်ပေါင်းများစွာ တို့က “မွန်ပြည်နယ်ချက်ချင်းပေး” ဟူသောကြွေးကြော်သံနဲ့အတူ မော်လမြိုင်တွင် စည်းကမ်းသေဝပ်စွာ ဆန္ဒပြကြတယ်။ ဆန္ဒြပပွဲကြောင့် မွန်အမျိုးသားတို့ရဲ့ ဇာတိသွေးဇာတိမာန် တက်ကြွလာသည့်အလျှောက် ဖဆပလအစိုးရလည်း မွန်တို့ရဲ့ လှုပ်ရှားမှုကို စေ့စပ်သေချာစွာ စောင့်ကြည့်နေခဲ့တယ်။ တခါတရံ ဆိုရှယ်လစ်ပါတီ ပြည်သူ့ရဲဘော်တပ်ဖွဲ့တို့က ရန်စကျူးကျော်မှု ပြုလုပ်လာသော်လည်း မိမိတို့မွန်ပြည်နယ် ရရှိရေးကိုသာ ဦးတည်လုပ်ဆောင် လာခဲ့ကြတယ်။ မွန်လူမျိုးရေးရာအဖွဲ့ချုပ်သည် မိမိတို့ဦးဆောင်လှုပ်ရှားသော မွန်ပြည်နယ် ဖော်ထုတ်ရေးကိစ္စရပ်များ ပြီး မြောက်အောင် ဆောင်ရွက်နိုင်ရန် စည်းရုံးရေးလုပ်ငန်းများ ပိုမိုလုပ်ဆောင်လာခဲ့တယ်။ ထိုသို့ စည်းရုံးရေးလုပ်ငန်းများ အောင်မြင်လာသည်နှင့်အမျှ ဖဆပလအစိုးရကလည်း မွန်အမျိုးသား ခေါင်းဆောင်များအား နည်းမျိုးစုံဖြင့် စတင်ရန်ပြုလာပါတယ်။ မွန်အမျိုးသားတို့အား နိုင်ငံရေးအရ ထိုးစစ်ဆင်လာပြီး မွန်ခေါင်းဆောင်များအား ရှာဖွေခြင်း၊ နယ်ရှိခေါင်းဆောင်များအား ခြိမ်းခြောက်ခြင်းများ ပြုလာပြန်တယ်။ ထို့ကြောင့် မွန်လူမျိုးတို့ဟာ မိမိတုိ့ ရပိုင်ခွင့်အခွင့်အရေးနဲ့ မွန်ပြည်နယ်ပေါ်ပေါက်လာရေးအတွက် ငြိမ်းချမ်းစွာ ဆန္ဒပြတောင်းဆိုနည်းနဲ့ မရနိုင်ကြောင်း နားလည်သဘောပေါက်လာပြီး သက္ကရာဇ် ၁၃၁၀ ၀ါခေါင်းလပြည့်နေ့တွင် ရဲစခန်းများမှ သေနပ်လုပြီး လက်နက်ကိုင်တော်လှန်ရေးကို မလွှဲမရှောင်ဘဲ စတင်တော်လှန်ရတော့တယ်။ အထက်ပါ မွန်တို့ လက်နက်စွဲကိုင် တော်လှန်ရတဲ့ အနေအထားကိုကြည့်လျှင် တော်လှန်ရေးတို့မည်သည် သူ့အလိုအလျှောက် ပေါ်ပေါက်လာခြင်း မဟုတ်ပေ။ ဖိနှိပ်မှုကြောင့် ဖိနှိပ်မှုမှ ရုန်းထွက်လိုမှု ဖြစ်ပေါ်ကာ တော်လှန်ရေး ပေါ်ပေါက်လာရတယ်။ မြန်မာနိုင်ငံတွင် လူ့အခွင့်အရေး ချိုးဖေါက်မှု၊ ဒီမိုကရေစီ ဆိတ်သုဉ်းမှုတို့ကြောင့် ရှစ်လေးလုံး (၈၈၈၈) ဒီမိုကရေစီ တောင်းဆိုမှု အရေးတော်ပုံနဲ့ ၂၀၀၇ ရွှေဝါရောင် တော်လှန်ရေး ပေါ်ပေါက်လာရတဲ့အလား မွန်တို့လည်း မလွဲမရှောင်ဘဲ လက်နက်စွဲကိုင် တော်လှန်ရတယ် မဟုတ်ပါလော။ ဤဒီကား အကြောင်းကြောင့် အကျိုးဖြစ်လာရတယ်။ မွန်အမျိုးသားတို့ရဲ့ ပြည်တွင်းငြိမ်းချမ်းရေးကြိုးပမ်းမှု မွန်လူမျိုးတို့သည် မလွဲမရှောင်သာ မြန်မာနိုင်ငံအစိုးရ အဆက်ဆက်ကို လက်နက်စွဲကိုင် တော်လှန်ရသော်လည်း ပြည်တွင်းငြိမ်းချမ်းရေးနဲ့ ဒီမိုကရေစီရေး ရရှိရေးအတွက် အခါအခွင့် သင့်သလို ကြိုးပမ်းဆောင်ရွက်လျက်ရှိသည်။ ၁၉၅၈ ခုနှစ် မွန်ပြည်သူ့တပ်ဦး ဥက္ကဌနိုင်အောင်ထွန်း ဦးဆောင်ကာ ဦးနုအစိုးရထံလက်နက်အပ်ပြီး ပါလီမန်အတွင်း ငြိမ်းချမ်းရေးအတွက် ကြိုးပမ်းခဲ့ကြတယ်။ ၁၉၉၅ တွင်လည်း မွန်ပြည်သစ်ပါတီက စစ်အစိုးရနဲ့ အပစ်အခတ် ရပ်စဲရေး ပြုလုပ်ရင်း အခြားသောညီရင်းအစ်ကို တိုင်းရင်းသားများနဲ့ လက်တွဲကာ အမျိုးသားညီလာခံမှာ တိုင်းရင်းသားတို့ရဲ့ အမျိုးသား ကိုယ်ပိုင်ပြဌာန်းခွင့်အတွက် ငြိမ်းချမ်းစွာ ဆွေးနွေးတိုင်ပင်ခဲ့တယ်။ သို့သော် န အ ဖ တဖြစ်လည်း စစ်အစိုးရက ၎င်းတို့တင်ပြချက်များကို လျစ်လျူရှုခဲ့တယ်။ မွန်လူမျိုးနဲ့ အခြားတိုင်းရင်းသားတို့ရဲ့ ကိုယ်ပိုင်ပြဌာန်းခွင့် အခွင့်အရေးအတွက် လုံးဝအာမခံချက် မရှိတဲ့ စစ်အစိုးရရဲ့ နယ်ခြားစောင့်တပ်၊ ဌာနေပြည်သူ့စစ် အစီအစဉ်ကို မွန်ပြည်သစ်ပါတီနဲ့ ၎င်းတို့ရဲ့ မွန်အမျိုးသား လွတ်မြောက်ရေးတပ်မတော်က လက်မခံ ငြင်းဆံနေရသည်ပင်လျှင် ၁၉၉၄ ကမ္ဘာ့ကုလသမဂ္ဂမှ ချမှတ်ခဲ့သော တွေ့ဆုံဆွေးနွေးရေး လမ်းကြောင်းပေါ်ရောက်အောင် အခြားသော ဘ၀တူ တိုင်းရင်းသားအင်အားစုများ၊ ဒီမိုကရေစီအင်အားစုများနဲ့ လက်တွဲပြီး ကြိုးစားဆောင်ရွက်နေဆဲ။ သို့သော် အခြားတဖက်တွင် စစ်အစိုးရဖက်မှ နိုင်ငံသူ နိုင်ငံသားတို့ရဲ့ ဆန္ဒကို လျစ်လျူရှုကာ “ကိုယ့်လှေကိုယ်ထိုး ပဲခူးရောက်ရောက်” ပုံစံနဲ့ ၂၀၀၈ ဖွဲ့စည်းပုံ၊ ၂၀၁၀ ရွေးကောက်ပွဲ အစီအစဉ်နဲ့ တနိုင်ငံလုံး စစ်ကျွန်ဘ၀အဖြစ်သို့ ဖိနှိပ်သွပ်သွင်းနိုင်ရန် လုပ်ဆောင်နေဆဲပင်။ ဖိနှိပ်မှုကြောင့် ဖိနှိပ်သူနှင့် အဖိနှိပ်ခံရသူတို့ ရင်ဆိုင်ရတဲ့ ဆိုးကျိုးများ မြန်မာနိုင်ငံသမိုင်းကြောင်းကို ပြန်ပြောင်းအောင့်မေ့သော် ဗမာဘုရင် အနော်ရာထာ၊ ဘုရင့်နောင်၊ အောင်ဇေယျနဲ့ နောက်လိုက်ဗိုလ်ပါတို့ရဲ့ ဖိနှိပ်မှုကြောင့် ဖိနှိပ်ခံရသူ ရခိုင်၊ မွန်၊ ရှမ်း၊ ကချင်တို့မှာ ၎င်းတို့ရဲ့ အချုပ်အခြာပိုင် လွတ်လပ်သော လူမျိုးဘ၀ ဆုံးရှုံးသွားခဲ့ရတယ်။ ဤအကြောင်းများကြောင့် ဖိနှိပ်ခံရတဲ့ လူမျိုးတွေထဲက အချို့မှာ ဖိနှိပ်သူ ဗမာတွေအပေါ် မုန်းတီးလာကြတယ်။ ယခုဘာမှ မသက်ဆိုင်သည့်ဗမာတွေ အငြိုအငြင်ခံရတယ်။ တခါတရံ “ဗမာတွေအပေါ် မမုန်းနဲ့၊ ရှေးက ဘုရင်တွေကိုသာ မုန်းပါ” ဟု ၎င်းတို့ဘုရင်တွေကို ဗမာခေါင်းဆောင် ဗမာလူမျိုးအဖြစ် အသိအမှတ်မပြုချင်တဲ့အထိ ဖြစ်လာတယ်။ ဒါ့အပြင် လူမှုရေးနဲ့ နိုင်ငံရေးအမြင်ရှိသူ အချို့ပင်လျှင် သံသယမကင်းစွာနဲ့ ပေါင်းသင်းဆက်ဆံနေရ။ ရံဖန်ရံခါ သာမန်စကားဝိုင်း သာမန်ဆွေးနွေးပွဲများတွင် အမျိုးသားရေးဝါဒီ ကိုင်စွဲသူနဲ့ အမျိုးသားရေး အမြင်ကျဉ်းသူဟူ၍ အခြေအတင် စွတ်စွဲပြောဆိုမှုကို နှစ်ဖက်စလုံး ခံရတယ်။ နှစ်ဖက်စလုံးအတွက် အကျိုးမရှိ။ လက်ရှိအနေအထားတွင် န အ ဖ စစ်သားတွေ တိုင်းရင်းသားနယ်မြေတွေ ရောက်တဲ့အခါ ရွာတွေမီးရှို့၊ လူယက်ဖျက်ဆီး၊ သမီးပျို လူအိုအမျိုးသမီးတွေကို မုဒိန်းကျင့်တော့ ခံရတဲ့ တိုင်းရင်းသား အချို့ကလည်း “ဗ-ဗမာမျိုး လှံနဲ့ထိုး” ဟူ၍လည်း ဗမာလူမျိုးတို့ ကျိန်းမောင်းပြောဆိုခံရတယ်။ ဒါကလူမျိုးတမျိုးနဲ့ အခြားလူမျိုးအကြား ရှုံ့ချအပြစ်ဆိုတဲ့ အနေအထား။ စစ်အစိုးရရဲ့ လူမဆံတဲ့လုပ်ရပ်ကြောင့် ဗမာတမျိုးလုံးခံရတယ်။ ဤမျှမကသေး။ ရှစ်လေးလုံး (၈၈၈၈) ဒီမိုကရေစီတောင်းဆိုမှုနဲ့ ရွှေဝါရောင်တော်လှန်ရေးတွေမှာ ရဟန်းရှင်လူ ကျောင်းသား ပြည်သူတွေကို သတ်ဖြတ်နှိပ်စက်ခဲ့မှုကြောင့် န အ ဖ အစိုးရခေါင်းဆောင်တွေ ပြည်ပခရီးထွက်တိုင်း ကျိန်းမောင်းဆဲဆိုခံရတာက နားနဲ့မဆန့်။ ထင်ရှားသည်မှာ ဒီနှစ်အတွင်း ၀န်ကြီးချုပ် ဗိုလ်သိန်းစိန် အမေရိကန်ရောက်တော့ ဆဲဆိုကျိန်းမောင်းမှုအပြင် ဖိနပ်နဲ့ အပေါက်ခံရသေးတယ်။ ဒါက လူမျိုးတမျိုးတည်းအတွင်း ရှုံ့ချခံရတဲ့ အနေအထား။ ဘယ်လောက်ပင် ရှက်စရာကောင်းသလဲ။ ခြုံကြည့်သော် ဖိနှိပ်မှုကြောင့် ဖိနှိပ်ခံရသူဘက်မှု ထွက်ပြေးတိမ်းရှောင် ပျက်စီးသွားတဲ့နည်းတူ ဖိနှိပ်သူဖက်မှာလည်း ရှုံ့ချ ၀ိုင်းပယ်ခံရမှုများနဲ့ နှစ်ဖက်စလုံးအတွက် စိတ်မချမ်းမြေ့ဖွယ်။ ဒါဖြင့် ဒီဖိနှိ်ပ်တွေ အဆုံးသတ်သွားရန် ကြိုးပမ်းဖို့လိုပါတယ်။ ကြိုးစားရာတွင် အပြစ်ရှောင်ရုံသဘော ဗိုလ်စောမောင်၊ ခင်ညွန့်တို့အား ဖြုတ်ချပြ ချုပ်နှောင်ပြရုံနဲ့ လူသာပြောင်း မူမပြောင်းခဲ့သော် အမုန်းသံသယာ အဆုံးသတ်နိုင်မှာ မဟုတ်တော့ပါ။ ပြည်ထောင်စု တည်ဆောက်ရန်လည်း အဟန့်အတားပင်။ အချုပ်ဆိုရသော် မွန်တို့ယနေ့တိုင် လက်နက်စွဲကိုင် တော်လှန်နေရသည်မှာ လူမျိုးတမျိုးက အခြားလူမျိုးတမျိုးအပေါ် မုန်းတီး၍မဟုတ်၊ လူမျိုးကြီးဝါဒီအား ဆန့်ကျင်တော်လှန်နေခြင်း ဖြစ်သကဲသို့ လူမျိုးတမျိုးရဲ့ အင်္ဂါရပ်များနဲ့ ပြည်စုံတဲ့ ကိုယ့်ကြမ္မကိုယ်ဖန်တီးနိုင်ခွင့် အခွင့်အရေးအတွက် တိုက်ပွဲဝင် တော်လှန်နေရတာ ဖြစ်တယ်။ ဤအခွင့်အရေးများ မရရှိသရွေ့ မည်သို့သော နည်းနဲ့မဆို မလွဲမရှောင် ဆက်လက်တော်လှန်နေရမည်ဖြစ်ပြီး ဤတော်လှန်ရေးအပေါ်တွင်လည်း နားလည်းမှု ရှိနိုင်ကြပါစေ။ မင်းချမ်းမွန် စာရေးသူ မင်းချမ်းမွန်သည် နိုင်ငံတကာရောက် မွန်အမျိုးသား ပူးပေါင်းဆောင်ရွက်ရေး ကော်မီတီ (Overseas Mon Coordinating Committee) တွင် တာဝန်ထမ်းဆောင်နေသူတစ်ဦး ဖြစ်သည်။ http://www.kaowao.org/b/2010art-august-23.php\nရာဇ၀တ်ကောင် စစ်ခေါင်းဆောင် အောင်ကျော်ခင် / ၂၆ သြဂုတ် ၂၀၁၀ စစ်တပ်မှာ တာဝန်အရှိဆုံးဟာ စစ်ခေါင်းဆောင်ပိုင်းသာဖြစ်တယ်။ စစ်ခေါင်းဆောင်ပိုင်းက သူခိုးဓားပြဖြစ်နေရင် စစ်တပ် ပျက်စီးတာပဲ။ ဗမာစစ်တပ်ကို သူခိုးဓားပြဘ၀ရောက်အောင် ပို့ပေးရာမှာ တာဝန်အရှိဆုံးဟာ ဗိုလ်နေ၀င်းနဲ့ ဗိုလ်သန်းရွှေ ဖြစ်တယ်။ ဗိုလ်နေ၀င်းနဲ့ အပေါင်းအပါတွေကတော့ သေကုန်ပါပြီ။ ဗိုလ်သန်းရွှေနဲ့ အပေါင်းအသင်းကတော့ ရမ်းလို့ကြမ်းလို့ ကောင်းတုန်း။ သူတို့ကို အရေးယူမယ့်သူတွေ မရှိတဲ့အတွက် ရွေးကောက်ပွဲလုပ်ဖို့ ဇာတ်တိုက်နေပြန်ပြီ။ နောက်ဆုံးမှာ ဒီသူခိုးဓားပြအစိုးရကိုပဲ ကမ္ဘာက အသိအမှတ်ပြုရမလိုဖြစ်နေတယ်။ အာဏာရှိတုန်း အားရပါးရခိုးပြီး အနားယူတဲ့အခါမှာ တရားစွဲမခံရအောင် ၂၀၀၈ အခြေခံဥပဒေကို အတင်းအဓမ္မ ပြဋ္ဌာန်းလိုက်တယ်။ ၂၀၀၈ အခြေခံဥပဒေကို သူခိုးဓားပြ ကာကွယ်ရေးဥပဒေလို့ ခေါ်နိုင်တယ်။အကြောင်းကတော့ ၂၀၀၈ အခြေခံဥပဒေ အခန်း (၁၄) ပုဒ်မ (၄၄၅) မှာ န၀တ၊ နအဖအစိုးရတွေ လက်ထက်မှာ တာဝန်ထမ်းဆောင်ခဲ့သူတွေကို ဘယ်သူကမှ အရေးယူခွင့်မရှိဘူးလို့ ရေးထားလို့ပဲ။ အတိအကျပြောရင် “…….ယင်းအဖွဲ့၊ သို့မဟုတ် အဖွဲ့ဝင်တဦးဦး၊ သို့မဟုတ် အစိုးရအဖွဲ့ဝင်တဦးဦး၏ တာဝန်အရ ဆောင်ရွက်ချက်များအပေါ် အကြောင်းပြုလျက် ယင်းတို့အား တရားစွဲဆိုခြင်း၊ အရေးယူခြင်း မရှိစေရ” လို့ ရေးထားတာမို့ တာဝန်ထမ်းဆောင်ရင်း ခိုးဝှက်သူ၊ မုဒိမ်းကျင့်သူနဲ့ အာဏာအလွဲသုံးစားလုပ်သူတွေကို နောက်တက်မယ့် အစိုးရက အရေးယူပိုင်ခွင့် မရှိဘူးလို့ ကာကွယ်လိုက်တာပဲ။ဒါပေမယ့် အရပ်သားတွေကို အစုလိုက်အပြုံလိုက် သတ်ဖြတ်နေတဲ့ ဗမာစစ်ခေါင်းဆောင်မျိုးကို ပြည်တွင်းဥပဒေက အကာအကွယ်မပေးနိုင်ဘူးလို့ အပြည်ပြည်ဆိုင်ရာ ဥပဒေကဆိုကြောင်း နယူးရောက်အခြေစိုက် Transitional Justice အဖွဲ့က ၂၀၀၉ စက်တင်ဘာမှာ ထုတ်ဝေတဲ့ Impunity Prolonged: Burma and its 2008 Constitution ဆိုတဲ့ (၄၅) စာမျက်နှာ စာတမ်းမှာ ဖော်ပြထားတယ်။ ဒါကြောင့် ဗမာစစ်ခေါင်းဆောင်ပိုင်းကို နိုင်ငံတကာရာဇ၀တ်ခုံရုံးမှာ စုံစမ်းစစ်ဆေးအပြစ်ပေးဖို့ ဒီမိုကရေစီသမားတွေက လိုလားကြတယ်။ ဆူဒန်အစိုးရ ကျူးလွန်တဲ့ ရာဇ၀တ်မှုတွေကို စုံစမ်းပြီး အရေးယူဖို့ ကုလသမဂ္ဂလုံခြုံရေးကောင်စီက နိုင်ငံတကာရာဇ၀တ်ခုံရုံး International Criminal Court (ICC) ကို ၂၀၀၅ မတ်လမှာ ညွှန်းလိုက်တဲ့အခါမှာ (၄) နှစ် စုံစမ်းစစ်ဆေးပြီး ၂၀၀၉ မတ်လမှာ ဆူဒန်သမ္မတ အိုမာဘတ်ရှားကို ဖမ်းဆီးဖို့ ၀ရမ်းထုတ်လိုက်တယ်။ လက်ရှိ အစိုးရအကြီးအကဲကို ဖမ်းဝရမ်းထုတ်တာ ဒါဟာ ပထမဆုံးအကြိမ်ဖြစ်တယ်။နိုင်ငံတကာရာဇ၀တ်ခုံရုံးရဲ့ အားနည်းချက်တခုက ၂၀၀၂ ဇူလိုင်လ (၁) ရက်နေ့မတိုင်မီက ကျူးလွန်ထားတဲ့ ရာဇ၀တ်မှုတွေကို အရေးမယူနိုင်တာပါပဲ။ ၂၀၀၂ ဇူလိုင်လ (၁) ရက်နေ့က စတင်ကျင့်သုံးတာမို့ အဲဒီနောက်ပိုင်းက အမှုတွေကိုသာ စစ်ဆေးပိုင်ခွင့်ရှိတယ်။ နောက်တချက်က တရားခံကိုဖမ်းမယ့် ရဲအဖွဲ့မရှိတာပါပဲ။ နိုင်ငံတကာရာဇ၀တ်ခုံရုံးကို တည်ထောင်တဲ့ ရောမစာချုပ်ဝင်နိုင်ငံတွေက ဖမ်းပေးမှပဲ ရုံးတင်နိုင်ပါတယ်။ ဖမ်းဝရမ်းထုတ်လိုက်လို့ ဘယ်လ်ဂျီယံနိုင်ငံမှာ ဇိမ်ယူနေတဲ့ ကွန်ဂိုသမ္မတဟောင်း ဘန်းဘား ၂၀၀၈ မေလမှာ အဖမ်းခံလိုက်ရတယ်။ နိုင်ငံတကာ ရာဇ၀တ်ခုံရုံးက အရေးယူခံရသူတွေဟာ နိုင်ငံခြားမှာ လွတ်လွတ်လပ်လပ်မသွားနိုင်တော့ဘူး။ တနည်းဆိုရင်တော့ ဒီလိုလူမျိုးတွေကို လူဆိုးအဖြစ် နိုင်ငံတကာရာဇ၀တ်ခုံရုံးက သတ်မှတ်လိုက်တာမို့ အပြည်ပြည်ဆိုင်ရာအသိုင်းအ၀ိုင်းမှာ ၀င်ဆံ့ဖို့ မလွယ်တော့ဘူးပေါ့။ သူခိုးက လူလူဟစ်လို့မရအောင် လုပ်လိုက်တဲ့သဘောပါပဲ။တောင်အာဖရိက၊ အမေရိကန်၊ အင်္ဂလန်၊ မွန်ဂိုးလရားနဲ့ ဗင်နီဇွဲလား နိုင်ငံက တရားသူကြီးဟောင်း (၅) ယောက်ဟာ ကုလသမဂ္ဂထုတ်ပြန်တဲ့ စာရွက်စာတမ်းကိုချည်း လေ့လာပြီး ၂၀၀၉ မေလမှာ (၁၁၄) မျက်နှာ Crimes in Burma ဆိုတဲ့ အစီရင်ခံစာကို ထုတ်ပြန်တယ်။ ဟားဗတ်တက္ကသိုလ်ဥပဒေမဟာဌာနက ထုတ်ပြန်တာမို့ ဟားဗတ်အစီရင်ခံစာလို့ လူသိများတယ်။ မြန်မာပြည်မှာ ဗမာစစ်တပ်ကျူးလွန်နေတဲ့ ရာဇ၀တ်မှုမျိုးစုံအကြောင်း ကုလသမဂ္ဂဟာ အသိဆုံးဖြစ်တယ်။ ဒီရာဇ၀တ်မှုတွေဟာ ရောမစာချုပ်မှာ ဖော်ပြထားတဲ့ အရပ်သားထုအပေါ်မှာ ကျူးလွန်တဲ့ ရာဇ၀တ်မှုတွေ ဖြစ်တယ်။ ဒီလောက် ဆိုးဝါးတဲ့ ရာဇ၀တ်မှုတွေ ကျူးလွန်နေတာတောင် ကုလသမဂ္ဂဟာ ဘာမှ မလုပ်နိုင်ဘူးလို့ ဆိုတယ်။ ဒါကြောင့် မြန်မာ့ကိစ္စကို နိုင်ငံတကာ ရာဇ၀တ်ခုံရုံးကို အရေးယူခိုင်းဖို့ ကုလသမဂ္ဂလုံခြုံရေးကောင်စီက ဆောင်ရွက်သင့်တယ်လို့ တိုက်တွန်းထားတယ်။ နိုင်ငံတကာခုံရုံးကို ရည်ညွှန်းဖို့ ခက်နေရင်လည်း မြန်မာပြည်ဆိုင်ရာ အထူးခုံရုံး Special Tribunal ကို ဖွဲ့စည်းဖို့ အကြံပေးထားတယ်။ မြန်မာ့ကိစ္စမှာ ကုလသမဂ္ဂဟာ ဘာမှမလုပ်နိုင်ဘဲဖြစ်နေတာကို ရပ်ဆိုင်းဖို့ ကောင်းပြီလို့ တရားသူကြီးဟောင်း (၅) ဦးက ပြောလိုက်တာပါပဲ။နအဖစစ်အစိုးရ ကျူးလွန်ထားတဲ့ ရာဇ၀တ်မှုတွေကို စုံစမ်းစစ်ဆေးပြီး နအဖကို လက်နက်မရောင်းဖို့ ပိတ်ပင်တားမြစ်ပါရန် နိုင်ငံပေါင်း (၂၉) နိုင်ငံမှ လွှတ်တော်အမတ် (၄၄၂) ဦး ကိုယ်စား ဂျပန်လွှတ်တော်အမတ် (၂) ဦးက ၂၀၀၉ ခုနှစ် ဒီဇင်ဘာ (၁၀) ရက်နေ့က ကုလသမဂ္ဂလုံခြုံရေးကောင်စီဥက္ကဋ္ဌနှင့် အထွေထွေအတွင်းရေးမှူးချုပ် ဘန်ကီမွန်းဆီကို စာရေးတင်ပြလိုက်တယ်။ မြန်မာနိုင်ငံမှာ လူသားမျိုးနွယ်အပေါ် ကျူးလွန်တဲ့ ရာဇ၀တ်မှုကြီးတွေ ဖြစ်ပွားနေတာကို ကုလသမဂ္ဂအေဂျင်စီတွေက မှတ်တမ်းတင်ထားပေမယ့် အရေးယူတာမျိုးမရှိခဲ့ကြောင်း၊ နအဖစစ်အစိုးရကို ရာဇ၀တ်ကြောင်းအရ အရေးယူသင့်တာ ကြာပြီဖြစ်ကြောင်း ဂျပန်လွှတ်တော်အမတ်တွေဖြစ်ကြတဲ့ အာဇူးမားကိုနိုနဲ့ တာဒါရှိအီနုဇူကာတို့က တင်ပြထားတာပါပဲ။ ၁၉၉၆ ကစပြီး မြန်မာပြည်အရှေ့ပိုင်းဒေသမှာ တိုင်းရင်းသားကျေးရွာ (၃,၅၀၀) ကျော်ကို နအဖစစ်တပ်က ဖျက်ဆီးခဲ့ကြောင်း၊ ၂၀၀၉ ခုနှစ်မှာ အိုးမဲ့အိမ်မဲ့ဖြစ်သွားသူ အနည်းဆုံး (၈၀,၀၀၀) ကျော်ရှိကြောင်းကိုလည်း ဖော်ပြထားတယ်။နှစ်ပေါင်းများစွာ ဗမာစစ်အစိုးရဟာ လူ့အခွင့်အရေးအားလုံး ချိုးဖျက်နေတာမို့ ရာဇ၀တ်မှု ကျူးလွန်တာဟာ မူဝါဒလမ်းစဉ်လို့ ဖြစ်နေတယ်လို့ ကုလသမဂ္ဂလူ့အခွင့်အရေး အထူးကိုယ်စားလှယ် တောမတ်စ်ကင်တားနားက လွန်ခဲ့တဲ့ မတ်လအစီရင်ခံစာမှာ ဖော်ပြထားတယ်။ ဗမာစစ်တပ်ရဲ့ လူ့အခွင့်အရေးချိုးဖျက်မှုဟာ လူသားမျိုးနွယ်အပေါ် ကျူးလွန်တဲ့ ရာဇ၀တ်မှု (သို့မဟုတ်) နိုင်ငံတကာရာဇ၀တ်ခုံရုံးက စစ်ဆေးနိုင်တဲ့ စစ်ရာဇ၀တ်မှုတွေလည်း ဖြစ်နိုင်တယ်လို့ အပိုဒ် (၁၂၁) မှာ ကင်တားနားက ဖော်ပြတယ်။ အနှစ် (၂၀) ကျော် လူ့အခွင့်အရေးချိုးဖျက်နေတာကို စုံစမ်းစစ်ဆေးအရေးယူဖို့ အစိုးရမှာ တာဝန်ရှိပေမယ့် အစိုးရကိုယ်တိုင်က လူ့အခွင့်အရေး ချိုးဖျက်နေတာကြောင့် တာဝန်ယူမယ့်သူမရှိဖြစ်နေကြောင်း၊ ဒီလို တာဝန်မဲ့နေတာကို ထောက်ပြီး မြန်မာပြည်က စစ်ရာဇ၀တ်မှုတွေကို ကုလသမဂ္ဂက ကော်မရှင်ဖွဲ့စုံစမ်းစစ်ဆေးနိုင်တယ်လို့ အစီရင်ခံစာအပိုဒ် (၁၂၂) မှာ မစ္စတာကင်တားနားက ဖော်ပြထားတယ်။အမေရိကန်နိုင်ငံရေးပါတီကြီး (၂) ခုမှ ဆီးနိတ်လွှတ်တော်အမတ် (၃၃) ဦးကလည်း ဗမာစစ်အစိုးရ ကျူးလွန်တဲ့ ရာဇ၀တ်မှုတွေကို စုံစမ်းစစ်ဆေးဖို့ ကုလသမဂ္ဂကော်မရှင်ဖွဲ့သင့်ကြောင်း နိုင်ငံခြားရေးဝန်ကြီး Hilary Clinton ဆီကို လွန်ခဲ့တဲ့ ဇူလိုင်လက စာရေးတိုက်တွန်းပါတယ်။ အခုတခါ အိုဘားမားအစိုးရက ဗမာစစ်အစိုးရ ကျူးလွန်တဲ့ ရာဇ၀တ်မှုကြီးတွေကို ကော်မရှင်ဖွဲ့ပြီး စုံစမ်းအရေးယူဖို့ သဘောတူတယ်လို့ လွန်ခဲ့တဲ့အပတ်က ပြောလာပြန်တဲ့အတွက် ရွေးကောက်ပွဲလုပ်ပြီး မျက်လှည့်ပြဖို့ ကြံစည်နေတဲ့ ဗမာစစ်သူခိုးကို မီးမောင်းထိုးပြသလို ဖြစ်သွားပါတယ်။ ဗိုလ်သန်းရွှေ၊ ဗိုလ်မောင်အေးနဲ့ အပေါင်းပါတွေကို ရာဇ၀တ်ကောင်ဖြစ်ကြောင်း စီရင်ချက်ချဖို့ လိုတယ်။ ဗမာစစ်ခေါင်းဆောင်တွေဟာ ရာဇ၀တ်ကောင်ပါလား ဆိုတာကို ကမ္ဘာက လက်ခံလာဖို့လိုတယ်။ ရာဇ၀တ်ကောင်အဖြစ် ကမ္ဘာ့တရားရုံးက သတ်မှတ်ထားတာကြောင့် ဒီလူတွေ အာဏာလက်လွတ်ဖြစ်သွားမှာ မဟုတ်ပေမယ့် နောက်တက်လာမယ့် စစ်ဗိုလ်တွေ ထင်သလိုမလုပ်ရဲအောင် ဟန့်တားနိုင်လိမ့်မယ်လို့ ယူဆရတယ်။http://www.khitpyaing.org/\n“သေချင်ရင် စိန်မစားနဲ့၊ ၂၀၁၀ ရွေးကောက်ပွဲကို ၀င်ပါလား” တဲ့ စိန်အိုးစည် / ၂၇ သြဂုတ် ၂၀၁၀ လေပုပ်ထုတ်ကုန်း လက်ဖက်ရည်ဆိုင်ရှေ့တွင် ရွှေဂျိုးတယောက် စက်ဘီးသော့ခလောက်ကလေးကို ဂျလောက်ခနဲမြည်အောင် ခတ်လိုက်စဉ်မှာပင် မြန်မာ့ရုပ်မြင်သံကြား ဖန်သားပြင်ပေါ်မှ သတင်းကြည့်ဖတ်သူများ (အဲ …) သတင်းကြေညာသူများကဲ့သို့ လက်ဖက်ရည်စားပွဲတွင် စာရွက်တထပ်ကြီးကိုင်ပြီး မိန့်မိန့်ကြီးထိုင်နေသော လေအိုးက ၀က်ဆိုးအော်သံကို စတင်လွှင့်ထုတ်လိုက်လေသည်။လေအိုး ။ ။ သောတရှင်များ ကျန်းမာတော်မူပါစရှင် (အဲလေ …) ခင်ဗျာ။ အခုအချိန်မှစ၍ နအဖစစ်အုပ်စု ကျင်းပပြုလုပ်မည့် ၂၀၁၀ အတုအယောင် ရွေးကောက်ပွဲအပေါ် အကြီးအကျယ် စိတ်ပျက်စိတ်ကုန် အမြင်မှန်ရပြီး ပြည်သူ့ရင်ခွင်သို့ ထပ်မံဝင်ရောက်ခိုလှုံလာသူများ စာရင်းကို ဖတ်ကြားတင်ပြမှာဖြစ်ပါတယ်။ သတင်းအစုံအလင်မှာ …။ရွှေဂျိုး ။ ။ မနက်စောစောစီးစီး ဘယ်လိုဖြစ်နေတာလဲ ကိုလေအိုး၊ ဘေးဝိုင်းတွေက တမျိုးထင်နေပါမယ့်။ ကိုလေအိုးကို အရူးလို့ထင်တာ အရေးမကြီးဘူး။ ရွှေဂျိုးလို ဂျဲန်းတဲလ်မဲန်းပါ အဆစ်ပါမှာစိုးရတယ်။ တိုးတိုးသက်သာလုပ်ပါဗျာ။ ဒါနဲ့ ဘယ်သူတွေ အမြင်မှန်ထပ်ရလို့လဲ ကိုလေအိုး။ ရွှေဂျိုးသိသလောက်တော့ ဖြိုးမင်းသိန်းဆိုတဲ့ ပြည်ထောင်စုဒီမိုကရေစီပါတီ ဥက္ကဋ္ဌတယောက်ပဲ မဟုတ်လားဗျ။လေအိုး ။ ။ အဲဒါကြောင့်ပြောတာပေါ့။ ကိုရွှေဂျိုးတယောက်ဟာလေ လေအိုးအားမကိုး ခွေး (အဲ … ဘာမှမဟုတ်ပါတော့ဘူး) ဟဲ ဟဲ အဆိုးမြင်ဝါဒီစစ်စစ်ပဲလို့ ပြောမလို့ပါ။ ဘယ့်နှယ့်ဗျာ … ဆက်ဖတ်ပြမယ့်ဟာကိုလည်း စိတ်ရှည်လက်ရှည် နားမထောင်ချင်ဘူး။ စေတနာရှေ့ထား ဖတ်ကြားပြနေသူကိုလည်း အရူးလို့ စွပ်စွဲလိုစွပ်စွဲ၊ တော်ပြီဗျာ တော်ပြီ၊ ချီးကျူးမလို့ စဉ်းစားထားတဲ့ဟာ ချီးကျူးချင်စိတ်ကလေးတွေတောင် ပျောက်ကုန်ပြီ။ မပြောတော့ဘူး။ ပြောကို မပြောချင်တော့ဘူး။ရွှေဂျိုး ။ ။ လုပ်ပြန်ပြီ ဈေးကိုင်ပြန်ပြီဗျာ။ ကိုလေအိုးရဲ့ ဈေးကိုင်တဲ့အကျင့်က သူငယ်နာလို ဖြစ်နေပါပေါ့လား။ အိမ်မှာ အင်တာနက်ကလေး ချိတ်နိုင်သူမို့ လက်ဖက်ရည်ဖိုး အကုန်ခံပြီး အားကိုးတကြီး လာနားထောင်ပါတယ်ဆို ဈေးကိုင်မှကိုင်ပဲဗျာ။ မပြောချင်လည်း မပြောနဲ့တော့ ကိုလေအိုး။ ခဏနေ ဟိုဘက်ဝိုင်းကို သတင်းထောက်ရဲရင့် ပေါက်ချလာရင် သူကြီးအိမ်က အော်လံလို မမေးဘဲနဲ့ကို အကုန်ကြားရတော့မှာ။ ဟဲ ဟဲ မပြောနဲ့ ရတယ် ရတယ် နားအေးပါးအေး လက်ဖက်ရည်အရသာကို ဇိမ်ခံလိုက်ဦးမယ်။လေအိုး ။ ။ ကိုရွှေဂျိုးကလည်း လူပိန်သလောက် အရိုး (အဲ …) ဒေါသချည်းပါလားဗျာ။ ဈေးကိုင်တာ မဟုတ်ရပါဘူး။ ပရင့်အောက်တွေ ထုတ်လာတာကိုသာ ကြည့်တော့လေ ဟဲ ဟဲ ပြောပြချင်လွန်းလို့ပေါ့ဗျ။ ကဲ ကဲ ကောင်းကောင်း နားထောင်ဗျာ။ ဒီလို ကိုရွှေဂျိုးရဲ့၊ ကိုရွှေဂျိုးပဲ ဟိုတလောက “ဦးခင်မောင်ဆွေတို့၊ ဒေါက်တာသန်းငြိမ်းတို့လည်း ‘မ၀င်တော့ပါဘူး … မမိုက်တော့ပါဘူး … ဆုံးဖြတ်ချက် တုံးတုံးချကာရယ် … ပြည်သူ့ရင်ခွင်ဆီ အပြေးပြန်လာမည်’ လို့ တေးဆိုပြီး အပြေးပြန်ခိုဝင်လာရင် ဘယ်လောက်ကောင်းမလဲဗျာ” လို့ ပြောခဲ့တယ်မဟုတ်လား။ ဟဲ ဟဲ အဲဒါကို လေအိုးက ချီးမွမ်းခန်းဖွင့်မလို့ဟာ ကိုရွှေဂျိုးက လူကို အရူးလို့ ထင်ကုန်မယ်ပြောတော့ ကျွဲမြီးတိုတာပေါ့လို့ ဟွန့် ဟွန့် ဟွန့် …။ရွေှ့ဂျိုး ။ ။ အံမယ် အံမယ် ချင်းမိုင်က သူ့အခွင့်အရေး (အဲလေ …) လူ့အခွင့်အရေး မမမျိုးကြီး အိုက်တင်ကိုလည်း မမီဘဲနဲ့ ရုပ်ကြမ်းကြီးနဲ့ စိတ်ကောက်ပြပြန်ပြီ။ ဖတ်မှာသာ ဆက်ဖတ်ပြစမ်းပါ ကိုလေအိုးရယ်။ မလွယ်ပါလားနော် သတင်းလေး ကြားဖို့အရေး စိတ်ကို အတော်ဆွဲဆန့်နေရပါလား။လေအိုး ။ ။ ဟဲ ဟဲ မမမျိုးသင်တန်းဆင်းမို့ အကျင့်ပါသွားလို့ပါ။ ဒီလို ဒီလို ကိုရွှေဂျိုး၊ ဟိုတလောက ကိုရွှေဂျိုး ဟောကိန်းထုတ်ခဲ့သလိုပဲ အခု ဦးခင်မောင်ဆွေနဲ့ သူတို့ အမျိုးသားဒီမိုကရေစီအင်အားစုက အပေါင်းအပါနှစ်ဦးလည်း ရွေးကောက်ပွဲကို ကျောခိုင်းလိုက်ပြီတဲ့ဗျ။ ဒါ သတင်းကောင်းပဲ မဟုတ်လား။ရွှေဂျိုး ။ ။ ဦးခင်မောင်ဆွေက ဘာကြောင့် မ၀င်တာတဲ့လဲ။ နောက်နှစ်ဦးက ဘယ်သူတွေလဲ။ ဒေါက်တာသန်းငြိမ်းကော အမြင်မှန်မရသေးဘူးလား။လေအိုး ။ ။ မေးခွန်းတွေက များလှချည်လား ကိုရွေှ့ဂျိုးရယ်။ သိထားဖို့က ဒါ ဗိုလ်ချုပ်ကျော်ဆန်းနဲ့ ရဲချုပ်ခင်ရီတို့လုပ်တဲ့ သတင်းလိမ်ရှင်းလင်းပွဲမဟုတ်ဘူးနော်။ အဲဒီတော့ လေအိုးသိသလောက် အိတ်သွန်ဖာမှောက် ဖြည်းဖြည်းချင်း ပြောပြမှာပေါ့ မလောစမ်းပါနဲ့။ ဒီလိုဗျ ဦးခင်မောင်ဆွေက ဘာကြောင့် ရွေးကောက်ပွဲ မ၀င်တော့တာလဲဆိုရင် အသနားခံစာ တခါတင်ပြီးသားကို ကော်မရှင်က ထပ်တင်ခိုင်းလို့တဲ့။ သူရယ်၊ ဒု-ဥက္ကဋ္ဌ ဦးတင်အောင်အောင်၊ ဗဟိုအလုပ်အမှုဆောင်အဖွဲ့ဝင် ဦးသာဆိုင်နဲ့ နိုင်ငံရေးဦးဆောင်ကော်မတီဝင် ဦးစိန်လှဦးတို့ (၄) ဦးက ၉ဝ တုန်းက နိုင်ငံတော်ပုန်ကန်မှု ပြစ်ဒဏ်တွေ ကျခံခဲ့ရလို့ လာမယ့်ရွေးကောက်ပွဲကို ဝင်ပြိုင်ခွင့်မရှိလို့ ကော်မရှင်က အသနားခံစာတင်ခိုင်းတာတဲ့။ ဦးတင်အောင်အောင်ကလွဲရင် သူနဲ့ ဦးသာဆိုင်၊ ဦးစိန်လှဦးတို့ အသနားခံစာ ထပ်မတင်တော့ဘူးတဲ့။ အဲဒီတော့ ရွေးကောက်ပွဲကို ကျောခိုင်းတဲ့သဘောပေါ့ဗျာ။ ဒေါက်တာသန်းငြိမ်းကတော့ အဲဒီအမှုတွဲမှာ မပါတော့ အသနားခံစာ တင်စရာမလိုလို့ အမြင်မှန်မရသေးတာ ဖြစ်မယ်ထင်တယ်။ ဟဲ ဟဲ ဘယ့်နှယ့်လဲ လေအိုးဖြေတာ လူပြက်ကလေး ဗိုလ်ကျော်ဆန်းတို့၊ ပြည်တည်တည် ဗိုလ်ခင်ရီတို့လို ဝေ့လည်ကြောင်ပတ်မဖြစ်ဘူး မဟုတ်လား ကိုရွှေဂျိုး။ရွှေဂျိုး ။ ။ ကျော်ဆန်းလို တော်ရမ်းမဟုတ်သလို ခင်ရီလိုလည်း ရယ်ချင်သကို မဖြစ်မိပါဘူးဗျ ဟဲ ဟဲ။လေအိုး ။ ။ ဘာလဲ နောက်နေတာလား ကိုရွှေဂျိုး။ သတင်းစာရှင်းလင်းပွဲကို ရုပ်သိမ်းပစ်လိုက်မယ်နော် ဘာမှတ်လဲ။ရွှေဂျိုး ။ ။ ဟဲ ဟဲ မနောက်ရပါဘူး ကိုလေအိုးရာ ဖတ်မှာသာ ဆက်ဖတ်စမ်းပါ။ ပြောပြစရာတွေ တပုံကြီးရှိသေးတယ် မဟုတ်လားဗျ။ ကြားချင်လို့ နားဆင်နေပါသဗျာ။လေအိုး ။ ။ အော် ဒါနဲ့ ဦးခင်မောင်ဆွေ ဆက်ပြောသွားတာ ရှိသေးတယ်ဗျ။ ဘာတဲ့ “ခေါင်းလျှိုပြီး ဆက်လုပ်နေရင် ပါတီသိက္ခာကျမယ်။ နိုင်ငံရေးသိက္ခာကျမယ်။ ကျနော့်ရဲ့ ပုဂ္ဂိုလ်ရေးသိက္ခာလည်း ကျမယ်” တဲ့။ လေအိုးအထင်တော့ ပါတီမှတ်ပုံတင်ကတည်းက ကန့်သတ်မှုအမျိုးမျိုးအောက်ကို ခေါင်းလျှိုခဲ့ရလို့ သိက္ခာက ကျစရာမှ မကျန်တော့ဘဲဥစ္စာ၊ ခုမှ ဘာကိုစိုးရိမ်နေတာလဲမသိဘူးနော် ကိုရွှေဂျိုး။ရွှေဂျိုး ။ ။ ဟဲ ဟဲ ဟဲ ကိုလေအိုးကလည်းဗျာ၊ မရှိတော့တဲ့ သိက္ခာကို ပြန်ဆွဲတင်ချင်တဲ့သဘော နေမှာပေါ့ဗျ။ ဒီအတိုင်း ဆက်သွားရင် သမိုင်းအပြီးကွေးတော့မှာကို သိလို့ ကွေးလက်စ တန်းလန်းလေးကို ပြန်ဆွဲဖြောင့်ကြည့်တာနေမှာပေါ့။ ဒါပေမယ့် သမိုင်းကွေးတယ်ဆိုတာမျိုးက ကွေးပြီဆိုရင် နဂိုအတိုင်းဖြစ်အောင် ပြန်ဖြောင့်လို့မရမှန်း ဦးခင်မောင်ဆွေ မသိတာဖြစ်မယ်ဗျ။ နဂိုကတည်းက ဒေါ်အောင်ဆန်းစုကြည်တို့၊ ဆရာကြီး ဦးဝင်းတင်တို့လို ဦးနှောက်ရှိရှိ ချင့်ချင့်ချိန်ချိန် သုံးသပ်ဆုံးဖြတ်တတ်ခဲ့ရင် ဒီလိုအဖြစ်မျိုးနဲ့ ကြုံစရာ ဘယ်ရှိမလဲဗျာ။ အခုတော့ သေချင်တဲ့ကျား တောပြောင်းဆိုသလို အန်အယ်လ်ဒီကနေ ခွဲထွက်ပြီး တစင်ထောင်တော့ မျက်နှာမရ ခြေထောက်ရနဲ့ ကမောက်ကမ ဖြစ်ရပြီပေါ့။ ပြောရင်းနဲ့တောင် ရွှေဂျိုးတို့ အိမ်နားက မြန်မာ့အရေးကျွမ်းကျင်သူ ဘယာကြော်သည်ကုလားကို သတိရလာပြီ ကိုလေအိုး။ သူက ဘာပြောလဲဆိုတော့ “ဦးရွှေဂျိုး … ကုလားနော် သေချင်တယ်နော် စိန်လုံးဝမစားဘူး၊ ၂၀၁၀ ရွေးကောက်ပွဲကို တခါတည်း သွားဝင်လိုက်မယ်၊ ပြတ်ကရော” တဲ့ ဟား ဟား ဟား။လေအိုး ။ ။ အေးဗျာ၊ ဘယာကြော်သည်ကမှ ၂၀၁၀ ရွေးကောက်ပွဲအပေါ် အမြင်ပြတ်သားသေးတယ်။ အမြင်မပြတ်သားဘဲ ပါတီထောင်သူတွေကတော့ နာမည်လည်း သေ၊ မတော် ရွေးကောက်ပွဲနီးရင် ကြံ့ဖွံ့တွေ ချောင်းရိုက်လို့ လူလည်း သေမယ့်ကိန်းပဲ။ ကဲပါလေ … မိုက်လုံးကြီးသူတွေကို တရားပြ နားချနေလည်း ထူးမှာမဟုတ်ပါဘူး။ လေအိုးတို့ကတော့ မသေချင်သေးလို့ စိန်လည်းမစားဘူး၊ ၂၀၁၀ ရွေးကောက်ပွဲလည်း သွားမ၀င်ဘူး ကိုရွှေဂျိုးရေ့။ ချစ်ဇနီးပူပူနွေးနွေးလေးနဲ့ မခွဲနိုင်လို့ဗျို့၊ လစ်တော့မယ်။ပြောပြောဆိုဆို လေအိုးတယောက် “သေချင်ရင် စိန်မစား၊ ၂၀၁၀ ရွေးကောက်ပွဲကို ၀င်ပါခင်ဗျား” ဟု အော်ဟစ်ထွက်ခွာသွားသကဲ့သို့ မသေချင်သေးသည့် ရွှေဂျိုးလည်း အာရောဂျံ ပရမံလာဘံ ကျန်းမာရေးအဓိကဟု ဆိုသည့်အတိုင်း ဆီးရောဂါဝေဒနာနှင့် ကင်းဝေးစေရန်အလို့ငှာ ဆိုင်နောက်ဖေးသို့ ချီတက်ပြီးသကာလ ရေတံခါးအဖွင့်ကို စောင့်နေသည့် အောက်ရေအား ပေါက်စေဗျားဟု လွတ်ငြိမ်းချမ်းသာခွင့် ပေးလိုက်လေတော့သည်တကား။ ။http://www.khitpyaing.org/index.php?route=detail&id=3894\nSaturday, August 28, 2010 ကြားနေရမယ့်အချိန် ရောက်ပြီလား ထွန်းအောင်ကျော်မီဒီယာသမားတွေကို ရဲဘော်ကျော်သန်း ဝေဖန်လိုက်လို့ မီဒီယာသမားဖြစ်တဲ့ ကိုမောင်မောင်မြင့်က တုံ့ပြန်ဝေ ဖန်တာတွေ ဖတ်လိုက်ရပါတယ်။ ကျနော်ကတော့ ဟိုလူတော် ဒီလူတော်ပြောပြီး ကြားက မင်္ဂလာယူတတ်သူ မဟုတ်တဲ့အတွက် ကျနော့်အတွေ့အကြုံကို တင်ပြမယ်။ ကျနော်ကတော့ လူမိုက်လို့ပဲ ပြောရမလား ကိုယ်က မှားနေတယ်ထင်တာကို အားမနာတမ်းပြောတတ်လို့လားတော့မသိ၊ သူငယ်ချင်းတွေက ကျောင်းနေစဉ်က “တစောက်ကမ်း” ဆိုတဲ့ ဘွဲ့ကို ပေးခဲ့ကြပါတယ်။အဓိကတော့ ကိုယ်တင်ပြချက်တွေဟာ ကိုယ်ကျိုးမဖက်ဖို့လိုပါတယ်။ မီဒီယာဆိုတာ သုံးတတ်ရင်ဆေး၊ မသုံး တတ်ရင်ဘေးလို့ နိုင်ငံရေးသမားတွေက ယုံကြည်ကြပါတယ်။ မီဒီယာကို သုံးတတ်ရင် မီဒီယာရဲ့ပံ့ပိုးမှုနဲ့ ရွေး ကောက်ပွဲတွေမှာ ပြိုင်ဘက်ကို အနိုင်ရတတ်သလို မီဒီယာကို မသုံးတတ်ရင် ချီးသေးကအစ မကောင်းတာမှန် သမျှ အငြှိုးနဲ့ အပုပ်ချတာကိုခံရပြီး ကိုယ်ကျိုးနည်းတတ်ပါတယ်။မြန်မာနိုင်ငံလို စစ်အာဏာရှင်စနစ်အောက်မှာ နှစ်ပေါင်းများစွာရောက်နေတဲ့ ပြည်သူတွေဟာ မဆလ၊ နဝတ၊ နအဖအစဉ်အဆက် ပြည်သူပိုင် (၎င်းတို့ပိုင်) လုပ်ထားတဲ့ မီဒီယာရဲ့ နားမုဒိမ်းကျင့်နေတာကို နေ့စဉ်နဲ့အမျှ ခံ နေကြရပါတယ်။ ငါတို့အစိုးရလုပ်တာ အကုန်မှန်တယ်၊ ဒါတို့ ခေါင်းဆောင်ကြီးများ တိုင်းပြည်ကို စည်းကမ်းရှိ စွာ ပြုပြင်နေတယ်။ တံတားတွေ ဆောက်နေတယ်၊ လမ်တွေခင်းနေတယ်၊ အနှစ်သာရရှိသော ခေါင်းဆောင် ကြီး၏ မိန့်ခွန်း၊ အတိုက်အခံ ပြည်ပပုဆိန်ရိုးများ ကျဆုံးရမည် ... စသည်ဖြင့် တွင်တွင်ကြီး မျက်စိမုဒိမ်း၊ နားမု ဒိမ်း နေ့စဉ်ကျင့်နေသည့် အသုံးတော်ခံ မီဒီယာများကို တန်ပြန်နိုင်ရန် ပြည်သူ့အကျိုးပြု မီဒီယာများလိုအပ်ပါ သည်။ ၈၈ နောက်ပိုင်း RFA နှင့် DVB တို့သည် ဒီမိုကရေစီအရေးကိုဇောင်းပေးမည့် သတင်းမီဒီယာများအဖြစ် ထွက်ပေါ်လာသည်မှာ ကျနော်တို့အားလုံးအတွက် အားတက်စရာပါ။“ဒုတိယကမ္ဘာစစ်အတွင်း အင်္ဂလိပ်နှင့် ဂျာမန်တိုက်နေစဉ် အင်္ဂလိပ်ဘက်မှ အသံလွှင့်သူများကလည်း မည်ကဲ့သို့ အောင်ပွဲခံနေသည်၊ ရန်သူမည်မျှကျဆုံးသည်ကို ပြောနေသကဲ့သို့ ဂျာမန်မှလည်း ထိုနည်းတူပြောလျက် ဝါဒဖြန့်ချိကြသည်။ ယနေ့မြန်မာပြည်သည် ပြည်သူလူထုနှင့် စစ်အာဏာရှင်တို့ စစ်ဖြစ်နေသည့်ပွဲဖြစ်သည်။ စစ်ပွဲ မပြီးသေး။ ကျနော်တို့အနေနှင့် စစ်အာဏာရှင်များကို တန်းတူအခွင့်အရေး ပေးစရာမလိုဟု လုံးဝယုံကြည်သည်။ ရန်သူ့လူများ မီဒီယာသမားများထဲတွင် ဝင်ရောက်နေမည်မှာ မြေကြီးလက်ခတ်မလွဲဟု ယုံကြည်သည်” ဒီမိုကရက်တစ်မြန်မာ့အသံ (DVB) သည် NCGUB နှင့် နော်ဝေးနိုင်ငံတို့ ပူးပေါင်းညှိနှိုင်းလုပ်ဆောင်မှုဖြင့် ပေါ် ပေါက်လာသော အသံလွှင့်ဌာနဖြစ်သလို Radio Free Asia လွတ်လပ်သောအာရှအသံ သည်လည်း အမေရိ ကန်အစိုးရ ကွန်ဂရက်ထောက်ပံ့မှုဖြင့် အာရှတိုက် ဒီမိုကရေစီထွန်းကားလာရေးအတွက် ရည်မှန်းချက်ဖြင့် ပေါ် ပေါက်လာသော ဌာနများဖြစ်ပါသည်။ သတင်းစာဆရာကြီး ကြေးမုံဦးသောင်း NCGUB အစိုးရကို ဝေဖန်ခဲ့ပြီး နောက် ဆရာကြီး၏သတင်းဆောင်းပါးများ၊ တွေ့ဆုံဆွေးနွေးခန်းများကို DVB မှ ရပ်ဆိုင်းလိုက်ပါသည်။ ဆရာ ကြီးမသေမီ ကျနော့်ကို ရင်ဖွင့်သွားခဲ့သဖြင့် သိရှိရပါသည်။ ဆရာကတော် အသက်ရှင်နေပါသေးသည်၊ မေး ကြည့်နိုင်ပါသည်။DVB တွင် ခင်မောင်ဝင်းကို NCGUB မှ ထောက်ခံမှုဖြင့် ခန့်အပ်လိုက်ပြီးနောက် DVB သည် ခင်မောင်ဝင်း ပိတ်ပင်ထားသောသူများကို တွေ့ဆုံဆွေးနွေးခြင်း မပြုလုပ်တော့ဘဲ ပိတ်ပင်ထားခဲ့သည်ကို ထင်ရှားစွာတွေ့ရ သည်။ နောက်ဆုံး DVB သည် ဘက်မလိုက် အသံလွှင့်ဌာနဖြစ်သည်ဟု ဗြောင်ကြေညာလာပြီး NCGUB နှင့် လုံးဝမသက်ဆိုင်တော့ကြောင်း၊ ဘက်မလိုက်ရပ်တည်မည်ဖြစ်ကြောင်း တရားဝင် ပြောကြားသည်အထိ ဖြစ် လာခဲ့သည်။ ကျနော့်အမြင်မှာ DVB သည် ဒီမိုကရေစီဘက်မှ ထုတ်လွှင့်သော အသံလွှင့်ဌာနဖြစ်သည်။ ကြား နေမဟုတ်၊ ဒီမိုကရေစီအင်အားစုတို့ဘက်မှလိုက်၍ အသံလွှင်ရမည့် တာဝန်ရှိသည်။ဘက်မလိုက်မီဒီယာဟု အစကဆိုလျှင် ၎င်းတို့ကို မည်သူမျှ အလုပ်ခန့်မည်မဟုတ်ချေ။ ကျနော့်အမြင် ခင် မောင်ဝင်းသည် ABSDF မြန်မာနိုင်ငံလုံးဆိုင်ရာကျောင်းသားများဒီမိုကရက်တစ်တပ်ဦးမှ ရဲဘော်တယောက် ဖြစ်သည်။ တော်လှန်ရေးသမားဟု အမည်ခံယူခဲ့သူဖြစ်သည်။ DVB တွင် သူ့လက်သူ့ခြေ ဖြစ်လာသည့်အခါမှ ဘက်မလိုက်သတင်းသမားဟု ဟစ်ကြွေးသည်မှာ သူ့သရုပ်ကို ဖော်ပြခြင်းပင်ဖြစ်သည်။ အစကတည်းက စစ် အစိုးရကို ဆန့်ကျင်လာသူဟု ဆိုသူက မီဒီယာသမားအဖြစ် ကောင်းစားလာသောအခါ ယခင်တော်လှန်ရေး သမားဘဝကို မေ့ပြီး ကြားနေမီဒီယာလုပ်ခြင်းသည် တော်လှန်ရေးကို သစ္စာဖောက်၍ ကိုယ်ကျိုးရှာခြင်းပင်ဖြစ် သည်။ABSDF ဗဟိုကော်မီတီတွင် ပြန်ကြားရေးတာဝန်ခံလုပ်ပြီး ညီလာခံတွင် မည်သည့် အလုပ်ကိုမှ တင်ပြနိုင်ခြင်း မရှိဘဲနှင့် ကျနော်ရေးသားပြီး နှုတ်ခမ်းမွှေး အောင်သန်းမှ ရိုက်နှိပ်ဖြန့်ချိသည့် “နီကာရာဂွာ ရွေးကောက်ပွဲ” “ဖိ လစ်ပိုင်ရွေးကောက်ပွဲ” စသည့် ဆောင်းပါးများကို ၁၉၉၀ ရွေးကောက်ပွဲ မတိုင်မီပုံနှိပ်၍ ပြည်တွင်းသို့ ABSDF ပြန်ကြားရေးဌာန အမည်ခံပြီး ဖြန့်ချိပေးခဲ့ခြင်းကို ၎င်းဌာနမှ လုပ်ပါသည်ဟု ဗြောင်လိမ်ခဲ့သူဖြစ်သည်။ တဖန် တတိယအကြိမ်ညီလာခံမှ မှတ်တမ်းများ၊ တိတ်ခွေများကို ပြန်ကြားရေးတာဝန်ခံအဖြစ် သိမ်းဆည်းသည့်အခါ “ဒါတွေက တနေ့ ရွှေတွေဗျ” ဟု ပြောသူမှာလည်း ခင်မောင်ဝင်းပင်ဖြစ်သည်။ကျနော့်အနေနှင့် မီဒီယာသမားအားလုံးကိုမဆိုလိုပါ။ မီဒီယာသမားများထဲတွင် အခွင့်အရေးသမားများ၊ ရန်သူ့ ပုဆိန်ရိုးများကို သတိထားရမည်။ သူ့လူကိုယ့်ဘက်သမားများကို ပညာမျက်စိဖြင့် ကြည့်တတ်ရမည်ဟု သတိ ပေးလိုပါသည်။ကျနော်တို့ ပြင်ပရှိမီဒီယာများတွင် လွတ်လပ်မှုအပြည့်ရှိပါသည်၊ မည်သူ့ကိုမျှ ကြောက်လန့်နေစရာမရှိ၊ အစိုးရ မှ ပြည်တွင်းမီဒီယာများကို ထိန်းချုပ်၍ မလွယ်။ ထိုကြောင့် BBC, VOA, RFA ညာနေသည်၊ မိုးလုံးပြည့် မုသာ ဝါဒီများ ... စသည်ဖြင့် နအဖက တိုက်ခိုက်လာပါသည်။ ကျနော့်အနေနှင့် နအဖနေရာမှနေ၍ စဉ်းစားလျှင် ၎င်း ပြည်ပမီဒီယာများကို ဘယ်လိုနှုတ်ပိတ်အောင်လုပ်မည်လဲဆိုလျှင် ပြည်တွင်းကဲ့သို့ အာဏာသုံး၍မရဖြင့် ဥ ပါယ်တံမျဉ်ဖြင့် မိမိလူများကို မီဒီယာထဲသို့ သွတ်သွင်းပေးရမည်ဟု ဆုံးဖြတ်ရမည်ဖြစ်သည်။ကျနော် တက္ကသိုလ်ကျောင်းသားဘဝ ၁၉၇၃ ခုနှစ်လောက်က ကျနော့်သူငယ်ချင်းအိမ်တွင် အင်္ဂလိပ်စာကျူ ရှင်ပေးသည့် ကရင်ကျောင်းဆရာတယောက်ရှိပါသည်။ တနေ့တွင် ၎င်းက ဝမ်းသာအားရနှင့် သူ့ကို BBC တွင် တာဝန်ထမ်းဆောင်ရန် အရွေးခံရကြောင်း ပြောသဖြင့် ဝမ်းသာမိကြပါသည်။ ထိုသူသည် ရိုးသား၍ ကြိုးစား သော မြန်မာ-အင်္ဂလိပ်နှစ်ဘာသာကို ကြေညက်သောသူဖြစ်သည်။ အသံလွှင့်သမားကောင်း တယောက်ဖြစ် နိုင်သည့် အသံသြဇာနှင့်လည်းပြည့်စုံပါသည်။ သို့ရာတွင် နောင်သုံးလအကြာ ၎င်းအတွက် ပတ်စပို့ဗီဇာစောင့် နေစဉ် Reject လုပ်ခံရပါသည်။ အကြောင်းမှာ မြန်မာအစိုးရက ၎င်းသည် ကွန်မြူနစ်စနစ် ယုံကြည်သူတဦးဖြစ် သည်ဟုဆိုကာ သတင်းပေးသောကြောင့်ဟု သိရပါသည်။ BBC မှ အစိုးရ ထောက်ခံသူတယောက်ကို ရွေးယူ သွားခဲ့ပါသည်။နောက်တချက်မှာ VOA တွင် အလုပ်လုပ်ခဲ့သူ ဝန်ထမ်းတဦးမှ ကျနော့်အား သူ့အမည်ကို မပြောရန် ဂတိခံ၍ ပြောကြာခဲ့မှုဖြစ်ပါသည်။ ၎င်းအား တနေ့တွင် VOA မှ တာဝန်ရှိသူက နေ့လည်ထမင်းစားခေါ်ယူခဲ့ပြီး အမေရိ ကန်နိုင်ငံဆိုင်ရာ မြန်မာသံအမတ်ကြီးတဦးနှင့် ပေးတွေခဲ့သည်ဟုဆိုသည်။ အမေရိကန်နိုင်ငံဆိုင်ရာ မြန်မာသံ အမတ်ကြီးက ၎င်းအား “အေး ... မင်း ရေးချင်တာရေး၊ အသံလွှင့်ချင်တာ လွှင့်ပေါ့ကွာ၊ ဒါပေမယ့် ငါတို့ထိခိုက် မယ်ဆိုတဲ့ဟာမျိုးကို ပေါ့ပြီးလွှင့်၊ အရေးကြီးတာကို အရေးမကြီးသလိုမျိုးပေါ့ကွာ၊ နားလည်တယ်မဟုတ်လား ဟု ပြောခဲ့ကြောင်း၊ နောက် မင်းလည်း တနေ့ မြန်မာပြည်ကို ပြန်မှာပဲ၊ လိမ်လိမ်မာမာ လုပ်ပေါ့ကွာ” ဟု ဆုံးမ သွားသေးကြောင်း ရင်ဖွင့်ခဲ့ပါသည်။ သူ့အနေနှင့် ဌာနမှုး (ယခုဌာနမှူးမဟုတ်) က ယခုလို သံအမတ်ကြီးနှင့် ရင်းနှီးကျွမ်းဝင်ကြောင်း တွေ့ရသဖြင့် Shock ရှော့ဖြစ်သွားသည်ဟု ဆိုပါသည်။ထို့ကြောင့် သတင်းဌာန အထူးသဖြင့် မြန်မာပြည်သူ သန်း (၅၀) ကျော်ကို တချိန်တည်း သတင်းပေးနိုင်သော ရေဒီယိုအသံလွှင့်ဌာနများ၏ အခန်းကဏ္ဍသည် အလွန်အရေးကြီးသည့် အနေအထားတွင် ရှိပါသည်။ BBC, VOA တို့သည် အစ ကနဦးတည်းက ဘက်မလိုက်သတင်းဌာနများဖြစ်သည်။ VOA သည် အမေရိကန် အစိုးရ ပေါ်လစီဘက်သို့ ယိမ်းရသည်ကို မငြင်းနိုင်ချေ။ RFA, DVB တို့သည် ဘက်လိုက်ကိုလိုက်ရမည်ဟု မြင်သည်။ ဘက်မလိုက်လိုလျှင် RFA, DVB မှ ထွက်ပြီး BBC, VOA သို့ ဝင်ကြပါဟု တိုက်တွန်းလိုသည်။ ဘက်မလိုက် ကိုယ်ပိုင်ထောင်လိုက ထောင်ကြပါ။ DVB, RFA နာမည်ခံပြီးတော့ စစ်အာဏာရှင်များကို တန်းတူအားပေးမှု မပြုသင့်ဟု ယုံကြည်သည်။ ရန်သူသည် ပြင်ပသတင်းဌာနများကို အင်အားသုံး၍ မထိန်းချုပ်နိုင်လျှင် အနုနည်း ဖြင့် အတွင်းလူများထည့်ပြီး လှိုက်စားနိုင်သည်၊ လှိုက်စားနေသည်ကို မျက်စိဒေါက်ထောက်ကြည့်ဖို့လိုသည်ဟု သတိပေးလိုက်ချင်ပါသည်။နိဂုံအားဖြင့် ဒုတိယကမ္ဘာစစ်အတွင်း အင်္ဂလိပ်နှင့် ဂျာမန်တိုက်နေစဉ် အင်္ဂလိပ်ဘက်မှ အသံလွှင့်သူများက လည်း မည်ကဲ့သို့ အောင်ပွဲခံနေသည်၊ ရန်သူ မည်မျှကျဆုံးသည်ကို ပြောနေသကဲ့သို့ ဂျာမန်မှလည်း ထိုနည်း တူပြောလျက် ဝါဒဖြန့်ချိကြသည်။ ယနေ့မြန်မာပြည်သည် ပြည်သူလူထုနှင့် စစ်အာဏာရှင်တို့ စစ်ဖြစ်နေသည့် ပွဲဖြစ်သည်။ စစ်ပွဲမပြီးသေး၊ ကျနော်တို့အနေနှင့် စစ်အာဏာရှင်များကို တန်းတူအခွင့်အရေးပေးစရာမလိုဟု လုံးဝယုံကြည်သည်။ ရန်သူ့လူများ မီဒီယာသမားများထဲတွင် ဝင်ရောက်နေမည်မှာ မြေကြီးလက်ခတ်မလွဲဟု ယုံကြည်သည်။ ဒီမိုကရေစီရရှိရေးကို လိုလားသူများပီပီ အတိုက်အခံနိုင်ငံရေးသမားများကို ဇောင်းပေး၍ ၎င်း တို့အသံကို ဖော်ထုတ်ပေးနိုင်ဖို့လိုသည်။ ပုဂ္ဂိုလ်ရေးများဖြင့် ဆင်ဆာလုပ် ပိတ်ပင်နေခြင်းမျိုးကို ခွင့်မလွှတ်သင့် ဟု ယုံကြည်ပါသည်။ ဒါကြောင့် “ကြားနေရမယ့် အချိန်ရောက်ပြီလား မောင်တို့” ဟု မေးလိုက်ရပါကြောင်း ...။ထွန်းအောင်ကျော်စာရေးသူ၏အာဘော်သာဖြစ်ပါသည်။\nသေချင်ရင် စိန်မစားနဲ့၊ ၂၀၁၀ ရွေးကောက်ပွဲကို ၀င်ပါလ...


ပြည်တော်နိဗ္ဗာန်ဦးမဂ္ဂံပြည်တော်ဦးက မဂ်ရှစ်တန်ရွှေပြည်နိဗ္ဗာန်ဆိုက်ရောက်ရန်ပြည်တော်ဦးတဲ့ မဂ်လမ်းမှန်ရွှေပြည်တော်နိဗ္ဗာန်နန်းကိုလမှန်းဆမျှော်မြင်ဦးအစ မဂ်ရှစ်အင်ပြည်တော်ဦးမဂ်လမ်းစဉ်ကိုရွှေဘုန်းရှင် တွင်တွင်ပွားကြပါစို့လေး...။ မြန်မာပြည်သို. ပေးစာများ (၇) ~ pyidawoo\nမြန်မာပြည်သို. ပေးစာများ (၇)\n8:04 AM Pyidawoo No comments\n(ဓမ္မယာန) မဇ္ဈိမယာန အဖွဲ.သူ/သားများသို. Friday, March 25, 2011\nဒီနေ.တော့ တို. အဖွဲ.ရဲ. အောင်မြင်မှု ဆိုတာကို လေ့လာ ဆန်းစစ်စေချင်ပါတယ်။ အဖွဲ.တစ်ခု ကြီးပွား အောင်မြင်ဖို. အဖွဲ.ဝင်တွေရဲ. ရည်မှန်းချက်ပန်းတိုင် တူညီရမယ် လို. ဆိုပါတယ်။ ဒါက သဘောတရားပါ။ ဒါနဲ.တင် တို.တစ်တွေ အဖွဲ. အောင်မြင်အောင် ရည်မှန်းချက်တူကြစို.ဟေ့ ဆိုရုံနဲ. တူသွားရောလား။ မတူပါဘူး။ ရည်မှန်းချက် ဆိုတာ စက်ရုံထုတ်ပစ္စည်းမှ မဟုတ်တာဘဲ။ အဲဒီမှာ တူအောင် ဘယ်လိုလုပ် မလဲဆိုတာက ပိုအရေးကြီးတယ်ဆိုတာ ပေါ်လွင်လာပါတယ်။ အဲဒါကို အဖြေရှာကြစို.ဆိုရင် ~~~မတူတာ ဘာကြောင့်လဲ။ တူတဲ့ သူတွေကကော ဘာကြောင့် တူတာလဲ၊ ဆိုတာကို သိဖို. လိုပါလိမ့်မယ်။ ပြီးမှ တို.တစ်တွေ တူအောင် ဘယ်လို လုပ်မလဲ ဆိုတာ အဖြေထုတ်ရမှာ လက်တွေ. အကောင်အထည် ဖေါ်ရမှာပေါ့။ ဒီအပေါ်မှာလည်း မတူကွဲပြားတဲ့ အမြင်တွေ ရှိနိူင် ပါတယ်။\nအကောင်အထည် ဖေါ်ရမှာပေါ့။ ဒီအပေါ်မှာလည်း မတူကွဲပြားတဲ့ အမြင်တွေ ရှိနိူင် ပါတယ်။\nလက်တွေ.ကျကျပြောရရင်တော့ ဒီနေ. တို. အဖွဲ.ဝင်တွေ ဒီအဖွဲ.နဲ. ပတ်သက်ပြီး တစ်ယောက်နဲ. တစ်ယောက် ရည်မှန်းချက် တူမတူ။ တူရင်ဘာကြောင့် မတူရင် ဘာကြောင့်ဆိုတာ ရိုးရိုးသားသား ဖွင့်ပြော ဆန်းစစ် ကြည့်စေချင်တာပါ။ တို.တွေက စဉ်းစားတာနဲ. အသားမကျတဲ့လူမျိုးပါ။ ဘာလို.လဲဆိုတော့ မစဉ်းစားခဲ့ကြလို.ပါ။ ခေါ်ရင်လာ ခိုင်းရင်လုပ် ကျွေးတာစား ခံမပြောနဲ.ဆိုရင် မကြိုက်ဘူးလို. တစ်ရာမှာ ကိုးဆယ့်ကိုးယောက် ပြောကြ ပေမယ့်။ ဒါပေမယ့် မစဉ်းစားကြရင် သူလည်းအတူတူ ကိုယ်လည်းအတူတူ ဒီပုတ်ထဲက ဒီပဲ ဒီလိုပဲ သံသရာ လည်နေမှာပါ။ ဒါကြောင့် ရသလောက် ခြစ်ကုတ်စဉ်းစားပြီး ဆွေးနွေးတာ အကျင့် လုပ်ကြည့်ကြရအောင်။ မဟုတ်ရင် မျိုးရိုးလိုက်ပြီး တို.တွေရဲ. နောက်မျိုးဆက်တွေ အထိ မစဉ်းစားတဲ့ သူတွေချည်း ဖြစ်ကုန်လိမ့်မယ်။\nသုတေသန ပညာရှင်တစ်ယောက် ရေးတာ ဖတ်ဖူးတယ်။ ယုန်တွေ ဘာလို. ကြောက်တတ်လဲဆိုတာနဲ. ပတ်သက်လို.လေ။ အစကတည်းကတော့ ယုန်မှန်သမျှ ငကြောက်ကလေးတွေတော့ မဟုတ်လောက်ဘူးတဲ့။ သတ္တိရှိတဲ့ ယုန်တွေ ဂူမအောင်းဘဲ အပြင် ထွက်ထွက်လာသတဲ့။ များသောအားဖြင့် အဖမ်းခံရ အသတ်ခံရတဲ့ ယုန်တွေက အပြင်ထွက်လာတဲ့ ကောင်လေးတွေဆိုတော့ ကြာလာတဲ့အခါ ယုန်မျုိးရိုး တစ်ခုလုံးကို ခြုံကြည့်လိုက်ရင် ငကြောက်တွေပဲ အများစု ကျန်တော့သတဲ့။ အဲဒီ ငကြောက်လေးတွေ အချင်းချင်းဖူးစာဆုံပြီး မွေးလာသမျှ ယုန် မျုိးဆက်သစ်တွေဟာ မိဘမျိုးရိုးဗီဇ သဘောအရ တုန်ုတုန်ရီရီနဲ. မည်းမည်းမြင် အကုန်ကြောက်ကြရှာတဲ့ ယုန် ကြောက်လေးတွေပဲ ဒီခေတ်မှာ ကျန်ခဲ့တော့တာ နေမှာတဲ့။ တို.တစ်တွေလည်း မစဉ်းစားကြရင် ကြာလေ တို. လူမျိုး ဟာ ဘာမှမစဉ်းစားတဲ့ မျိုးဆက်သစ်ဆီကို ဦးတည်သွားသလို ဖြစ်လာပါလိမ့်မယ်။ ဒါကြောင့် စဉ်းစားကြပါ။ ပြီးတော့ ဒီနေ. ဆွေးနွေး အဖြေရှာချက် ကလေးတွေ အနှစ်ချုပ်ပြီးပို.ပေးရင် တို.အမြင်ကိုလည်း ပါဝင်ဆွေးနွေး ချင်ပါတယ်။\nဒီလို နည်းမှန်လမ်းမှန်နဲ. စဉ်းစားရင်း ဆွေးနွေးရင်း အဖြေရှာရင်းနဲ. တို. သိလာတာတွေ ရှိလာမှာ အသေ အချာပါပဲ။ သိလာတာတွေ သုံးတတ်လာရင် တို. ထူးခြားလာမှာ မလွဲမသွေပါ။ တို.အလုပ်က ကလေးတွေကို ပညာ ပေးမယ်ဆိုရင် ကလေးတွေက ယူမယ့်လူ ရမယ့်လူလို. ထင်ရပေမယ့် မသေချာပါဘူး။ တကယ် ယူတတ်ရင် ရမှာ သေချာကြတာက တို.တစ်တွေပါ။ တစ်ဆင့်တက်ပြောရရင် တို.တစ်တွေ က ပေးစရာတကယ်ရှိလာမှ ကလေးတွေ ရဖို. တစ်ဝက်သေချာတာပါ။ ပေးလည်းပေးတတ်ပြီ ဆိုရင်တော့ အတော့်ကို သေချာသွားပြီလို. ဆိုနိူင်ပါလိမ့်မယ်။ “အများအကျိုး ရွက်သယ်ပိုးက ကိုယ်ကျုိးကိုယ့်တာ အမြဲပါ၏။“ လို. ရွှေဟင်္သာဆရာတော်ကြီး ဆုံးမတော်မူခဲ့ပါတယ်။ မိမိအကျုိး အဆွေအမျုိးတို.ရဲ.အကျုိး လောကအကျိုး သယ်ပိုးနိူင်ကြပါစေ။\nဝါဆိုသင်္ကန်းကပ် အလှူတော်မင်္ဂလာ ဖိတ်ကြားလွှာ(မြန်မာနှစ...\n၀ါဆိုသင်္ကန်းကပ်အလှူတော်မင်္ဂလာ ( ဂွမ်ဂျူး )\nဗုဒ္ဓဘာသာ၏ အနှစ်သာရနှင့် ဝိပဿနာ တရားတော် သင်တန်း အမ...


November 2017 – မဟာခေတ်သစ်မီဒီယာ\nယောကျာ်းတစ်ယောက်ကို ခုလို ချစ်နေရအောင် ယောကျာ်းအဲ့လောက်ရှားလားးးတဲ့! မေးရက်လိုက်တာ . . .\n30/11/2017 Yawthama0Comments\nမေ့ပစ်ဖို့ဆုံးဖြတ်ထားတရ် မပြတ်သားနိုင်သေးဘူး ဒါကြောင့် မာနမရှိတဲ့မိန်းမလို့ ကျွန်မ ကို လူတွေ သတ်မှတ်ကြလိမ့်မယ်… အချိန်တိုင်း မဟုတ်ပေမယ့် အမှတ်ရစရာတွေရှိလာတဲ့အခါ အားရပါရ မောင့်ကို ကျွန်မ လွမ်းလိုက်တရ် … ” ငါမလွမ်းဘူးလို့ အားတင်းရင်း မျက်စိစုံမှိတ်\nသူ့အပေါ် ဘယ်တုန်းကမှ အသုံးမချခဲ့တဲ့ မာန လေး ထားလိုက်စမ်းပါ…\nထားခဲ့ချင်တဲ့ သူကို မတားချင် စမ်းနဲ့ ” ထွက်သွားလိုက် “လို့သာ ပြောလိုက်… သူ့အပေါ် ဘယ်တုန်းကမှ အသုံးမချခဲ့တဲ့ မာန လေး ထားလိုက်စမ်းပါ… နှောက်ယှက်ခွင့်မပေးစမ်းနဲ့ အလိမ်ညာ စကားတွေ မောင်းထုတ်လိုက်စမ်း အမှတ်တရတွေ မေ့ပစ်ထားလိုက်စမ်း\nထာဝရဆိုတာ ပြောင်းလဲတတ်တဲ့ အရာ … ဒါကို သိရှိခဲ့ပြီ\nသူ ကျွန်မ ကို ချစ်ရက်နဲ့ လမ်းခွဲခဲ့တယ်ဆိုတာကို ယုံကြည်နေခဲ့တာ ပြီးခဲ့တဲ့ နာရီအနည်းငယ်လောက်က အထိ… သူ့ အတွက် ကျွန်မ က စိတ်ရှုပ်စရာ ဖြစ်နေခဲ့ပြီဆိုတာ ကျွန်မ တကယ် မသိခဲ့တာပါ…… ကျွန်မ ဖုန်းဆက်တော့\n“နာကျင်မှုတွေကို စာနာသလိုနဲ့ နောက်တော့ ရင်ကို စုံကန် သစ္စာမဲ့သွားကြတာပဲ “\nကျွန်မ ဘဝ မှာ ချစ်သူတွေထားခဲ့ဖူးးတရ်… ယုံကြည်ပြီး ချစ်ခဲ့တရ် ဒါမယ့် ကြုံဖူးခဲ့တဲ့အချစ်တွေက အကြောင်းပြချက် အမျိူးမျိုးနဲ့ ထွက်သွားကြတဲ့ ချစ်ခြင်းတွေပဲ… “နာကျင်မှုတွေကို စာနာသလိုနဲ့ နောက်တော့ ရင်ကို စုံကန် သစ္စာမဲ့သွားကြတာပဲ ” “ချစ်ပါတရ်\nကျွန်မ အနားမှာ မပျော်တော့လို့ မောင်ထွက်သွားချင်ပြီဆိုရင် အစစ အရာရာ ဂရုစိုက်ပါ မောင် လို့ မှာချင်တရ်…\nကျွန်မ အနားမှာ မပျော်တော့လို့ မောင်ထွက်သွားချင်ပီဆို အစစ အရာရာ ဂရုစိုက်ပါ မောင် လို့ မှာချင်တရ်… မောင့် အချစ်က တခြားတစ်ယောက်အတွက်ဆို မောင် သူ့ကို တော့ မလှည့်စားနဲ့နော်လို့ မှာချင်တရ် … မောင်အခြားသူနဲ့လက်တွဲတော့မှာကို\nကျန်ရစ်ခဲ့ရင် နာကျင်မယ်ဆိုတာ သိလျက် သူထားရစ်ခဲ့တာ\nမချစ်တော့ဘူးးလို့ အကြိမ်ကြိမ် ပြောနေချိန် ရင်ထဲမှာ တဆစ်ဆစ်နာကျင်နေတာ မလွမ်းဘူးလို့ အကြိမ်ကြိမ် ပြတ်သားနေချိန် အသက်ရှုရပ်မတတ် သတိရနေတာ မငိုပါဘူးလို့ အကြိမ်ကြိမ် အားပေးနေချိန် ပါးနှစ်ဖက်က ပူနွေးစ ပြုလာတာ ရင်ထဲက ဒဏ်ရာကို လူ အများမမြင်အောင်\nချစ်ခြင်းမေတ္တာ နဲ့ပတ်သက်လို့ လူတစ်ယောက်ထဲထံမှ စစ်မှန်တဲ့ချစ်ခြင်းတွေရ ရှိတယ်လို့ သမီး သတ်မှတ်ယုံခဲ့တုန်းကတော့ သမီး ပျော်တယ် ဖေဖေ…… ပျော်ခဲ့တယ် ပေါ့ ……\nချစ်ခြင်းမေတ္တာ နဲ့ပတ်သက်လို့ လူတစ်ယောက်ထဲထံမှ စစ်မှန်တဲ့ချစ်ခြင်းတွေရ ရှိတယ်လို့ သမီး သတ်မှတ်ယုံခဲ့တုန်းကတော့ သမီး ပျော်တယ် ဖေဖေ…… ပျော်ခဲ့တယ် ပေါ့ …… .လူတွေက ပြောင်းလဲတတ်ကြောင်း အကြိမ်ကြိမ်ကြုံတွေ့ခဲ့ရပေမယ့်…. ပြောင်းလဲမှူတွေနဲ့ကြုံတိုင်း….သမီး မျက်ရည်ကျတတ်တာ ပျော့ညံ့ချက်တစ်ခုလို ပဲ\nတောင်ဒဂုံ၅၄ရပ်ကွက် တိုင်းတံခွန်ဘုန်းကြီးကျောင်းတွင် #ကျောင်းနေကျောင်းစား၁၀ကျောင်းသားတစ်ဦး #ဆွဲကြိုးချမှုဖြစ်ပွား….\nတောင်ဒဂုံ၅၄ရပ်ကွက် တိုင်းတံခွန်ဘုန်းကြီးကျောင်းတွင် #ကျောင်းနေကျောင်းစား၁၀ကျောင်းသားတစ်ဦး #ဆွဲကြိုးချမှုဖြစ်ပွား…. လွှတ်တော်မှအပြန်နေ့လည် ၃နာရီလောက်မှာ၅၄ရပ်ကွက်NLDအလုပ်အမှုဆောင် ဒေါ်ဌေးကြည်မှဖုန်းဆက်အကြောင်းကြားလာသောကြောင့်ဖြစ်ပွားနေရာသို့ချက်ခြင်းသွားရောက်ခဲ့ပါတယ်.. ကျောင်းရောက်သောအခါဖခင်ဖြစ်သူ ဘုန်းဘုန်းကြီးနှင့်လည်းတွေ့ဆုံပြီးလိုအပ်သည်များကို ကူညီပေးခဲ့ပါတယ်..ဒုရဲမှူးဦးမောင်မောင်ဦးမှလည်း သေသေချာချာစစ်ဆေးဆောင်ရွက်ပါတယ်..BODYကိုတော့ရွှေသံလျှင်နာရေးကူညီမှုမှပို့ဆောင်ပေးခဲ့ပါတယ်.. ကိုညီညီ တောင်ဒဂုံအမှတ်(၁)မဲဆန္ဒနယ် #ZMT\nခြေလက်နှစ်ဖက်မပါတဲ့ ကလေးငယ်ရဲ့ ပထမဆုံးခြေတစ်လှမ်းက တစ်ကမ္ဘာလုံးကို ကြေကွဲသွာစေခဲ့\nခြေလက်နှစ်ဖက်မပါတဲ့ ကလေးငယ်ရဲ့ ပထမဆုံးခြေတစ်လှမ်းက တစ်ကမ္ဘာလုံးကို ကြေကွဲသွာစေခဲ့ _________________________________ တက္ကဆက်ပြည်နယ်မှ အသက်(၄)နှစ်အရွယ် ကလေးငယ်ဟာ မွေးဖွားစဉ်ကထဲက လက်နှစ်ဖက်၊ ခြေထောက်နှစ်ဖက် မပါပဲ မွေးဖွားလာခဲ့သူဖြစ်ပါတယ်။ ကလေးငယ်ပထမဦးဆုံး လမ်းစလျှောက်ဖို့ကြိုးစားနေတဲ့ ဗီဒီယိုကို မိခင်ဖြစ်သူက လူမှုကွန်ယက်မှာ တင်ခဲ့ပါတယ်။